ഫുട്‌ബോള്! ഫുട്‌ബോള്!!: September 2006\nഎയര് ക്ലബ്ബാണ് എരുമപ്പെട്ടിയിലെ വലിയ ടീം. തൃശ്ശൂരില് നിന്നൊരു നേതാജി ക്ലബ്ബ് വരുന്നു, അവരോടു കളിക്കാന്. ജോബ് മാസ്റ്റര് ട്രോഫി സെവന്‍സ്, ലോകകപ്പ് ഫുട്ബോളിനേക്കാളൊക്കെ വലുതായി തോന്നിയിരുന്ന കാലത്തെ കാര്യമാണ്.\nപിന്നീടുള്ള 20 മിനുട്ട് കണ്ട ഫുട്്ബോളാണ് ഫുട്ബോള്. കറുമ്പന് എലുമ്പന് വമ്പന്മാരെയൊക്കെ മൂക്കു കൊണ്ട് നിലത്തെഴുതിച്ചു. ഇടത്തു കൂടിയും വലത്തു കൂടിയും പാഞ്ഞു. 'സെന്റര് ഔട്ട'് എന്നു കുട്ടികള് തര്‍ക്കിക്കുന്ന, മധ്യവരക്കപ്പുറത്തു നിന്നുള്ള ഗോളുകള് ഉതിര്‍ത്തു. ഓരോ അഞ്ചു മിനുട്ടിടവേളക്കും വന്നു ഓരോ ഗോള്. കളി തീരുമ്പോള് സ്കോര് 5-5. പരിഭ്രമിച്ച സംഘാടകര് എക്സ്ട്രാ ടൈമും ഷൂട്ടൗട്ടും ഉപേക്ഷിച്ച് അടുത്ത ഞായറാഴ്ച വീണ്ടും കളിക്കുമെന്ന് പ്രഖ്യാപിച്ചു തടിതപ്പി.\nവിസില് മുഴങ്ങിയപ്പോള് ഷര്‍ട്ടൊക്കെ വലിച്ചൂരി, ആര്‍ത്തുവിളിച്ച് ദാസന് ഗ്രൗണ്ടിലേക്കു പാഞ്ഞു. പൂഴി വാരി മേലേക്കെറിഞ്ഞു. ചെരുപ്പൂരി തലക്കു മേലേ പൊക്കി ക്ലാപ്പടിച്ചു. കറുമ്പനെ എടുത്തുയര്‍ത്തി വട്ടം ചുറ്റി. ഗ്രൗണ്ടിനു പുറത്തുള്ള ഐസ്ക്രീംകാരന്റെ പെട്ടിയില് നിന്ന് രണ്ടു കയ്യിലും രണ്ടു നിറമുളള ഐസ്ക്രീമുകള് വാങ്ങിത്തന്നു. രണ്ടു കിലോമീറ്ററോളം ദൂരെയുള്ള വീട്ടിലേക്കു മടങ്ങുമ്പോള് പെട്ടെന്നു പെയ്ത മഴ നനഞ്ഞു കൊണ്ടു തന്നെ നടന്നു. കളിയില് വലിയവരും ചെറിയവരുമില്ലെടാ. കളി തീരും വരെ എന്തും നടക്കുമെടാ.. മദ്യപിച്ച പോലെയും സ്വപ്നത്തിലെന്ന പോലെയും കളിയെക്കുറിച്ചുതന്നെ അവന് പുലമ്പിക്കൊണ്ടിരുന്നു....\nജിയോങ്ങ്ജു, ദക്ഷിണകൊറിയ. 2002 ജൂണ് 14.\nപെട്ടെന്നു പൊട്ടിച്ചാടിയ മഴയില് നനഞ്ഞു കുതിര്‍ന്നാണ് സ്റ്റേഡിയത്തില് ചെന്നു കയറുന്നത്. കപ്പല്‍പ്പായ്കളുടെ രൂപത്തില് മേല്‍ക്കൂരയുള്ള ജിയോങ്ങ്ജുവിലെ ലോകകപ്പ് സ്‌റേറഡിയം നിറങ്ങളില് നീരാടി നില്‍ക്കുന്നു. പാരഗ്വായ് - സ്ലോവേന്യ മാച്ചാണ് ഇന്ന്. കളി തുടങ്ങാന് സമയമുണ്ട്. മീഡിയാ സെന്ററില് വളരെ കുറച്ചാളേ എത്തിയിട്ടുള്ളൂ. ചെറുമീനുകളുടെ കളിയായതു കൊണ്ടാവും.\nമീഡിയാ സെന്ററിലേക്കുളള വളഞ്ഞ കെട്ടുകോണിക്കരികിലെ ചില്ലു ജാലകത്തിലൂടെ നോക്കിയാല് താഴെ പാരഗ്വന് കളിക്കാരുടെ ഡ്രസ്സിങ് റൂം കാണാം. കളിക്കാര് കാലില് ഷിന് ഗാര്‍ഡ് വെച്ചു കെട്ടുന്നതു കണ്ടപ്പോള് അറിയാതെ നോക്കി നിന്നു പോയി. എത്ര വലുതായാലും പഴയ ചില കൗതുകങ്ങള് നമ്മെ വിട്ടു പോകില്ലെന്ന് തിരിച്ചറിയാന് നേരമെടുത്തു.\n'ചിലാവര്‍ട്ടിനാണ് ശരിക്കും ഉത്തേജകം നല്‍കേണ്ടത്. ' -ഡോപ്പിങ് പരിശോധന കര്‍ശനമാക്കുന്നു എന്ന തലേന്നത്തെ പത്രവാര്‍ത്ത കാട്ടി ഒരു സീനിയര് പത്രപ്രവര്‍ത്തകന് പറഞ്ഞു. ചുറ്റും കൂട്ടച്ചിരി. കഞ്ഞി കുടിക്കാത്ത എലുമ്പന് കറുമ്പന്റെ രൂപം മനസ്സിലെത്തി. 'അല്‍പ്പം കഞ്ഞവെള്ളം പാര്‍ന്നു കൊടുക്കെടാ' എന്ന, കൂട്ടച്ചിരിയില് മുങ്ങിപ്പോയ, ആ പഴയ ശബ്ദം. മുമ്പത്തെ മാച്ചില് സ്പെയിനോടു മൂന്നു ഗോള് വാങ്ങി വിഷണ്ണനായി നിന്ന പാരഗ്വന് ഗോളി ചിലാവര്‍ട്ടിനെക്കുറിച്ചുള്ള പരിഹാസം.\nകളി തുടങ്ങി. ഇടവേളക്കു മുമ്പ് ഒരു ഗോള് പാരഗ്വന് വലയില്! മീഡിയാ സെന്ററിലെ സീറ്റുകള് ഒഴിഞ്ഞു. സ്ലോവേന്യന് ബെഞ്ചില് ആഹ്ലാദം. കളി ജയിച്ചു കഴിഞ്ഞ ഭാവം. വിജയം ഉറപ്പിച്ചവന്റെ ഗര്‍വം. പാരഗ്വായ്ക്ക് ഇനി മൂന്നു ഗോളടിയ്ക്കണം. അതു മാത്രം പോരാ, സ്പെയിന് ദക്ഷിണാഫ്രിക്കയെ രണ്ടു ഗോള് വ്യത്യാസത്തിനെങ്കിലും തോല്‍പ്പിക്കുകയും വേണം. ലോകകപ്പില് നിന്ന് പാരഗ്വായ് ഏറെക്കുറെ പുറത്ത്. ഇനി എന്തു കാണാന്? ഇപ്പോള് പോയാല് രാത്രി മൂക്കും മുമ്പ് സോളിലെത്താം. നാളെ ഇഞ്ചോണില് ഫ്രാന്‍സ് - ഡെന്മാര്‍ക്ക് കളിയുണ്ട്.\nഅപ്പോള് ദാസനെ ഓര്‍മ്മ വന്നു. കളി കഴിയാതെ പോകരുത്!\nമുന്നിലെ വരിയില് മുതിര്‍ന്ന ഒരാള് ഇരിക്കുന്നു. പാരഗ്വായ്ക്കാണ് മൂപ്പരുടെ പിന്‍തുണ. സ്ലോവേന്യക്കാര് ഡ്രിബ്ല് ചെയ്തും ബാക്പാസ് ചെയ്തും 'തലക്കനം' കളിക്കുന്നതു കൊണ്ടാണോ എന്നറിയില്ല, പാരഗ്വായ് പന്തു തൊടുമ്പോഴൊക്കെ അയാള് കയ്യടിക്കുന്നുണ്ട്. ദാസന് തന്നെ. മെല്ലെ അയാള്‍ക്കരുകിലേക്കിരുന്നു. എല്ലാം കാഴ്ചകളാണല്ലോ. ഇയാളേയും കാണാം. ഇടയ്ക്കൊന്നു കയ്യടിച്ചു കൊടുക്കാം.\nഒരു ചിരിയില് സൗഹൃദം പൂത്തപ്പോള് അയാള് ചോദിച്ചു. നിങ്ങളെന്താണ് ഇടവേളയ്ക്കു പോകാഞ്ഞത്? പാരഗ്വായെ ജയിപ്പിക്കാനിരിക്കുകയാണ് എന്നു പറഞ്ഞപ്പോള് അയാള് വീണ്ടും നിറഞ്ഞു ചിരിച്ചു.\nഅപ്പോള് പാരഗ്വായ് ബെഞ്ചില് നിന്നൊരു സബ്സ്റ്റിറ്റിയൂഷന് കൊടി പൊങ്ങി. ക്യൂവാസ് ഇറങ്ങുന്നു. ഒരു 'എലുമ്പന് കറുമ്പന്'. സൂപ്പര് താരമല്ല, അപ്രശസ്തനായ ഒരു പിന്‍നിരക്കാരന്.\nപിന്നെ എല്ലാം സ്വപ്നത്തിലെന്നപോലെയാണ് കണ്ടത്. കളി തീരുമ്പോള് സ്കോര്: സ്ലോവേന്യ 1 - പാരഗ്വായ്് 3. അപ്പോള് സ്റ്റേഡിയത്തിലെ ബിഗ്സ്ക്രീനില് ഗ്രൂപ്പിലെ മറ്റേ മാച്ചിന്റെ സ്കോര് തെളിഞ്ഞു: സ്പെയിന് 3- ദക്ഷിണാഫ്രിക്ക-1. അവിശ്വസനീയമായ ഒരു ട്വിസ്റ്റില് പാരഗ്വായ് പ്രീ-ക്വാര്‍ട്ടറില്! സ്റ്റേഡിയം ഇളകി മറിഞ്ഞു.\nഷര്‍ട്ടൂരി വീശി 'ദാസന്' ചാടിയെണീറ്റു. ഭ്രാന്തു പിടിച്ച പോലെ പാഞ്ഞു. എല്ലാവര്‍ക്കും കൈ കൊടുത്തു. സഞ്ചിയില് നിന്നു മിഠായികള് എടുത്തു കൊടുത്തു.\nഇടവേള തൊട്ടേ പിന്തുണയുമായി അരികിലിരുന്നതിനാലാവണം ആദ്യത്തെ ഓട്ടം കഴിഞ്ഞ് എന്തോ ഓര്‍ത്തപോലെ അയാള് തിരിച്ചുവന്നു. തന്റെ പേന രണ്ടു കയ്യിലുമായി വെച്ചു തന്നു. 'യൂ വേര് മൈ ബെസ്റ്റ് സപ്പോര്‍ട്ടര്. ദിസീസ് ഫോര് യൂ '. ദാസന് വാങ്ങിത്തന്ന ഐസ്ക്രീമിന്റെ നിറമാണോ അതിന്? കളിയുടെ നിഗൂഢമായ ഒരു രഹസ്യം പറഞ്ഞു തരുംപോലെ അയാള് ചെവിയില് ഇതു കൂടി പറഞ്ഞു. 'നിങ്ങള് തുടക്കക്കാരനാണ്. ഫുട്ബോള് റിപ്പോര്‍ട്ടിങ്ങില് രണ്ടു പാഠങ്ങള് മറക്കരുത്. ഫൈനല് വിസില് വരെ കളി തീരുന്നില്ല. കളിയില് വലിയവരും ചെറിയവരുമില്ല '\nഎന്നിട്ട്, മദ്യപിച്ച പോലെ, സ്വപ്നത്തിലെന്ന പോലെ എന്തൊക്കെയോ പുലമ്പിക്കൊണ്ട് അയാള് മഴയില് കുതിര്‍ന്ന ജിയോന്‍ജുവിലെ തെരുവിലേക്ക് ഇറങ്ങിപ്പോയി....\nആരുമല്ലാത്ത ക്യൂവാസ് പാരഗ്വായുടെ വീരനായകനായി. പാകമല്ലാത്ത ബൂട്ടും കഞ്ഞിവെള്ളം പോലുമില്ലാത്ത വയറുമായി വന്ന എലുമ്പന് കറുമ്പന് ഗോളുകളടിച്ചു കൂട്ടി ഇന്ത്യന് ഫുട്ബോളിന്റെ സ്വന്തം ഐ.എം.വിജയനായി. ഇടവേളയ്ക്ക് പോയവര് അവരുടെ കളി കണ്ടില്ല.\nകളി തീരും വരെ കളിക്കാനുള്ളതാണ് കളി. കാണി പഠിയ്ക്കേണ്ട കളിയിലെ ആദിമപാഠമോ? അവസാനം വരെ അതാസ്വദിക്കുക എന്നതാണ്. അതു വെറും കാഴ്ചയല്ല. മദ്യം പോലെയോ സ്വപ്നം പോലെയോ അതുള്ളില് നിറയണം. മഴ നനഞ്ഞ വഴിയിലൂടെ ആ പാഠം പുലമ്പിക്കൊണ്ടു നടന്ന ദാസന് ഒരിക്കല് മാത്രം അതു മറന്നു. മഴ തിമിര്‍ത്തു പെയ്ത ഒരു രാത്രിയില്, നേര്‍ത്ത ലഹരിയില്, ഒരു സ്പ്നാടകനെപ്പോലെ നടന്ന അവന് വീട്ടുമുറ്റത്തെ കിണറ്റിലേക്കു വീണു. ആദ്യമായും അവസാനമായും ഫൈനല് വിസിലിനു കാത്തു നില്‍ക്കാതെ കളി പാതിക്കുവെച്ച് അവന് മടങ്ങിപ്പോയി. പാരഗ്വായില് നിന്നു വന്ന ആ പത്രലേഖകന് ഇപ്പോള് എവിടെയാണോ ആവോ...\nഫുട്ബോളിലെ നീക്കങ്ങളും വേഷങ്ങളും കാഴ്ചകളും സ്ഥലകാലങ്ങളും ലോകത്തെവിടെയും ഒരുപോലെയാവുന്നത് എന്തു കൊണ്ടാണ്? ലോകകപ്പ് യാത്രകള്‍ക്കിടയിലെല്ലാം ഈ ചോദ്യം നിരവധി തവണ സ്വയം ചോദിച്ചിട്ടുണ്ട്. പന്ത് ഉരുണ്ടതായതു കൊണ്ടായിരിക്കാം, സെവന്‍സ് കളിക്കുന്ന നേതാജി ക്ലബ്ബിനും വിജയനും ലോകകപ്പു കളിക്കുന്ന പാരഗ്വായ്ക്കും ക്യൂവാസിനും ഒരേ ഛായ വന്നത്. ലോകത്തെല്ലായിടത്തും കളിയും കളിയനുഭവങ്ങളും ഒരു പോലെയായതു കൊണ്ടാവാം എല്ലായിടത്തെയും ദാസന്മാര് ഒരു പോലെ പെരുമാറുന്നത്. കളിഭ്രാന്തന് ഉരുളുന്ന പന്താണ് പരമമായ സത്യം. ചലിച്ചു തുടങ്ങിയാല് അതു രൂപം മാറുന്നതിന്റെ രഹസ്യമാണ് അവന് തേടുന്നത്. ബൂട്ടു കൊണ്ടു തൊടുമ്പോള് അതു കൈവരിക്കുന്ന ഗതിമാററങ്ങളുടെ സൂത്രവാക്യമാണ് അവന് അന്വേഷിക്കുന്നത്. ആ അന്വേഷണം ലോകത്തെല്ലായിടത്തും ഒരേപോലെയാണ്. അതിന്റെ നിഗൂഢതയും.\nലോകകപ്പ് വലിയൊരു സെവന്‍സാണ്. സെവന്‍സ് ആസ്വദിക്കാന് പറ്റാത്തവന് ലോകകപ്പും ഇഷ്ടപ്പെടില്ല. ഒന്നിന്റെ വലിയ രൂപം മറ്റൊന്ന്. എയര് ക്ലബ്ബിന്റെ കളിയനുഭവത്തിന്റെ എക്സ്റ്റന്‍ഷനാണ് ബ്രസീലിന്റെ കളി. വെളളമില്ലാത്ത കാട്ടില്‍ചിറയില് സെവന്‍സ് കാണുന്നതു പോലെയാണ് ദേയ്ഗുവിലെ മല തുരന്നുണ്ടാക്കിയ സ്റ്റേഡിയത്തിലിരുന്നു ലോകകപ്പു കാണുന്നത്. വിസില് മുഴങ്ങും മുമ്പ് സ്ഥലം പിടിക്കാന് ഓടിക്കിതച്ചു വരുന്നവരെ സെവന്‍സ് ഗ്രൗണ്ടിലും ലോകകപ്പ് സ്റ്റേഡിയങ്ങളിലും കാണാം. പണി സ്ഥലത്തു നിന്നോടി വരുന്ന നാട്ടിന്‍പുറത്തുകാരന്റെ പുറകോട്ടു പിടിച്ച തുണി സഞ്ചിയില്‍നിന്ന് ജീവിത പ്രാരാബ്ധങ്ങള് പണിയായുധങ്ങളുടെ രൂപത്തില് എത്തിനോക്കുന്നതു കണ്ടിട്ടുണ്ട്. ലോകകപ്പിനെത്തിയ ഒരു ജര്‍മ്മന് യുവതിയുടെ പുറത്തു തൂക്കിയ സഞ്ചിയില് കുഞ്ഞിക്കണ്ണുകള് ചിമ്മി ഫുട്ബോള് ഭ്രാന്തന്മാരെ കാരുണ്യത്തോടെ എത്തിനോക്കിയിരുന്ന ഒരു കുഞ്ഞിന്റെ മുഖം കണ്ടതോര്‍ക്കുന്നു. കാണികള് ലോകത്തെങ്ങും ഒരുപോലെയാണ്. പന്തുരുണ്ടു തുടങ്ങിയാല് അവര്‍ക്കു വരാതിരിക്കാനാവില്ല. അവര് വേവലാതികളെ സഞ്ചിയിലാക്കി പുറകോട്ടു പിടിക്കുന്നു. പന്തുരുളുന്നതു കാണാന് പണി നിര്‍ത്തുന്നു. ചായങ്ങള് മുഖത്തണിയുന്നു. ഓടിയോടി കളിയുടെ ചിറവരമ്പത്തെത്തുന്നു.\nകളി പോലെ, ഒരു പന്തിന്റെ സഞ്ചാരപഥങ്ങള് പോലെ, ജീവിതത്തിന്റെ വഴികളും നിഗൂഢമാണ്. സെവന്‍സിനു പോകാനനുവാദം കിട്ടാത്ത കുട്ടിക്ക് ലോകകപ്പ് സ്വപ്നത്തില്‍പോലും ഉണ്ടായിരുന്നില്ല. ഒളിച്ചു പോയിക്കണ്ട സെവന്‍സുകള് ലഹരിയായി നിറഞ്ഞ കൗമാരത്തിലേക്ക് ലോകകപ്പ് കടന്നു വരുന്നത് കുറെ ബ്ലാക്ക് ആന്‍ഡ് വൈറ്റ് ടിവി ദൃശ്യങ്ങളായാണ്. റുമനിഗെയും കരേക്കയും ബ്യുട്രാഗിനോയും പന്തുകൊണ്ട് വായുവില് ലംബമായും തിരശ്ചീനമായും വര്‍ത്തുളമായും ചിത്രങ്ങള് വരക്കുന്നതു കണ്ട് അവന് അന്ധാളിച്ചു. എയര് ക്ലബ്ബിനെയും കേരളാ പോലീസിനെയും കളിയുടെ അവസാനവാക്കായി കരുതി നടന്ന അവനെ ഒരിക്കലും യാഥാര്‍ഥ്യമല്ലെന്നു തോന്നിക്കുന്ന ആ കളിനിലവാരം അമ്പരപ്പിച്ചു. ഉറക്കത്തിന്റെ ഉന്മാദം പോലും അവനില് കെട്ടു പോയി. മാറഡോണ ഇംഗ്ലീഷ് ഡിഫന്‍ഡര്‍മാരെ മന്ത്രം ചൊല്ലി കല്‍പ്രതിമകളാക്കുന്നതു കണ്ടപ്പോള് സെവന്‍സ് കണ്ടതില് അവന് ലജ്ജിച്ചു.\nമഴനൂലുകള് ഇഴ പാകിയ ചില രാച്ചിത്രങ്ങളായി പിന്നീട് ലോകകപ്പ് അവനില് നിറഞ്ഞു. എല്ലാ നാലാം കൊല്ലത്തിലും വരുന്ന ലോകകപ്പിനായി അവന് കാത്തിരുന്നു. ഉറക്കമില്ലാത്ത ജൂണ്‍മാസരാത്രികളില് മഴയും കളിയും ഒപ്പമാണു വരിക. മഴ പാടം കടന്നു വരുമ്പോഴുള്ള ഒച്ചയാണ് സ്റ്റേഡിയത്തിലും. അതു കലര്‍ന്നും കലമ്പിയും ചുറ്റുമുണ്ടാവും. കളി തുടങ്ങുമ്പോള് ഹൃദയമിടിപ്പ് മേഘങ്ങള് കൂട്ടിമുട്ടുമ്പോഴെന്നപോലെ ഉച്ചത്തിലാവും. രാത്രി മഴയത്ത് സൈക്കിള് ചവുട്ടി 15 കിലോ മീറ്റര് ദൂരെ കാഞ്ഞിരക്കോട്ടെന്ന സ്ഥലത്തു പോയിട്ടാണ് കളികള് കണ്ടിരുന്നത്. പടാട്ടില് കൈമളെന്ന റിട്ടയേഡ് പട്ടാളക്കാരന്റെ വീട്ടില്. മഴ നനഞ്ഞും വിറച്ചും ഉറക്കം തൂങ്ങിയും തിക്കിത്തിരക്കിയിരുന്ന് കണ്ട ആദ്യലോകകപ്പിന്റെ കാഴ്ചകള് സ്വപ്നം പോലെയും മദ്യം പോലെയും കെട്ടുവിടാതെ ഉള്ളില് കിട ന്നു. ദൂരദര്‍ശന്റെ ദുര്‍ബലമായ സിഗ്നലുകളും ഇടി വെട്ടുമ്പോള് സ്ക്രീനില് തെളിയുന്ന മിന്നായങ്ങളും പവര്‍കട്ടും ഉറക്കച്ചടവും എല്ലാം ചേര്‍ന്ന് മഴക്കാഴ്ചകള് പോലെ കുറെ മങ്ങിയ ചിത്രങ്ങള്. ഇടയ്ക്കൊന്ന് ഉറക്കം ഞെട്ടുമ്പോള് മാറഡോണ 'ഗോള് ' എന്നാര്‍ത്ത് കുമ്മായവരയ്ക്കരികില് എത്തിയിട്ടുണ്ടാവും. അപ്പോള് നരച്ച മുടി പിടിച്ചു പറിച്ചു കൊണ്ട് സ്വയം ശപിച്ച് കൈമള് വീണ്ടും കട്ടനിടാന് എഴുനേറ്റുപോകും.\nസെവന്‍സിന്റെ പാടവരമ്പത്തു നിന്ന് ലോകകപ്പിന്റെ നേര്‍ക്കാഴ്ചകളിലേക്ക് പിന്നീടെന്നോ ഒരു സ്വപ്നം പോലെ ആ കുട്ടി ചെന്നുവീണു. വര്‍ഷങ്ങള്‍ക്കു ശേഷം അതേ ഹൃദയമിടിപ്പും ഉറങ്ങാനാവാത്ത രാത്രിയുടെ ക്ഷീണവുമായി ഇഞ്ചോണ് വിമാനത്താവളത്തില് അവന് ചെന്നിറങ്ങുമ്പോള്, അതാ നില്‍ക്കുന്നു പഴയ കൂട്ടുകാരന്, മഴ! മഴയില് കുതിര്‍ന്ന ഹാന് നദിയും നദിക്കരയിലെ കമാനങ്ങളും ദേശാടകരായ കാണികള് കെട്ടിപ്പൊക്കിയ കുടീരങ്ങളുമൊക്കെ പഴയ രാത്രിമഴക്കാഴ്ചകളെ തിരിച്ചു കൊണ്ടുവന്നതു പോലെ. അതിന്റെ സാന്ത്വനത്തില് അവന് പൊടുന്നനെ കാഞ്ഞിരക്കോട്ടേക്കു സൈക്കിള് ചവിട്ടുന്ന കുട്ടിയായി. ഊണും ഉറക്കവും വെടിഞ്ഞ തീര്‍ഥാടകനായി. സ്റ്റേഡിയങ്ങളില് നിന്നു സ്റ്റേഡിയങ്ങളിലേക്കുള്ള നിരന്തരയാത്രകളില് പിന്നെയും പലപ്പോഴും മഴ അവനു കൂട്ടായി വന്നു. ഇരുട്ടും മഴയും നിറഞ്ഞ രാത്രികളില് അജ്ഞാതമായ കാലസ്ഥലങ്ങളില് മഴയുടെ കൈ പിടിച്ച് കളിയുടെ ഭ്രാന്തവും വന്യവുമായ കല്‍പ്പനകളിലൂടെ അവന് അലഞ്ഞു നടന്നു.\nസോഗിപ്പോ ദ്വീപില് ചൈന-ബ്രസീല് കളി കാണാന് പോയ ദിവസം. മഴയും കാററും കടല്‍ക്ഷോഭവും അകമ്പടി നിന്ന ആ യാത്രയില് അനുഭവങ്ങളുടെ തനിയാവര്‍ത്തനം പോലെ 20 വര്‍ഷം മുമ്പത്തെ ലോകകപ്പ് രാത്രി പുനര്‍ജനിച്ചു. മഴ കരഞ്ഞും കലമ്പിയും പൊതിഞ്ഞു നിന്ന സ്റ്റേഡിയത്തില് തിക്കിത്തിരക്കിയിരുന്നപ്പോള് കൈമളുടെ സ്വീകരണമുറിയില് വീണ്ടും ചെന്നെത്തിയതു പോലെ. ഉറക്കച്ചടവും ക്ഷീണവും ഒരു വശത്ത്. എയര് ക്ലബ്ബിനെപ്പോലെ തലക്കനം പിടിച്ച ബ്രസീലിന്റെ കളിയും ചൈനയുടെ കഞ്ഞിവെള്ളം കുടിക്കാത്തപോലുള്ള ദൈന്യതയും മറുവശത്ത്. ഇടയ്ക്കെപ്പോഴോ ക്ഷീണത്തിന്റെ പാരമ്യത്തില് കണ്ണുകളടഞ്ഞതും ഉറക്കം ഞെട്ടിയതും ഓര്‍മ്മയുണ്ട്. കണ്‍തുറന്നപ്പോള് റൊണാള്‍ഡോ 'ഗോള് ' എന്നാര്‍ത്തു കൊണ്ട് കുമ്മായവരയ്ക്കരികില് നില്‍ക്കുന്നു. അടുത്തിരുന്ന 'ആനന്ദബസാറ' ി‍ന്റെ രൂപായന് ഭട്ടാചാര്യ തലമുടി പിടിച്ചു പറിച്ച് സ്വയം ശപിച്ചു കൊണ്ട് വെന്‍ഡിങ് മെഷീനില് നിന്ന് കട്ടന് കാപ്പിയെടുക്കാന് എഴുനേറ്റുപോകുന്നു!\nദൈവമേ, ജീവിതത്തില് കാലവും കാഴ്ചകളും എത്ര തവണയാണ് ആവര്‍ത്തിക്കുന്നത്!\n(2006 -ലെ മാതൃഭൂമി ലോകകപ്പ് സ്പെഷ്യലിനു വേണ്ടി എഴുതിയ ലേഖനത്തിന്റെ പൂര്‍ണരൂപമാണ് ഇത്).\nകളിയോര്‍മ്മകളിലെ പൂമരങ്ങള് Read more...\nPosted by ഒ. ആര്. രാമചന്ദ്രന് at 10:04 AM6comments Links to this post\nഓര്‍മ്മകളാണ് ഓരോ ലോകകപ്പും. നാലു കൊല്ലം കൂടുമ്പോള് പൂക്കുന്ന പൂമരങ്ങള്.\nപുറകോട്ടു നടക്കുമ്പോള്, ഓരോ നാലാമത്തെ തിരിവിലും നാമീ പൂക്കാടുകള് കാണുന്നു. ചില്ലകളെ ഉലച്ചുകൊണ്ട്, താഴ്‌വരയെ മൂടിക്കൊണ്ട് ഗൃഹാതുരതയുടെ കാറ്റ് അതില് ചുറ്റിനടക്കുന്നു. ഓര്‍മ്മകള് കൊണ്ടാണ് ഓരോ ലോകകപ്പും ലോകത്തെ ബന്ധിപ്പിക്കുന്നത്.\nപുറകോട്ടു പുറകോട്ടു പോകുമ്പോള് ഓര്‍മ്മകള്‍ക്കു വഴി തെറ്റാം. ജയിച്ചവന്റെ സ്മാരകങ്ങള് മാത്രമാണ് വഴിയിലുടനീളം. ഒന്നോ രണ്ടോ പേരുകള് കൊത്തിവെച്ച സ്തംഭങ്ങള്. അതിലെ വാഴ്ത്തുമൊഴികള് നാം വായിക്കുന്നു. പെലെ, ക്രൈഫ്, മാറഡോണ.. രാജാക്കന്മാരുടെ പേരുകള്. ഇവിടെ ഈ രാജാക്കന്മാര് ജീവിച്ചിരുന്നുവെന്ന് ഓരോ ലോകകപ്പും നമ്മെ ഓര്‍മ്മിപ്പിക്കുന്നു. മറ്റു പേരുകളെ കാലം മായ്ക്കുന്നു.\nലോകകപ്പിന്റെ കഥ ജേതാക്കളുടെ മാത്രം കഥയല്ല. ലോകകപ്പുകള് ജയിച്ചത് രാജാക്കന്മാരല്ല. പേരും മുഖവുമില്ലാത്ത കുറെ പോരാളികള്. ഏകാകികളായി മരണത്തിന്റെ ഗോള് വല കാത്തവര്. ഉറച്ച ഗോള് നീക്കങ്ങളെ ടാക്കിള് ചെയ്ത് അപമാനത്തിന്റെ ചുവപ്പു കാര്‍ഡു വരിച്ചവര്. എതിരാളിയുടെ 'കംഫര്‍ട്ട് സോണു'കളില് അസ്വസ്ഥതയുടെ മിന്നല്‍പാസ്സുകള് പായിച്ചവര്. ചാവേറുകള് പോലെ മുന്നേറിയവര്. കിടങ്ങും കാവലും കടന്ന ശേഷം കോട്ടവാതിലില് വെട്ടേറ്റു വീണവര്.\nപൂമരങ്ങള് മാത്രം കണ്ടു നടക്കുമ്പോള് നമ്മള് കാല്‍ച്ചുവട്ടിലെ ഈ കരിയിലകളെ കാണില്ല. അവരുടെ പേരുകള് ഓര്‍ക്കില്ല. അവരുടെ കഥകള് കേള്‍ക്കില്ല.\nനാലു വര്‍ഷം കൊണ്ട് വിസ്മൃതിയിലേക്ക് വലിച്ചെറിയപ്പെടുന്ന കുറെ താരങ്ങളുടെ കൂടി കഥയാണ് ഓരോ ലോകകപ്പും. ഓരോ പുതിയതാരങ്ങളെ ലോകത്തിനു സമ്മാനിക്കുമ്പോള് ഒരു നൂറു വീരനായകന്മാരെ അതു ചരിത്രത്തിലേക്കു വലിച്ചെറിയുന്നുണ്ട്. നിറം മങ്ങി മണം വാര്‍ന്ന് അവര് ചരിത്രത്തിന്റെ പിന്‍വഴികളില് അലഞ്ഞു നടക്കുന്നു.\nമറവിയുടെ കരിയിലകള് മൂടിക്കിടക്കുന്ന അജ്ഞാതരുടെ ശ്മശാനത്തില് ഒന്നോ രണ്ടോ കല്ലറകള്‍ക്കു മാത്രമേ പേരുകളുള്ളൂ. കാറ്റായും തേങ്ങലായും ഓര്‍മ്മകളായും ചുറ്റി നടക്കുന്നത് മറ്റുള്ളവരുടെ നിശ്വാസങ്ങളാവണം...\nനാലു വര്‍ഷം മുമ്പ് കൊറിയയില് കണ്ടവരില് പലരും ജര്‍മ്മനിയില് വന്നില്ല. ജര്‍മ്മനിയില് കാണാത്തവരെ നാം ഇനി കാണുകയേയില്ല. കണ്ടവരില്‍ത്തന്നെ പലരെയും നാളെ മുതല് കണ്ടില്ലെന്നും വരാം. പഴയ ലോകകപ്പിലെ താരമായിരുന്നു എന്ന പേരും ചാര്‍ത്തി അവര് ഏതെങ്കിലുമൊരു ചടങ്ങിലോ പത്രസമ്മേളനത്തിലോ പ്രത്യക്ഷപ്പെട്ടേക്കാം. ചിലര് ഏതെങ്കിലും ടീമിന്റെ പരിശീലകരായി കുറച്ചു കാലം കുമ്മായവരക്കരികില് ഒരു വിളറിയ ചന്ദ്രക്കല പോലെ നില്‍പ്പുണ്ടാവും. ഫെറങ്ക് പുഷ്കാസിനെപ്പോലെ ജീവിക്കാന് മെഡലുകള് ലേലം ചെയ്യുന്ന തിരക്കില് ഏതെങ്കിലും വഴിവക്കില് വെച്ചാവാം നിഴല് പോലെ മറ്റൊരാളെ നാം കാണുന്നത്. മൈതാനത്തിലെ വിളക്കുകള് കെടുമ്പോള്, ഇരുട്ടിലേക്കു പിന്‍വാങ്ങുമ്പോള് പിന്നീടവര് എവിടെ പോകുന്നു എന്നു നാം അന്വേഷിക്കാറില്ല.\nലോകകപ്പിന്റെ ഓര്‍മ്മകളിലൂടെ ഒന്നു യാത്ര ചെയ്തു നോക്കൂ. ആദ്യത്തെ തിരിവുകളില് ഏറെയും നാം മറന്നിട്ടില്ലാത്ത മുഖങ്ങള്.. റൊണാള്‍ഡോ, സിദാന്, റൊമാരിയോ, മത്തേവൂസ്, മാറഡോണ... ഒട്ടും നിറം മങ്ങിയിട്ടില്ലാത്ത വിജയഫലകങ്ങള്. വീണ്ടും നടക്കുമ്പോള് കെംപസിന്റേയും ക്രൈഫിന്റേയും ചിരിയും കണ്ണീരും കലര്‍ന്ന സ്തംഭങ്ങള്. അപ്പുറത്ത് ബെക്കന്‍ബവര്, പെലെ, ബോബി മൂര്.. അവരുടെ വിജയസ്തൂപങ്ങള്‍ക്കുമുണ്ട് ഒാ‍ര്‍മ്മകളേക്കാള് തിളക്കം. വീണ്ടും പുറകോട്ട്... ചിത്രങ്ങള് മങ്ങുകയായി. 1954ലെ മാന്ത്രികമാഗ്യാറുകളുടെ നിശ്ശബ്ദമായ തേങ്ങലുകള്. എല്ലാം ഇരുള് മൂടി അവ്യക്തമായിരിക്കുന്നു. മറവിയുടെ വെളിയടക്കുളളിലായിപ്പോയ നിറം വാര്‍ന്ന കുറെ ചിത്രങ്ങള്. ഇനിയും പുറകോട്ടു പോയാല് ഭൂതകാലത്തിന്റെ വളരെ വിദൂരമായ കോണില്, ഓര്‍മ്മകള് മാഞ്ഞു പോയ മനസ്സു പോലെ, മഴയും വെയിലുമേറ്റു നിറം പകര്‍ന്ന ഉറുഗ്വായുടെ ചരിത്രവിജയത്തിന്റെ സ്തൂപം. മാറക്കാനയിലെ രണ്ടു ലക്ഷം കാണികളുടെ കണ്ണീരില് കുതിര്‍ത്തെടുത്ത കപ്പ്. അതിനും നിറം മങ്ങിയിരിക്കുന്നു. ഉറുഗ്വായ്, ഫുട്ബോളിന്റെ ഓര്‍മ്മകള്‍ക്ക് അന്യമായിക്കഴിഞ്ഞ പേരാണ് ഇന്ന്. ജര്‍മ്മനിയില് ആ രാജ്യത്തിന്റെ പേരു തന്നെ നാം കേട്ടില്ല. ഓര്‍ക്കണം: രണ്ടു വട്ടം ലോകകപ്പു ജയിച്ച ടീമായിരുന്നു അത്!\nപഴയ കഥകള് മറന്നേക്കൂ. 2002ലെ ലോകകപ്പില് കണ്ട എത്ര പേരെ നാമോര്‍ക്കുന്നു? ഇതെഴുതുന്നയാള് സോളിലും സോഗിപ്പോയിലും യോക്കോഹാമയിലെ മീഡിയാ സെന്ററിലും അവരുടെ പുറകെ 40 ദിവസത്തോളം നടന്നവനാണ്. ലോകകപ്പ് റിപ്പോര്‍ട്ടിങ്ങിന്റെ ആ നാളുകളില് തോന്നിയത് അവരെയൊന്നും ഒരിക്കലും മറക്കില്ല എന്നായിരുന്നു. വിയര്‍പ്പും പൊടിയും പുരണ്ട് വെള്ളിവെളിച്ചത്തില് കുളിച്ചു നിന്ന അവരുടെ കോമളരൂപങ്ങള് കല്ലില് കൊത്തിയതു പോലെ മനസ്സിലുണ്ടായിരുന്നു. 2006ലെ ലോകകപ്പു വന്നപ്പോഴാണ് വേദനയോടെ മനസ്സിലാക്കിയത്. അവരെ നാം തീര്‍ത്തും മറന്നിരിക്കുന്നു. അവരില് പലരും ഇരുട്ടിലേക്കു പിന്‍വാങ്ങി. അവരെ നാമിനി കാണില്ല. അവര്‍ക്ക് സ്മാരകങ്ങളില്ല. വിജയസ്തംഭങ്ങളില്ല. കരിയിലകള് ചികഞ്ഞു മാറ്റിയാല് അവരുടെ നിശ്വാസങ്ങള് കേള്‍ക്കാം. എന്നെ ഓര്‍മ്മയുണ്ടോ എന്ന ദുര്‍ബലമായ ചോദ്യം കേള്‍ക്കാം.\nഅര്‍ജന്റീന. ആ ലോകകപ്പിന്റെ ഒരു കണ്ണീര്‍ച്ചിത്രമായിരുന്നു ബിയെല്‍സയും സംഘവും. അവരെ കടലെടുത്തു. അവരുടെ പേരുകള് തന്നെ കാലം മായ്ച്ചു കളഞ്ഞു. ഗബ്രിയേല് ബാറ്റിസ്റ്റ്യൂട്ട എന്ന ഒരു മിന്നല്‍പ്പിണരുണ്ടായിരുന്നു അതില്. ഏരിയല് ഒര്‍ട്ടേഗ എന്ന കലാകാരന്, സെബാസ്റ്റ്യന് വെറോണ് എന്ന ജനറല്, ഡീഗോ സിമിയോണി എന്ന കപ്പിത്താന്, ക്ലോഡിയോ കനീജിയ എന്ന തീജ്വാല, ചോരാത്ത കൈകളുളള ജര്‍മന് ബുര്‍ഹോസ്. എല്ലാവരും കപ്പല്‍ച്ചേതത്തില്‍പ്പെട്ടു. ക്ലോഡിയോ ഹുസൈന്, ഗുസ്താവോ ലോപ്പസ്, പോച്ചറ്റിനോ, കാവലെറോ, പ്ലാസെന്റെ, ഗലാര്‍ഡോ, ചാമോട്ട്, ബൊനാനോ.. കാണാതായവരുടെ പേരുകള് നീളുന്നു. ജര്‍മ്മനിയിലെത്തുമ്പോള് ഈ പേരുകളില് പലതും അവരുടെ ലൈനപ്പില് ഉണ്ടായിരുന്നില്ല. ഇനി നാലു വര്‍ഷത്തിനു ശേഷം ദക്ഷിണാഫ്രിക്കയില് വരുമ്പോള് ആരൊക്കെ അവരുടെ നിരയില് ഉണ്ടാവും? അറിയില്ല. ഒന്നുറപ്പിക്കാം. പന്തിന്റെ നിഗൂഢമായ വഴികളെ ഭ്രാന്തമായി പ്രണയിച്ച ഒരാളുടെ പേര് തീര്‍ച്ചയായും അതില് ഉണ്ടാവുകയില്ല. യുവാന് റോമന് റിക്വല്‍മിയുടെ പേര്.\nബ്രസീലും 2002ന്റെ സുന്ദരമായ ഓര്‍മ്മയാണ്. അവര് ചാവേറുകളായല്ല, ചക്രവര്‍ത്തിമാരായാണ് മടങ്ങിയത്. എന്നാല് ആ ജേതാക്കളുടെ സ്മാരകത്തിനരികിലും ചില പൂക്കള് കൊഴിഞ്ഞു കിടപ്പുണ്ട്. കാലം തല്ലിക്കൊഴിച്ചവ. റിവാള്‍ഡോ എന്ന പേര് അതില് നമ്മുടെ കണ്ണു നനയിക്കുന്നു. ദൈവമേ, പ്രീക്വാര്‍ട്ടറില് ബെല്‍ജിയത്തിന്റെ വലയിലേക്കു പാഞ്ഞ വെടിച്ചില്ല്! അത് ആ ബൂട്ടില് നിന്നായിരുന്നു! ജര്‍മ്മനിയിലേക്കു പോകാന് റിവാള്‍ഡോവിനും കാലം അനുമതി നല്‍കിയില്ല. ബ്രസീലിന്റെ മഞ്ഞ ജഴ്സിയില് ഇനി ഒരിക്കലും ആ കളി നാം കാണില്ല. ബല്ലാക്കിന്റെ വെടിയുണ്ടകള് നെഞ്ഞു കൊണ്ടു തടുത്ത ഒരു ഗോള്‍കീപ്പറുണ്ടായിരുന്നു അവര്‍ക്കൊപ്പം. മാര്‍ക്കോസ്. ദീദയ്ക്കു പിന്നില് രണ്ടാം സ്ഥാനത്തിനു മത്സരിക്കാനാണ് കാലം അയാള്‍ക്കു നല്‍കിയ നിര്‍ദ്ദേശം. ജര്‍മ്മനിയില് അയാളെയും ആരും കണ്ടില്ല. ഡെനില്‍സണെന്ന ഒരു നര്‍ത്തകനും കൊറിയയില് വന്നിരുന്നു. ഒരിന്ദ്രജാലക്കാരന്. വ്യാമോഹിപ്പിക്കുന്ന ഡ്രിബ്ലര്. കാലം അയാളേയും മടക്കി അയച്ചു. ബെലേറ്റി, വാംപെറ്റ, ജൂനിയര്, ജൂണെന്യോ പൗലിസ്റ്റ, എഡില്‍സണ്, റൊജേരിയോ സെനി.. ബ്രസീലിന്റെ നിരയില് 2002ന്റെ ഓര്‍മ്മകളായി ഇവരുടെ പേരുകളും കാണും. പക്ഷെ, നിങ്ങള് അവരെ ഓര്‍മ്മിക്കുമോ? ആര്‍ക്കറിയാം, 2010ല് ദക്ഷിണാഫ്രിക്കയില് വീണ്ടും മഞ്ഞപ്പട വന്നിറങ്ങുമ്പോള് കഫുവും റോബര്‍ട്ടോ കാര്‍ലോസും എവിടെയായിരിക്കും? റൊണാള്‍ഡോയും റൊണാള്‍ഡീന്യോയും അന്നും ടീമിനൊപ്പം ഉണ്ടാവുമോ?\n2002ന്റെ മറ്റൊരു മരിക്കാത്ത ഓര്‍മ്മയാണ് ചിലാവര്‍ട്ട്. ശനിദേവന്റെ രൂപമാര്‍ന്ന ചിലാവര്‍ട്ട്. എന്തൊരു ഗാംഭീര്യം! എന്തൊരു തലപ്പൊക്കം! ഒരു ഗ്രീക്ക് ദുരന്തനായകനെപ്പോലെയാണ് അയാള് പിന്‍വാങ്ങിയത്. മണ്ണില് താഴ്‌ന്ന പാരഗ്വന് തേര്‍ച്ചക്രം പൊക്കാന് ശ്രമിക്കുന്ന ചിലാവര്‍ട്ടിന്റെ ദയനീയചിത്രമാണ് ഓര്‍മ്മയില് ബാക്കി. അതിനു മുന്‍പ് 98ല്, ഫ്രാന്‍സില് ഇതേ ചിലാവര്‍ട്ട് പറന്നു പൊരുതുന്ന അക്കിലീസായിരുന്നു. പാരഗ്വന് ഫുട്ബോള് ഈ മഹാഗോപുരത്തിന്റെ തകര്‍ച്ചയില് നിന്നുണര്‍ന്നു വരാന് ഇനി എത്ര കൊല്ലമെടുക്കും? അറിയില്ല. ജര്‍മ്മനിക്ക് ചിലാവര്‍ട്ട് ഒരു നഷ്ടസ്മൃതിയായി. ചിലാവര്‍ട്ടിന്റെ പട്ടാളവും മെല്ലെ മെല്ലെ വിസ്മൃതിയിലേക്കു നീങ്ങുകയാണ്. സെല്‍സോ അയാള, റോബര്‍ടോ അക്യുന, കാര്‍ലോസ് ഹുംബര്‍ട്ടോ, പരിഡീസ് തുടങ്ങിയ ഒരു സംഘം പടയാളികളുമായാണ് ചിലാവര്‍ട്ട് വന്നിരുന്നത്. അവരില് പലരും ജര്‍മ്മനിയില് ഉണ്ടായിരുന്നില്ല. പാരഗ്വായില് റോക്കി സാന്റാക്രൂസിന്റെയും പതിനെട്ടുകാരനായ ഹോസ് മൊണ്ടിയേലിന്റയുമൊക്കെ യുഗമാണ് ഇപ്പോള്. കാലം ഏതു വന്മരത്തെയും വീഴ്ത്തുമെന്ന് ചിലാവര്‍ട്ടും കാണിച്ചു തരുന്നു.\nഇംഗ്ലണ്ടിനൊപ്പം വന്ന, മുടി ചുറ്റിക്കെട്ടിയ മറ്റൊരു ഗോള്‍കീപ്പറും 2002ന്റെ നഷ്ടസ്മൃതിയാണ്. ഡേവിഡ് സീമാന്. വാരകളകലെ നിന്നു റൊണാള്‍ഡീന്യോ പറത്തിയ കരിയിലകിക്ക് രണ്ടര പതിറ്റാണ്ടു നീണ്ട ആ കരിയറിന് അപമാനകരമായ അന്ത്യം കുറിച്ചു. ജര്‍മ്മനിയിലേക്ക് പുറപ്പെട്ട ഇംഗ്ലീഷ് കപ്പലില് എല്ലാ കടലുമറിയുന്ന ഈ സീമാന് ഉണ്ടായിരുന്നില്ല. ഡാനി മില്‍സ്, ഡാനി മര്‍ഫി, റോബി ഫൗളര്, എമില് ഹെസ്കി, നൈജല് മാര്‍ട്ടിന്, സൗത്ഗേറ്റ്, ഹാര്‍ഗ്രീവ്സ്, ഷെറിങ്ന്‍ഘാം, നിക്കി ബട്ട്.. ലീഗിലിപ്പോഴും നിത്യസാന്നിധ്യമായ ഇവരില് എത്ര പേര് ജര്‍മ്മനിയില് വന്നു? അവരുടെ ഓര്‍മ്മക്കുറിപ്പും നമുക്കിനി തയ്യാറാക്കാം.\nഒരു പക്ഷെ, കഴിഞ്ഞ പതിറ്റാണ്ടില് ഫുട്ബോള് പ്രേമികള് കണ്ടു പരിചയിച്ച മുഖങ്ങള് ഏറ്റവുമുള്ളതും ഏറ്റവുമധികം വിട്ടു പോയതും ഫ്രാന്‍സ് നിരയിലാവണം. ഈ പേരുകള് നോക്കൂ. മാര്‍സല് ദെസേയ്‌ലി, വിന്‍സെന്റ് കാന്‍ഡേല, ബിസെന്റെ ലിസറാസു, ഇമ്മാനുവല് പെറ്റിത്, യൂറി യോര്‍ക്കേഫ്, ഫ്രാങ്ക് ലെബൂഫ്, ക്രിസ്റ്റഫ് ദുഗാരി, സില്‍വസ്റ്റര്, ബുഗോസിയാന്, മിക്കൂഡ്.. ഒരു പതിറ്റാണ്ടായി നാമീ പേരുകള് കേള്‍ക്കാന് തുടങ്ങിയിട്ട്. രോമാഞ്ചത്തോടെയല്ലാതെ ഓര്‍ക്കാനാവാത്ത പേരുകള്. ജര്‍മ്മന് ലൈനപ്പില് ഇതിലെ എത്ര പേരുകള് കണ്ടു? പലരും സ്വയം വിരമിച്ചു. പലരെയും കാലം ചവറ്റുകൊട്ടയിലെറിഞ്ഞു. കാലത്തിന്റെ അനിവാര്യനിയമങ്ങള് ലംഘിച്ച് തുറാമും സിദാനും ബാര്‍ത്തേസുമൊക്കെ ജര്‍മ്മനിയില് വന്നുവെന്നതു മറക്കുന്നില്ല. പഴയ രൂപത്തിന്റെ നിഴല് പോലെ അവരും പിന്‍വാങ്ങി. 2010ല് നാമവരെയും കാണില്ല. ഒന്നു പറയാതെ വയ്യ. ഈ പതിറ്റാണ്ട് ആവശ്യപ്പെടുന്ന ഏറ്റവും വലിയ സ്മാരകം ഫ്രഞ്ച് പടക്കു തന്നെയാണ്. നമ്മെ ഇത്രക്കു വേട്ടയാടിയ ഒരു നിര അടുത്ത കാലത്തൊന്നും ഫുട്ബോളില് വേറെ ഉണ്ടായിട്ടില്ല.\nസ്പെയിന്റെ ചുവന്ന ജഴ്സിയും നമുക്കൊരു വികാരമാണ്. എമിലിയോ ബ്യൂട്രാഗിനോവിനെപ്പോലുള്ളവര് ചരിത്രമാക്കി മാറ്റിയ ജഴ്സി. 2002ന്റെ ഓര്‍മ്മകളില് അവരുടെ പതനമാണ് മറക്കാനാവാത്ത ഒന്ന്. കൊറിയന് വീര്യത്തിന്റെ 'ദേഹമിന്‍ഗൂക്ക് 'വിളികളില് ചെമ്പടയുടെ പ്രതാപം ഒരു നിലവിളിയായി മാഞ്ഞു പോയി. റൗള് ഗോണ്‍സാലസ് എന്ന, അവരുടെ ചരിത്രത്തിലെ ഏറ്റവും വലിയ ഗോള്‍വേട്ടക്കാരന് പോലും നിസ്സഹായനായിരുന്നു. ഒരങ്കത്തിനു കൂടി റൗള് ഒരുമ്പെട്ടെങ്കിലും അതിനുള്ള യൗവനം അയാളില് അവശേഷിച്ചിരുന്നില്ല. ഒന്നര പതിറ്റാണ്ടോളം സ്പാനിഷ് പതാകയുമായി കടലുകള് താണ്ടിയ അവരുടെ പല കപ്പിത്താന്മാരും ഇക്കുറി അയല്‍രാജ്യത്തു നടന്ന പടയോട്ടത്തിനു വന്നില്ല. ഫെര്‍ണാണ്ടോ ഹിയറോ, ലൂയി എന്റിക്കെ, നദാല്, റിക്കാര്‍ഡോ, മെന്‍ഡിയേറ്റ, അല്‍ബെല്‍ഡ.. നമ്മുടെ ഇന്നലെകള്‍ക്കു നിറം പകര്‍ന്ന ഇവരും സ്മാരകങ്ങളില്ലാത്ത പോരാളികളായി, ഓര്‍മ്മയുടെ പൂമരക്കാടുകളില് മറവി മൂടിക്കിടക്കാന് വിധിക്കപ്പെട്ടവരായി.\nസൗന്ദര്യവും പൗരുഷവും മനുഷ്യാകാരമാര്‍ന്നാല് പൗലോ മാള്‍ഡീനി എന്നാണോ പേരിടുക? 90കള്‍ക്കു ശേഷം കളി കാണാന് തുടങ്ങിയവര്‍ക്ക് ആ പേര് ഒരു നൊസ്റ്റാള്‍ജിയയാണ്. കേളീ ഭംഗിയുടെ അവസാനവാക്കു പോലൊരാള്. ഇനിയൊരു ലോകകപ്പില് ആ മൂന്നാം നമ്പര് ജഴ്സിയും ഇടംവിങ്ങിലെ മിന്നല് നീക്കങ്ങളും നാം കാണില്ല! വിശ്വസിക്കാനാവുന്നില്ല. ഇറ്റലി എന്ന വാക്കിന് കൊല്ലുന്ന പ്രതിരോധം എന്നാണര്‍ഥമെങ്കില് അതിന് സൗന്ദര്യാത്മകഭാഷ്യം ചമച്ച ഡിഫന്‍ഡറാണ് മാള്‍ഡീനി. ജര്‍മ്മനിയില് ബൂട്ടു കെട്ടാന് താനില്ലെന്ന് മാള്‍ഡീനി പറഞ്ഞപ്പോള് ഇറ്റലിക്കല്ല, ഫുട്ബോളിന് തന്നെ അതൊരു നഷ്ടമായിരുന്നു. അവരുടെ നിരയില് വേറെ പലരുമുണ്ട് ജര്‍മ്മനിയിലേക്കു വരാന് മടിച്ചവര്. ക്രിസ്റ്റ്യന് പനൂച്ചി, ഡോണി, ഡി ബിയാജിയോ, ടൊമാസ്സി, ഡെല്‍വെച്ചിയോ തുടങ്ങി പലരും. കളി നിറുത്താന് സമയമായെന്നു വിശ്വസിച്ചവര്. അവരെയും നാമിനി കാണില്ല. 2010ല് കപ്പുയര്‍ത്താന് അഥവാ ഇറ്റലിക്കു കഴിഞ്ഞാലും ഒന്നുറപ്പിക്കാം, കന്നവാരോ അവിടെ ഉണ്ടാവില്ല!\nയൂസേബിയോവിന്റെ കാലത്തിനു ശേഷം കപ്പ് കൊതിക്കാന് പോന്ന ഒരു നിര പോര്‍ച്ചുഗലിനുണ്ടായത് 2002 ലോകകപ്പിലാണ്. അതൊരു സ്വപ്നസംഘമായിരുന്നു. ഫിഗോ ഉള്‍പ്പെടെ അവരില് പലരും കളിയുടെ സായാഹ്നത്തിലാണ്. ക്രിസ്റ്റിയാനോ റൊണാള്‍ഡോവിനെപ്പോലുള്ള പുതിയ മാന്ത്രികന്മാരില് ലോകം കണ്ണു നട്ടിരിക്കുമ്പോള് വിളക്കണഞ്ഞ സ്റ്റേഡിയത്തിനു പുറത്തേക്ക് ബൂട്ടഴിച്ചു മടങ്ങുന്നത് ജീനിയസ്സുകളുടെ ഒരു തലമുറയാണ്. എന്തൊരപൂര്‍വപ്രതിഭകളുടെ സംഘമായിരുന്നു അത്! റിക്കാര്‍ഡോ, കൂട്ടോ, സോസ, ജാവോ പിന്റോ, കോണ്‍സീസാവോ, റൂയി കോസ്റ്റ, ആന്ദ്രാദെ, ബാര്‍ബോസ, നെല്‍സണ്, ബെന്റോ.. ദേഗുവിലെ മല തുരന്നുണ്ടാക്കിയ സ്റ്റേഡിയത്തിലിരുന്ന് ഒരു സ്വപ്നത്തിലെന്നപോലെ ആ ഡ്രീം ടീമിന്റെ കളി കണ്ടത് ഇന്നലെയെന്ന പോലെ ഓര്‍മ്മയുണ്ട്. കളി തുടങ്ങി ഇരുപതു മിനിട്ടിനകം അമേരിക്ക മൂന്നു ഗോള് അടിക്കുന്നു. പോര്‍ച്ചുഗല് അപ്പോള് ചിത്രത്തിലില്ല. പിന്നെ മധ്യനിരയില് ഫിഗോ താഴേക്കിറങ്ങി വരുന്നു. എതിരാളികളെ ശ്വാസം മുട്ടിച്ചു കൊല്ലുന്ന ഒരു ചക്രവ്യൂഹം ചമക്കുന്നു. പിന്റോ, കോസ്റ്റ, കൂട്ടോ, ഫിഗോ സംഘം ചക്രം പോലെ കറങ്ങിക്കറങ്ങിയാണ് പിന്നെ മുന്നോട്ടു പോകുന്നത്. സ്‌റേറഡിയത്തിലിരുന്നു താഴേക്കു നോക്കുമ്പോള് ഒരു ചുഴലിക്കാറ്റു സഞ്ചരിക്കുന്നതു പോലെ തോന്നും. കളി തീരുമ്പോള് 3-1നു തോറ്റെങ്കിലും പോര്‍ച്ചുഗലിന്റെ ഗോള്‍ഡന് ബോയ്സ് അന്നു കളിച്ച കളി എത്ര കാലം കഴിഞ്ഞാലും മനസ്സില് നിന്നു മായുകയില്ല. അവരില് പലരും കാലത്തിന്റെ വിധിക്കു കീഴടങ്ങി പിന്‍വാങ്ങുകയാണ്. അവരെ നാമിനി എവിടെ വെച്ചാവും കാണുക?\nക്രൊയേഷ്യയാണ് മറന്നു പോയ മറ്റൊരു വീരഗാഥ. ഡാവര് സുകേറെന്ന ചാവേര് 98ല് ഫ്രാന്‍സില് സ്വര്‍ണ്ണബൂട്ടുകള് കൊണ്ടാണ് കളിച്ചത്. ആറു ഗോളുകള്. മൂന്നാം സ്ഥാനം. എന്തായിരുന്നു ആ കുതിപ്പ്. കൊറിയയില് വിളറിയ പിന്‍നിലാവു പോലെയായിരുന്നു അയാള്. ഏറിയ സമയവും ക്രൊയേഷ്യന് ബെഞ്ചില് തല കുനിച്ചിരുന്നു. ഇനി നാമയാളെ കാണുക എവിടെ വെച്ച്, ഏതു വേഷത്തില്? അറിയില്ല. ബാള്‍ക്കന് ചാവേറുകളുടെ ആ സുവര്‍ണസംഘത്തില് വേറെയുമുണ്ട് പേരുകള്. ഇനി ഒരിക്കലും നാം കേള്‍ക്കാനിടയില്ലാത്തവ. മിലന് റാപ്പായിച്ച്, അലന് ബോക്സിസ്, പ്രോസിനെക്കി, മാരിയോ സ്റ്റാനിച്, റോബര്‍ട്ട് ജാര്‍നി, ഇവിക്ക ഒലിച്.. ജേതാക്കളുടെ സ്മാരകങ്ങള് മാത്രം തലയുയര്‍ത്തി നില്‍ക്കുന്ന ഓര്‍മ്മകളുടെ ശ്മശാനത്തില് ഈ പോരാളികളുടെ സ്ഥാനം എവിടെയായിരിക്കും.\nപേരുകള് അവസാനിക്കുന്നില്ല. ഇനി നാം കാണാനും കേള്‍ക്കാനും സാധ്യതയില്ലാത്തവരില് ഇവരും ഉണ്ടായേക്കാം. ഈ പേരുകള് ഓര്‍ത്തു വെക്കുക. അമേരിക്കയുടെ കോബി ജോണ്‍സ്, ക്ലിന്റ് മാത്തിസ്, ജോണ് ഓബ്രിയന്, മെക്സിക്കോയുടെ റാഫേല് ഗാര്‍സ്യ, ആല്‍ബര്‍ട്ടോ ഗാര്‍സ്യ, ഓസ്കാര് പെരസ്, ഓസ്വാള്‍ഡോ സാഞ്ചസ്, ലൂയി ഹെര്‍ണാണ്ടസ്, ജോര്‍ഗെ കാംപോസ്, ബ്ലാങ്കോ, ഇക്വഡോറിന്റെ അലക്സ് അഗ്വിനാഗ, ഇബാര, കോസ്റ്റാറിക്കയുടെ ഫോണ്‍സെക്ക, ഹോസ് റോഡ്രിഗ്സ്, പാബ്ലോ ചിഞ്ചീലിയ, കൊറിയയുടെ സ്യോള് കി ഹ്യോങ്ങ്, ഹോങ്ങ് മ്യോങ്ങ് ബോ, ജപ്പാന്റെ അകിത, മറ്റ്സുദ, മോറിയോക്ക, ഹടോരി, അലക്സ്, തോഡ, അകിനാവ, സൗദിയുടെ അല്-ദേയ, അല് ഷെഹ്‌റാനി, സമി അല് ജാബിര്, അല് ദൊസരി, പോളണ്ടിന്റെ കലൂഷ്ണി റാഡിസ്ലാവ്, ഇമ്മാനുവല് ഒലിസാഡിബെ, സ്വീഡന്റെ ഹെഡ്മാന്, പാട്രിക് ആന്‍ഡേഴ്സന്, ജോണ് മ്യാള്‍ബി.. പേരുകളവശേഷിപ്പിക്കാത്ത പോരാളികളായി ഇവരൊക്കെ ചരിത്രത്തിലേക്കു പിന്‍വാങ്ങി. ജര്‍മ്മനിയിലെത്തിയ യുദ്ധസംഘങ്ങളില് അവരുടെ പിന്‍തലമുറയായിരുന്നു ആയുധമേന്തി നിന്നത്.\nസ്റ്റേഡിയത്തിലെ വിളക്കുകള് കെട്ടു. അവര് പിന്‍വാങ്ങി. നമ്മുടെ പ്രിയതാരങ്ങള്. വീരനായകര്. ഓര്‍മ്മകളില് മാത്രമേ ഇനിയവര്‍ക്കു ജീവിതമുള്ളൂ. മെല്ലെ മെല്ലെ മറവിയുടെ കരിയിലകള് മൂടി കാലത്തിന്റെ വഴിത്താരകളില് അവര് അലിഞ്ഞു ചേരും. ഇടക്കൊരു കാറ്റടിക്കുമ്പോള് ഇലകള് നീങ്ങി വെളിപ്പെടുന്ന ഒാ‍ര്‍മ്മപ്പൊട്ടുകളില് ചിലരെങ്കിലും അവരെ തിരിച്ചറിഞ്ഞേക്കും. അത്ര മാത്രം. പുറകെ വരുന്ന തലമുറകള് അവരുടെ മുഖങ്ങള് തിരിച്ചറിയാനിടയില്ല. പൂമരങ്ങള് കണ്ടു നടക്കുന്ന ലോകം കാല്‍ച്ചുവട്ടിലെ കരിയിലകളെ കാണില്ല. എന്നാലവര് ഖേദിക്കേണ്ടതില്ല. അവര്‍ക്കുള്ള സ്മാരകങ്ങള് അവരുടെ കളി കണ്ടവരുടെ മനസ്സിലുണ്ട്്.\nവീണ്ടുമൊരു ലോകകപ്പ് കൊടിയിറങ്ങി. ഇനി ഓര്‍മ്മകളുടെ പൂമരപ്പാതയിലൂടെ നാം വീണ്ടും യാത്ര തുടങ്ങുന്നത് നാലു വര്‍ഷത്തിനു ശേഷം മാത്രം. അന്നു വീണ്ടും കളിവിളക്കുകള് തെളിയുമ്പോള് മൈതാനത്തു കാണാത്തവരെ മറന്നേക്കുക. പുറകിലുള്ള പോര്‍സംഘങ്ങളില് അവരെ വെല്ലുന്നവര് വരുന്നുണ്ടല്ലോ...\nഅവസാനത്തെ റൈറ്റ്-ഔട്ട് Read more...\nPosted by ഒ. ആര്. രാമചന്ദ്രന് at 3:43 AM4comments Links to this post\nതോമസ് സെബാസ്റ്റ്യന്: അവസാനത്തെ 'റൈറ്റ് ഔട്ട്'\nവേഗത കൊണ്ട് ആരാധകരെ സൃഷ്ടിച്ച താരമായിരുന്നു തോമസ് സെബാസ്റ്റ്യന്. കേരളാ ഫുട്ബോള് ടീമിന്റെ വലതു വിങ്ങില് ഒരു പതിറ്റാണ്ടു കാലം കാറ്റു പോലെ വീശിയടിച്ചു കൊണ്ടിരുന്ന കളിക്കാരന്. അകാലത്തില് ആ കുതിപ്പ് നിലച്ചു!\nവേഗതയായിരുന്നു തോമസ് സെബാസ്റ്റ്യന്റെ ആയുധം. വലതു വിങ്ങില് ഓവര്‍ലാപ്പു ചെയ്തു കുതിക്കുന്ന സെബാസ്റ്റ്യന് എണ്‍പതുകളിലെ കേരളാ ഫുട്ബോളിന്റെ മുഖചിത്രമായിരുന്നു. റിലേയിലെ നാലാം ലാപ്പുകാരന്റെ ഭാവമായിരുന്നു സെബാസ്റ്റ്യനെപ്പോഴും. വലതു ടച്ച് ലൈനിലേക്കൊരു പന്ത് ആരെങ്കിലും പൊക്കിയിട്ടു കൊടുത്താല് മതി, ബാറ്റണ് കിട്ടിയ പോലെ സെബാസ്റ്റ്യന് നിന്നിടത്തു നിന്നു വട്ടം തിരിഞ്ഞ് ഓട്ടം തുടങ്ങും. സെബാസ്റ്റ്യനൊപ്പം ഓടിയെത്താന് സ്കൂട്ടറെടുക്കണം- അക്കാലത്തു കേരളാ ഫുട്ബോളിലെ കൂട്ടുകാര്‍ക്കിടയില് നിലവിലുണ്ടായിരുന്ന തമാശയാണത്. എപ്പോഴും ധൃതി. അമിതവേഗത. അതേ ധൃതിയിലും വേഗതയിലും സെബാസ്റ്റ്യന് മരണത്തിലേക്കും പാഞ്ഞു കയറിപ്പോയി. ഏതു വാഹനമെടുത്താലും ഓടിയൊപ്പമെത്താനാവാത്ത അകലത്തിലേക്ക്, ഞൊടിയിട കൊണ്ട്.\n'അനെയ്‌റോബിക്ക്' എന്നു പറയാവുന്നതാണ് സെബാസ്റ്റ്യന്റെ കളി. ഓക്സിജനേക്കാള് പ്രാധാന്യം മസിലിന് (കരുത്തിന്) നല്‍കുന്ന ചലനങ്ങള്. വെട്ടുകാട്ടെ കടപ്പുറത്തെ കാല് പുതഞ്ഞു പോകുന്ന മണലില് കുതിച്ചു പാഞ്ഞാണ് സെബാസ്റ്റ്യന് കളി പഠിച്ചത്. കഠിനമായിരുന്നു ആ പാഠങ്ങള്. ഷോര്‍ട്ട് സ്റ്റെപ്പുകള് വെച്ച് കുതിച്ച് കാലു നീളമുള്ളവരെ മറി കടക്കുന്ന വിദ്യ ആ മണപ്പുറം അയാള്‍ക്കു പകര്‍ന്നതാണ്. അതു തൃശ്ശൂരെയും കൊല്‍ക്കത്തയിലേയും പുല്‍മൈതാനങ്ങളില് പകര്‍ത്താന് അയാള്‍ക്ക് അതിനേക്കാള് എത്രയോ കുറച്ച് ഊര്‍ജവും ഓക്സിജനുമേ വേണ്ടിയിരുന്നുള്ളൂ. അതായിരുന്നു അയാളുടെ വെള്ളിടി വേഗത്തിന്റെ രഹസ്യം.\nകളിക്കാരന് എന്ന നിലയില് തോമസ് സെബാസ്റ്റ്യന് കേരളത്തിന്റെ അവസാനത്തെ വിങ്ങറായിരുന്നു എന്നു പറയുന്നതില് തെറ്റില്ല. 4-2-4 ശൈലിയില് കേരളം പിന്നീടധികം കളിച്ചിട്ടില്ല. മൂന്നു ഫോര്‍വേഡുകളിലേക്ക് മാറിയതോടെ വശങ്ങളിലൂടെ കുതിച്ചു പായാനും ക്രോസ്സുകള് കൊടുക്കാനും മാത്രമായി ഒരു വിങ്ങറെ നമുക്കാവശ്യമില്ലാതായി. സെബാസ്റ്റ്യനു പിന്‍ഗാമിയായി അവിടെ വന്ന പാപ്പച്ചന് മറ്റൊരു 'സ്കൂളു'കാരനായിരുന്നു. തന്റെ പ്രതിഭ കൊണ്ടു കൂടി ആ സ്ഥാനത്തെ കലാപരമായി നവീകരിക്കാന് പാപ്പച്ചനു കഴിഞ്ഞു. വേഗത മാത്രം പോര അവിടെ ശോഭിക്കാന് എന്ന സ്ഥിതി പാപ്പച്ചന് സൃഷ്ടിച്ചു. ഓവര്‍ലാപ്പിങ്ങും ക്രോസുകളുമല്ല മധ്യനിരയില് നിന്നു കളി കരുപ്പിടിപ്പിക്കലും ഡ്രിബ്ലിങ്ങും കട്ട് ചെയ്ത് അകത്തേക്കു വരലുമൊക്കെയായി റൈറ്റ് ഫോര്‍വേഡിന്റെ പണി. പക്ഷെ പാപ്പച്ചനെ ഫോര്‍വേഡ് എന്നല്ലാതെ റൈറ്റ് ഔട്ട് എന്ന് ആരും വിളിക്കുന്നില്ല. റൈറ്റ് ഔട്ട് എന്നാല് മലയാളിക്ക് ഇന്നും സെബാസ്റ്റ്യനാണ്. അതിനു കാരണം വ്യക്തിമികവിന് പ്രാധാന്യം കൂടുതല് ലഭിക്കുന്ന ഒരു കേളീരീതിയിലെ അവസാനത്തെ റൈറ്റ്‌ഔട്ടായിരുന്നു സെബാസ്റ്റ്യന് എന്നതാവണം.\n1982ലെ തൃശ്ശൂര് സന്തോഷ് ട്രോഫി. റിസര്‍വ് ബെഞ്ചില് നിന്ന് തോമസ് സെബാസ്റ്റ്യന് എന്ന കറുത്തു മെല്ലിച്ച പയ്യന് ഗ്രൗണ്ടിലേക്കിറങ്ങാന് വിളി വരുന്നത് അപ്രതീക്ഷിതമായാണ്. വലതു വിങ്ങ് എം.എം.പൗലോസിന്റെ സാമ്രാജ്യമാണ്. എം.എം.ജേക്കബ്ബ് പന്തു പൊക്കി വലതു വിങ്ങിലേക്കു നീട്ടിയെറിഞ്ഞ് പൗലോസിനു കൊടുക്കും, പൗലോസ് പാഞ്ഞു പിടിച്ച് പന്ത് അപ്പുക്കുട്ടനു കൊടുക്കും, അപ്പുക്കുട്ടന് ഗോളടിക്കും. അതാണ് ഏറെക്കുറെ കേരളത്തിെ‍ന്‍റകളി. ഗുജറാത്തിനെതിരെയുള്ള കളിയില് പൗലോസിനു പരിക്കേറ്റു. പൗലോസിനെ പിടിക്കാന് ചുമതലയുണ്ടായിരുന്നത് മലയാളിയായ വില്ലിക്കായിരുന്നു. വില്ലിയുടെ ഒരു ഫൗള് പൗലോസിനെ ഗ്രൗണ്ടില് നിന്നു കയറ്റി. തോമസ് സെബാസ്റ്റ്യന് എന്ന വെട്ടുകാട്ടുകാരന് കേരളാ ജേഴ്സിയില് ആദ്യമായി ഗ്രൗണ്ടിലിറങ്ങുന്നത് അങ്ങിനെയാണ്. റെയില്‍വേക്കെതിരെ സെബാസ്റ്റ്യന് ഓട്ടത്തിലടിച്ച മിന്നുന്ന ഒരു ഗോള് ആ ടൂര്‍ണമെന്റിന്റെ ബാക്കിയായി ഇപ്പോഴും തൃശ്ശൂര്‍ക്കാരുടെ മനസ്സിലുണ്ട്.\n83ല് കൊച്ചിയില് നെഹ്രുകപ്പ് നടക്കുന്നു. ഇറ്റലിക്കെതിരെ ഇന്ത്യ ഒരു ഗോളിനു പിന്നില് നില്‍ക്കുമ്പോഴാണ് തോമസ് സെബാസ്റ്റ്യന്റെ ഒരു ഓട്ടം തുടങ്ങുന്നത്. മധ്യവര മുതല് ടച്ച് ലൈന് വരെ ഒറ്റ ഓട്ടം. സീറോ ആംഗിളില് നിന്ന് ഒരു ക്രോസ്സ്. മഴവില്ലു പോലെ അതു വളഞ്ഞു പുളഞ്ഞ് അകത്തു കയറി. റേഡിയോവില് കമന്ററി കേട്ടിരുന്ന ഓര്‍മ്മയില് നിന്നാണ് എഴുതുന്നത്. ഗോള്.. എന്ന് കമന്റേറ്റര്‍മാരും മഹാരാജാസ് സ്റ്റേഡിയത്തിലെ കാണികളും ഒന്നിച്ചാര്‍ക്കുന്ന ശബ്ദം. തൊട്ടു പുറകെ കമന്റേറ്ററുടെ ഇല്ലാ .. ഒന്നും സംഭവിച്ചില്ലാ.. ലൈന് റഫറി ആ ഗോള് അനുവദിച്ചില്ലാ എന്ന നെടുവീര്‍പ്പിട്ടു കൊണ്ടുള്ള പ്രഖ്യാപനവും. ഗ്യാലറിയിലെ ശബ്ദങ്ങള് പൊടുന്നനെ നിലച്ചതും ഓര്‍മ്മയിലുണ്ട്. തോമസ് സെബാസ്റ്റ്യന് എന്ന താരത്തിന് കിട്ടാതെ പോയ ഏറ്റവും വലിയ അംഗീകാരങ്ങളിലൊന്നായിരുന്നു ആ ഗോള്.\nകേരളാ ടീമിലേക്കുള്ള എന്‍ട്രിപാസ് യൂണിവേഴ്സിറ്റി ജേഴ്സിയായിരുന്ന കാലത്താണ് വെട്ടുകാട്ടു കടപ്പുറത്തു നിന്ന് സെബാസ്റ്റ്യന് നേരെ കേരളാ ജൂനിയര് ടീമിലേക്കു വന്നത്. തിരുവനന്തപുരം ലീഗില് ടി.കെ.കെമിക്കല്‍സ് ക്ലബ്ബിനു വേണ്ടി കളിക്കുകയായിരുന്നു അന്ന് സെബാസ്റ്റ്യന്. കൊച്ചിയില് നടന്ന ജേക്കബ്ബ് മെമ്മോറിയല് ട്രോഫിയിലെ പ്രകടനമാണ് നേരിട്ടു കേരളാ ജൂനിയര് ടീമിലേക്കു സെബാസ്റ്റ്യനു വഴി തുറന്നതെന്ന് കോച്ച് ഗബ്രിയേല് ജോസഫിന്റെ അനുസ്മരണത്തില് കണ്ടു. അഗര്‍ത്തലയില് നടന്ന ദേശീയ ജൂനിയറിലെ കളിയോടെ ഇന്ത്യന് ജൂനിയര് ടീമിലേക്കും അയാള് നടന്നു കയറി. നേപ്പാളില് നടന്ന എഷ്യന് ജൂനിയറിനുള്ള ടീമില്. അവിടെയും തിളങ്ങിയതോടെ സെബാസ്റ്റ്യന് യുഗം ആരംഭിച്ചു. യൂണിവേഴ്സിറ്റി ടീമില് ഉള്‍പ്പെടുത്താത്തവരോട് സെബാസ്റ്റ്യന് പകരം വീട്ടിയത് അങ്ങിനെയായിരുന്നു. 1981ലാണ് അത്. 82ല് സന്തോഷ് ട്രോഫി ടീമില്, 83ല് നെഹ്‌റു കപ്പ് ടീമില്. പിന്നീട് 91 വരെ കേരളത്തിനു കളിച്ച സെബാസ്റ്റ്യന്‍് ഒരു ബഹുമതി കൂടി ഉണ്ട്. 1973 ല് സന്തോഷ് ട്രോഫി ജയിച്ച ശേഷം നമ്മള് ആദ്യമായി ഫൈനല് കളിച്ചത് സെബാസ്റ്റ്യന് ക്യാപ്റ്റനായപ്പോഴാണ്. 88ല് കൊല്ലത്ത്്. അന്ന് പഞ്ചാബിനോട് ഫൈനലില് ഷൂട്ടൗട്ടില് തോല്‍ക്കുകയായിരുന്നു.\n1987ല് നമ്മള് ആഘോഷപൂര്‍വം നടത്തിയ ദേശീയ ഗെയിംസിലെ പ്രസ്റ്റീജ് ഈവന്റ് ഫുട്ബോളായിരുന്നു. അതു നേടിയത് സെബാസ്റ്റ്യന് നയിച്ച കേരളാ ടീമായിരുന്നു. അതിനു മുന്‍പ് 1985ല് തന്നെ കേരളത്തിലെ ഏറ്റവും മികച്ച കായികതാരത്തിനു നല്‍കുന്ന ജി.വി.രാജാ പുരസ്കാരവും സെബാസ്റ്റ്യനു ലഭിച്ചു.\nവെട്ടുകാട് സെന്റ് മേരീസ് ക്ലബ്ബിലൂടെ ഉയര്‍ന്നു വന്ന സെബാസ്റ്റ്യന് 77 മുതല് ടി.കെ.കെമിക്കല്‍സിലും 1982 മുതല് ടൈറ്റാനിയത്തിലും കരിയറിന്റെ അവസാന കാലത്ത് കുറച്ചു വര്‍ഷം ബഹ്‌റൈനിലെ എം.ഇ.ടി.ക്ലബ്ബിലും കളിച്ചു. സെബാസ്റ്റ്യനെ അനുസ്മരിക്കുന്ന വേളയില് അയാളെ പരിശീലിപ്പിച്ചവരും അയാള്‍ക്കൊപ്പം കളിച്ചവരുമെല്ലാം പറയുന്ന ഒരേയൊരു കാര്യം എത്ര അധ്വാനിക്കാനും മടിയില്ലാത്ത പ്രകൃതമായിരുന്നു അയാളുടേത് എന്നാണ്. ബഹ്‌റൈനില് നിന്നു വന്ന ശേഷവും ടൈറ്റാനിയത്തിനു വേണ്ടി അയാള് കളിച്ചിരുന്നു. ഇത്ര ദീര്‍ഘകാലം ക്ലബ്ബിനു കളിച്ച കളിക്കാര് നമുക്കു കുറവാണ്. ജോലി കിട്ടി നാലോ അഞ്ചോ കൊല്ലം കളിച്ചാല് കളി നിര്‍ത്തുന്ന പുതിയ കാലത്തെ കളിക്കാര്‍ക്ക് മാതൃകയാവേണ്ടതാണ് സെബാസ്റ്റ്യന്റെ കരിയറെന്ന് നജീബിനെയും നജിമുദ്ദീനെയും പോലുള്ളവര് പറയും. അത് അനുഭവത്തില് നിന്നു പറയുന്നതാവണം. കളിക്കാരനായും കോച്ചായും സെബാസ്റ്റ്യനെ അടുത്തു നിന്നു കണ്ടവരാണല്ലോ അവര്.\nവെട്ടുകാട്ടു നിന്നുള്ള സെബാസ്റ്റ്യന്റെ വരവിനേയും നമുക്ക് ചരിത്രപരമായി കാണേണ്ടതുണ്ട്. കേരളത്തിന്റെ കടപ്പുറങ്ങളില് നിന്ന് അതിനു ശേഷം ഉയര്‍ന്നു വന്ന താരങ്ങള് സെബാസ്റ്റ്യനു നന്ദി പറയണം. ഇന്ത്യന് ടീമിലേക്കുള്ള സെബാസ്റ്റ്യന്റെ വളര്‍ച്ചയാണ് അവരുടെയൊക്കെ ആവേശത്തിനു നിമിത്തമായത്. എഡിസണും എണസ്റ്റും ഇഗ്നേഷ്യസും തൊട്ട് പോള് ആന്റണി വരെയുള്ള ആ തലമുറ സെബാസ്റ്റ്യന്റെ വഴിയില് നിന്നാണ് ജീവിതം കണ്ടെത്തിയത്. നഗരസമൂഹത്തിന്റെ പിന്നാമ്പുറത്തു കഴിഞ്ഞിരുന്ന ഒരു ജനവിഭാഗത്തിന് സെബാസ്റ്റ്യനിലൂടെ പുതിയ പ്രശസ്തിയും അംഗീകാരവും കൈവന്നു. പിന്നീട് തിരുവനന്തപുരം ലീഗിലും കേരളാ ടീമിലും കടപ്പുറം പ്രാതിനിധ്യം ഏറെക്കുറെ സുനിശ്ചിതമായ ഒന്നായി മാറി. അതിന്റെ പ്രധാന കാരണക്കാരില് ഒരാള് തീര്‍ച്ചയായും തോമസ് സെബാസ്റ്റ്യന് തന്നെയായിരുന്നു.\nPosted by ഒ. ആര്. രാമചന്ദ്രന് at 1:57 AM2comments Links to this post


സാമ്പത്തികമായി പിന്നാക്കം നില്‍ക്കുന്നവര്‍ക്ക് 10 ശതമാനം സംവരണം; മന്ത്രിസഭായോഗ തീരുമാനങ്ങൾ -Kerala Government Cabinet Meeting Decisions\nസമൂഹമാധ്യമങ്ങള് വഴിയുള്ള കുറ്റകൃത്യങ്ങള് തടയാന് പൊലീസ് ആക്ടില് ഭേദഗതി വരുത്തും\nUpdated: October 22, 2020 1:36:09 pm\nതിരുവനന്തപുരം:പൊതുവിഭാഗത്തിലെ സാമ്പത്തികമായി പിന്നാക്കം നില്‍ക്കുന്നവര്‍ക്ക് സര്‍ക്കാര് നിയമനങ്ങളില് 10 ശതമാനം സംവരണം നടപ്പാക്കാന് മന്ത്രിസഭാ തീരുമാനം. ഇതിനായി കേരള സ്റ്റേറ്റ് ആന്‍ഡ് സബോര്‍ഡിനേറ്റ് സര്‍വീസസ് റൂള്‍സിലെ സംവരണ ചട്ടങ്ങളില് ഭേദഗതി വരുത്തും. വിജ്ഞാപനം പുറപ്പെടുവിക്കുന്ന തയെതി മുതല് തീരുമാനത്തിന് പ്രാബല്യമുണ്ടാകും. സമൂഹമാധ്യമങ്ങളിലൂടെയുള്ള കുറ്റകൃത്യങ്ങള് തടയാന് നിയമ ഭേദഗതി കൊണ്ടുവരും. സർക്കാർ ജീവനക്കാരുടെ ശമ്പളം പിടിച്ചുവയ്‌ക്കുന്നതു തുടരേണ്ടെന്നും മന്ത്രിസഭായോഗം തീരുമാനിച്ചു.\nനിലവില് പട്ടികജാതി-പട്ടികവര്‍ഗക്കാര്‍ക്കും പിന്നാക്ക സമുദായങ്ങള്‍ക്കുമായി 50 ശതമാനം സംവരണമാണ് നല്‍കുന്നത്. പുതുതായി നടപ്പാക്കുന്ന 10 ശതമാനം സംവരണം, നിലവിലുള്ള സംവരണ വിഭാഗങ്ങളെ ബാധിക്കില്ല. പൊതുവിഭാഗത്തില് നിന്നാണ് സാമ്പത്തികമായി പിന്നോക്കം നില്‍ക്കുന്നവര്‍ക്കുള്ള സാമ്പത്തിക സംവരണം ഏര്‍പ്പെടുത്തുന്നത്. മുന്നാക്ക വിഭാഗങ്ങളിലെ പാവപ്പെട്ടവര്‍ക്ക് 10 ശതമാനം സംവരണം ഇടതുമുന്നണിയുടെ പ്രകടന പത്രികയിലെ വാഗ്‌ദാനങ്ങളിലൊന്നായിരുന്നു.\nസമൂഹമാധ്യമങ്ങളിലൂടെയുള്ള കുറ്റകൃത്യങ്ങള് തടയാന് നിയമഭേദഗതി\nസമൂഹമാധ്യമങ്ങള് വഴിയുള്ള കുറ്റകൃത്യങ്ങള് തടയാന് പൊലീസ് ആക്ടില് ഭേദഗതി വരുത്തും. ഭേദഗതി, ഓര്‍ഡിനന്‍സായി പുറപ്പെടുവിക്കാന് ഗവര്‍ണറോട് ശിപാര്‍ശ ചെയ്യും. പൊലീസ് ആക്ടില് 118-എ എന്ന വകുപ്പ് കൂട്ടിച്ചേര്‍ക്കാനാണ് മന്ത്രിസഭാ ശിപാര്‍ശ.\nസൈബര് കുറ്റകൃത്യങ്ങള് തടയാന് നിലവിലുള്ള നിയമം അപര്യാപ്തമാണെന്ന് കണ്ടതിനാലാണു പുതിയ വകുപ്പ് കൂട്ടിച്ചേര്‍ക്കുന്നത്. സമൂഹ മാധ്യമങ്ങളിലൂടെയുള്ള ഭീഷണി, അപമാനിക്കൽ, അപകീർത്തിപ്പെടുത്തൽ എന്ന ഉദ്ദേശിച്ചുള്ള ഉള്ളടക്കം പ്രസിദ്ധീകരിക്കൽ, പ്രചരിപ്പിക്കൽ എന്നിവ ഇനി കുറ്റകൃത്യമാകും. ശിക്ഷയായി അഞ്ചുവര്‍ഷം വരെ തടവോ 10,000 രൂപ വരെ പിഴയോ, അല്ലെങ്കില് രണ്ടും കൂടിയോ വിധിക്കുന്നതിനുള്ള വ്യവസ്ഥയാണ് കൂട്ടിച്ചേര്‍ക്കുന്ന വകുപ്പിലുള്ളത്.\n2000-ലെ ഐടി ആക്ടിലെ 66-എ വകുപ്പും 2011-ലെ കേരള പൊലീസ് ആക്ടിലെ 118 (ഡി) വകുപ്പും അഭിപ്രായസ്വാതന്ത്ര്യത്തിനു എതിരാണെന്നു കണ്ട് സുപ്രീം കോടതി റദ്ദാക്കിയിരുന്നു. ഇതിനു പകരം മറ്റു നിയമവ്യവസ്ഥകളൊന്നും കേന്ദ്രസര്‍ക്കാര് കൊണ്ടുവന്നിട്ടില്ല. ഈ സാഹചര്യത്തില് സമൂഹമാധ്യമങ്ങള് വഴി നടക്കുന്ന കുറ്റകൃത്യങ്ങള് ഫലപ്രദമായി നേരിടാന് പൊലീസിന് കഴിയാത്ത സാഹചര്യമുണ്ട്. ഇതു കണക്കിലെടുത്താണു തീരുമാനം.\nസർക്കാർ ജീവനക്കാരുടെ ശമ്പളം ഇനി പിടി‌ക്കില്ല\nസർക്കാർ ജീവനക്കാരുടെ ശമ്പളം പിടി‌ക്കുന്ന നടപടി ഇനിയില്ല. കോവിഡ് മഹാമാരി സൃഷ്ടിച്ച സാമ്പത്തിക പ്രതിസന്ധിയുടെ സാഹചര്യത്തില് സര്‍ക്കാര് ജീവനക്കാരുടെയും അധ്യാപകരുടെയും മൊത്ത ശമ്പളത്തിന്റെ 20 ശതമാനമാണ് (ആറു ദിവസത്തെ ശമ്പളം) ഏപ്രില് മുതല് പിടിച്ചുവച്ചത്. ഈ തുക 2021 ഏപ്രില് ഒന്നിന് പി.എഫില് ലയിപ്പിക്കും.\nപിടിച്ച തുക ഉടനെ പണമായി തിരിച്ചുനല്‍കുകയാണെങ്കിൽ 2500 കോടി രൂപയുടെ അധിക ബാധ്യതയാണ് സർക്കാരിനുണ്ടാകുക. അത് ഒഴിവാക്കാനാണ് പി.എഫില് ലയിപ്പിക്കുന്നത്. ഇത് ജൂണ് ഒന്നിനു ശേഷം പിന്‍വലിക്കാന് അനുമതി നല്‍കും. ലയിപ്പിക്കുന്ന തീയതി മുതല് പി.എഫ് നിരക്കില് പലിശ നല്‍കും. പെന്‍ഷന്‍കാരുള്‍പ്പെടെ പി.എഫ് ഇല്ലാത്തവര്‍ക്ക് ജൂണ് ഒന്നു മുതല് ഓരോ മാസത്തെയും തുക തുല്യ തവണകളായി നല്‍കും.\n15 പുതിയ സൈബര് പൊലീസ് സ്റ്റേഷനുകള്\nസംസ്ഥാനത്ത് 15 പുതിയ സൈബര് പൊലീസ് സ്റ്റേഷനുകള് രൂപീകരിക്കും. തിരുവനന്തപുരം റൂറല്, കൊല്ലം സിറ്റി, കൊല്ലം റൂറല്, പത്തനംതിട്ട, കോട്ടയം, ആലപ്പുഴ, ഇടുക്കി, എറണാകുളം റൂറല്, തൃശൂര് റൂറല്, പാലക്കാട്, മലപ്പുറം, കോഴിക്കോട് റൂറല്, കണ്ണൂര്, വയനാട്, കാസര്‍ഗോഡ് പൊലീസ് ജില്ലകളിലാണ് സ്റ്റേഷനുകള് തുറക്കുന്നത്.\nവാട്ടര് മെട്രോയ്ക്ക് പ്രത്യേക കമ്പനി\nകൊച്ചി വാട്ടര് മെട്രോ പദ്ധതിയുടെ പ്രവര്‍ത്തനത്തിനും നടത്തിപ്പിനുമായി പ്രത്യേക ഉദ്ദേശ കമ്പനി രൂപീകരിക്കും. സര്‍ക്കാരിന് 74 ശതമാനം ഓഹരിയും കെ.എം.ആര്.എല്ലിന് 26 ശതമാനം സ്വെറ്റ് ഇക്വിറ്റിയുമുള്ള കമ്പനിയാണ് രൂപീകരിക്കുക.\nKerala CabinetLDF GovernmentPinarayi Vijayan


ടോം ക്രൂയിസ് ഏഴരശ്ശനി Hollywood, Actor\nടോം ക്രൂയിസ് ശനി ഏഴര ശനിയുടെ റിപ്പോർട്ട്\nപേര് ടോം ക്രൂയിസ്\nജനന തിയതി3:7: 1962 ജനന സമയം3: 20 : 0\nജന്മ സ്ഥലം Syracuse\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ടോം ക്രൂയിസ് ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ടോം ക്രൂയിസ് സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ടോം ക്രൂയിസ് കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ടോം ക്രൂയിസ് ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ടോം ക്രൂയിസ് രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ടോം ക്രൂയിസ് നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ടോം ക്രൂയിസ് വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ടോം ക്രൂയിസ് ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ടോം ക്രൂയിസ് കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ടോം ക്രൂയിസ് കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ടോം ക്രൂയിസ് വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ടോം ക്രൂയിസ് സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nടോം ക്രൂയിസ് മൻഗ്ലിക് / മംഗല്യ ദോഷം റിപ്പോർട്ടുകളും\nടോം ക്രൂയിസ് ദശ ഫലം റിപ്പോർട്ട്\nടോം ക്രൂയിസ് സംക്രമണം 2022 ജാതകം


അനു ഇമ്മാനുവേൽ കിടിലൻ ഫോട്ടോഷൂട്ട്.. കുട്ടി ഉടുപ്പിൽ ഗ്ലാമറസായി ആക്ഷൻ ഹീറോ ബിജു നായിക..! - സിനിമ പ്രാന്തൻ\nHome Gallery അനു ഇമ്മാനുവേൽ കിടിലൻ ഫോട്ടോഷൂട്ട്.. കുട്ടി ഉടുപ്പിൽ ഗ്ലാമറസായി ആക്ഷൻ ഹീറോ ബിജു നായിക..!\nഅമേരിക്കയിലാണ് ജനനമെങ്കിലും ഇന്ത്യൻ സിനിമാലോകത്ത് സജീവമായി നിലനിൽക്കുന്ന നായികയാണ് അനു ഇമ്മാനുവേൽ. ഈ ചുരുങ്ങിയ സമയം കൊണ്ടുതന്നെ മലയാളം, തമിഴ്, തെലുങ്ക് ചലചിത്ര മേഖലയിൽ അനു തന്റെ ചുവടുകൾ വെച്ചുകഴിഞ്ഞു. തനിക്കു ലഭിക്കിന്ന ഓരോ മേഖലയും അനുവിന് തന്റെതായ രീതിയിൽ കൈകാര്യം ചെയ്യാൻ അറിയും എന്നതാണ് വേറൊരു വസ്തുത. താരം ജനിച്ചതും പഠനം പൂർത്തീകരിച്ചതും അമേരിക്കയിലെ ചികഗോയിൽ നിന്നുമാണ്.\nമലയാളത്തിൽ 2011ൽ റിലീസ് ചെയ്ത സ്വപ്ന സഞ്ചാരിയിലൂടെയാണ് താരം അഭിനയ രംഗത്തേക്ക് പ്രവേശിച്ചത്. എന്നാൽ ആദ്യ സിനിമയിൽ അത്ര പ്രേഷക ശ്രെദ്ധ പിടിച്ചുപറ്റാൻ സാധിച്ചില്ലെങ്കിലും5വർഷത്തിനു ശേഷം നിവിൻപോളി നായകനായ ആക്ഷൻ ഹീറോ ബിജുവിലെ നായികാ വേഷത്തിലൂടെ അനു മലയാളികളുടെ മനസ് കവർന്നു. പിന്നീട് തരത്തിനെ തേടി ഒരുപാട് അവസരങ്ങൾ മറ്റു ഭാഷയിൽ നിന്നു ലഭിക്കുകയും ചെയ്തു.\nതെലുങ്കിൽ മഞ്ജു എന്ന ഫിലിമിലൂടെയാണ് അനു തന്റെതായ വെക്തി മുദ്ര പതിപ്പിച്ചത്. അത്പോലെ തന്നെ തുപ്പരിവാലൻ-എന്ന തമിഴ് സിനിമയിലൂടെ താരം തമിഴ് പ്രേഷകരുടെ പ്രിയങ്കരിയായി മാറുവാൻ വല്യ സമയമൊന്നും വേണ്ടിവന്നില്ല. കിട്ടു ഉന്നട ജാഗ്രതയും ഓക്സിജൻ എന്നീ തെലുങ്ക് ഭാഷാചിത്രങ്ങളിൽ അഭിനയിക്കാനും താരത്തിനു കഴിഞ്ഞു. അനു സെലക്റ്റീവ് ആയി വളരെ കുറച്ചവളരെ കുറച്ചു സിനിമകൾ മാത്രമേ അഭിനയിച്ചിട്ടൂല്ലെങ്കിലും തന്റെ അഭിനയ ജീവിതത്തിൽ നിന്നും അനേകം ആരാധകരെയാണ് സമ്പാദിച്ചടുള്ളത്.\nആരാധകർക്കായി ഗ്ലാമർ ചിത്രങ്ങൾ പങ്കു വെക്കാനും താരത്തിനു ഒരു മടിയും കാണിക്കാറില്ല. ഇത്തവണയും അനു അതീവ ഗ്ലാമർ ആയിട്ടുള്ള ഫോട്ടോസുകൾ സോഷ്യൽ മീഡിയ വഴി പ്രചരിപ്പിച്ചു. നിമിഷ നേരംകൊണ്ട് തന്നെ വയറൽ ആകുകയും ചെയ്തു.\nPrevious articleബ്ലൗസിലാതെ സാരി ഉടുത്ത് ആരാധകരെ ഞെട്ടിച്ച് ഐശ്വര്യാ ലക്ഷ്മി..! വീഡിയോ..\nNext articleഇഷാനി കൃഷ്ണയുടെ കിടിലൻ വെയിറ്റ് ട്രിയനിങ്..! വ്ലോഗ് വീഡിയോ പങ്കുവച്ച് താരം..


ഡിജിപി ഓഫീസിനു മുന്നിൽ സംഭവിക്കാൻ പാടില്ലാത്ത രംഗങ്ങൾ ഉണ്ടായെന്നു മുഖ്യമന്ത്രി; മഹിജയുടെ നിരാഹാരം എല്ലാവരെയും വേദനിപ്പിച്ചു; അമ്മയുടെ മാനസികാവസ്ഥ ചിലർ രാഷ്ട്രീയമായി ഉപയോഗിച്ചു – Kairali News | Kairali News Live l Latest Malayalam News\nതിരുവനന്തപുരം: ഡിജിപി ഓഫീസിനു മുന്നിൽ സംഭവിക്കാൻ പാടില്ലാത്ത രംഗങ്ങൾ ഉണ്ടായെന്നു മുഖ്യമന്ത്രി പിണറായി വിജയൻ. ആസ്ഥാനത്തിനു മുന്നിലെ പൊലീസ് നടപടിയിൽ വീഴ്ച ഉണ്ടായിട്ടുണ്ടെങ്കിൽ നടപടി എടുക്കും. വീഴ്ച വരുത്തിയ പൊലീസുകാർ ഉണ്ടെങ്കിൽ തീർച്ചയായും നടപടി ഉണ്ടാകും. പക്ഷേ ഒരു തെറ്റും ചെയ്യാത്തവർക്കെതിരെ ഒരു നടപടിയും ഉണ്ടാകില്ലെന്നും മുഖ്യമന്ത്രി വ്യക്തമാക്കി.\nജിഷ്ണുവിന്റെ കുടുംബത്തിന്റെ നിരാഹാരം എല്ലാവരെയും വേദനിപ്പിച്ചെന്നു മുഖ്യമന്ത്രി പറഞ്ഞു. എന്നാൽ, മകൻ നഷ്ടപ്പെട്ട അമ്മയുടെ മാനസികാവസ്ഥ ചിലർ രാഷ്ട്രീയമായി ഉപയോഗിക്കുകയായിരുന്നു. ജിഷ്ണു കേസിൽ ചെയ്യാവുന്നതെല്ലാം സർക്കാർ ചെയ്തിട്ടുണ്ട്. താൻ ഇടപെട്ടാൽ മാത്രം അത്ര പെട്ടെന്നു തീരുന്ന സമരമായിരുന്നില്ല അത്. ഒരു സർക്കാരിനു ഇതിൽ കൂടുതൽ ഒന്നും ചെയ്യാനാകില്ലെന്നും മുഖ്യമന്ത്രി വ്യക്തമാക്കി.\nഷാജഹാനെതിരെ തനിക്ക് ഒരു വ്യക്തിവിരോധവുമില്ല. തനിക്ക് എന്തു വ്യക്തി വിരോധമുണ്ടെന്നാണ് പറയുന്നത്. ഷാജഹാനെ അറസ്റ്റ് ചെയ്തത് ഡിജിപി ഓഫീസിനു മുന്നിൽ ബഹളം വച്ചതിനാണ്. അല്ലാതെ വ്യക്തിവൈരാഗ്യം കൊണ്ടല്ലെന്നും മുഖ്യമന്ത്രി വിശദീകരിച്ചു. ഷാജഹാന്റെ പുതിയ രക്ഷാധികാരിയാണല്ലോ ഉമ്മൻചാണ്ടി. അദ്ദേഹം എന്നു മുതലാണ് ഷാജഹാന്റെ രക്ഷകനായതെന്നും പിണറായി വിജയൻ ചോദിച്ചു.\nTags: Chief MinisterDGP OfficeJishnu MotherJishnu MurderPinarayi VijayanPolice ActionPolice Headquarters


നിതാരി കൂട്ടക്കൊല: സുരീന്ദറിന്റെ വധ ശിക്ഷ ശരിവെച്ചു\n9/11 ചരിത്രത്തെ വഴിതിരിച്ചുവിട്ട ദിവസം\nFriday 11th September 2009 11:49am\nFriday 11th September 2009 11:38am\nഅലഹബാദ്: നിതാരി കൂട്ടക്കൊലക്കേസുമായി ബന്ധപ്പെട്ട് പതിന്നാലുകാരിയായ റിമ്പ ഹല്‍ദറിനെ കൊലപ്പെടുത്തിയ കേസില് മുഖ്യപ്രതി സുരീന്ദര് കോലിയുടെ വധശിക്ഷ അലഹബാദ് ഹൈക്കോടതി ശരിവെച്ചു. മറ്റൊരു പ്രതിയായ മൊനീന്ദര് സിങ് പാന്ഥറിനെ വെറുതെ വിട്ടു. സി.ബി.ഐ പ്രത്യേക കോടതി ഇരുവര്‍ക്കും നേരത്തെ വധശിക്ഷ വിധിച്ചിരുന്നു. നിതാരി കൂട്ടക്കൊലയുമായി ബന്ധപ്പെട്ട് സി.ബി.ഐ. രജിസ്റ്റര് ചെയ്ത 19 കേസുകളില് ഒന്നിന്റെ വിധിയിലാണ് ഹൈക്കോടതി ഉത്തരവ്.\nറിമ്പയെ തട്ടിക്കൊണ്ടുപോയി പീഡിപ്പിച്ച് കൊലചെയ്തുവെന്നാണ് സുരീന്ദര് കോലിക്കെതിരെ സി.ബി.ഐ. ചുമത്തിയ കുറ്റം. പാന്ഥറിനെ കേസില്‍നിന്ന് ഒഴിവാക്കുകയും ചെയ്തിരുന്നു. പാന്ഥറിനെ ഒഴിവാക്കിയതിന് സി.ബി.ഐ.യെ പ്രത്യേക കോടതി രൂക്ഷമായി വിമര്‍ശിച്ചതിനെത്തുടര്‍ന്ന്, പിന്നീട് പ്രതിപ്പട്ടികയില് ഉള്‍പ്പെടുത്തുകയാണുണ്ടായത്.\n2006 ഡിസംബര് 29ന് നോയ്ഡ സെക്ടര് 31ലെ പാന്ഥറിന്റെ ഡി അഞ്ച് ബംഗ്ലാവിന്റെ പിന്നിലുള്ള ഓടയില്‍നിന്ന് 15 തലയോട്ടികളും എല്ലുകളും കണ്ടെടുക്കുകയായിരുന്നു. തുടര്‍ന്നു നടത്തിയ തിരച്ചിലില് കൂടുതല് തലയോട്ടികളും എല്ലുകളും ലഭിച്ചു. 15 കുട്ടികളുടെയും നാലു യുവതികളുടെയും തലയോട്ടികളാണ് പോലീസ് കണ്ടെടുത്തത്. ഇവരെ പ്രതികള് കൊലപ്പെടുത്തുകയായിരുന്നുവെന്നാണ് പ്രോസ്‌ക്യൂഷന് കേസ്.


തെക്കന് സ്രാവ് - സര്‍വ്വവിജ്ഞാനകോശം\nLong Snout Shark\nഒരിനം സ്രാവു മത്സ്യം. കാര്‍ക്കാറൈനോയിഡിഫോമെസ് (Carcharhinoidiformes) സ്രാവു ഗോത്രത്തിലെ കാര്‍ക്കാറൈനിഡേ (Carcharhinidae) കുടുംബത്തില്‍പ്പെടുന്നു. ശാ.നാ: കാര്‍ക്കാറൈ നസ് ടെമ്മിന്‍ക്കൈ (Carcharhinus temminckii).\nഇന്ത്യന് സമുദ്രത്തിലാണ് തെക്കന് സ്രാവുകളെ സാധാരണ കണ്ടുവരുന്നത്. 1.5-3 മീ. വരെ നീളത്തില് വളരുന്ന തെക്കന് സ്രാവിന്റെ ശരീരത്തിന് പൊതുവേ ചാരനിറമായിരിക്കും. നീളം കൂടിയ മോന്തയുള്ള ഇവയുടെ നാസാരന്ധ്രങ്ങള് വായുടെ അടുത്തായാണ് സ്ഥിതിചെയ്യുന്നത്. വായില് 36-40 വരെ കനം (വണ്ണം) കുറഞ്ഞ പല്ലുകളുണ്ടായിരിക്കും. ഭുജപത്രത്തിന്റെ മുകള് ഭാഗം നീളം കൂടിയതാണ്. ഭുജപത്രത്തിനും പ്രാച്യപത്രത്തിനും മധ്യേയുള്ള ഭാഗത്തിന് എതിരെയായിട്ട് ഒന്നാമത്തെ പൃഷ്ടപത്രം സ്ഥിതി ചെയ്യുന്നു; പായു പത്രത്തിനുനേരെ മുകളിലായി ദ്വിതീയ പൃഷ്ഠ പത്രവും. പ്രഥമ പൃഷ്ഠപത്രത്തിനും ദ്വീതീയ പൃഷ്ഠപത്രത്തിനും തുല്യവലുപ്പമാണ്. ജരായുജ പ്രത്യുത്പാദന (viviparous)മാണ് തെക്കന് സ്രാവുകളുടെ പ്രജനനരീതി. ഇവയ്ക്ക് 20 വര്‍ഷം വരെ ആയുസ്സുള്ളതായി കണക്കാക്കപ്പെട്ടിട്ടുണ്ട്.\n"http://web-edition.sarvavijnanakosam.gov.in/index.php?title=%E0%B4%A4%E0%B5%86%E0%B4%95%E0%B5%8D%E0%B4%95%E0%B4%A8%E0%B5%8D%E2%80%8D_%E0%B4%B8%E0%B5%8D%E0%B4%B0%E0%B4%BE%E0%B4%B5%E0%B5%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 09:33,5ജൂലൈ 2008.


എക്സിറ്റ് പോൾ ഫലങ്ങളെ കണ്ണുമടച്ച് വിശ്വസിക്കേണ്ട; ബിജെപിയുടെ തിരിച്ചുവരവ് പ്രവചിച്ച 2004ലും 2009ലും അധികാരത്തിലേറിയത് യുപിഎ സർക്കാർ • ഇ വാർത്ത | evartha\nരണ്ടാംതവണയും വമ്പിച്ച ഭൂരിപക്ഷത്തിൽ അധികാരത്തിലേറുമെന്ന് പ്രതീക്ഷിച്ച് ബിജെപിക്ക് വൻ തിരിച്ചടിയാണ് 2004 ലോക്സഭ തെരഞ്ഞെടുപ്പ് സമ്മാനിച്ചത്. 2004 ൽ ലോക്സഭാ തെരഞ്ഞെടുപ്പിനോട് അനുബന്ധിച്ച് നടന്ന എക്സിറ്റ് പോൾ ഫലങ്ങളിലെല്ലാം ബിജെപിക്കായിരുന്നു മുൻതൂക്കം . ഇന്ത്യ തിളങ്ങുന്നു എന്ന മുദ്രാവാക്യമുയർത്തി തെരഞ്ഞെടുപ്പിനെ നേരിട്ട ബിജെപിക്കും, ബിജെപിയുടെ വിജയം പ്രവചിച്ച മാധ്യമങ്ങൾക്കും ജനങ്ങളാണ് നൽകിയത് കനത്ത തിരിച്ചടിയാണ്. കോൺഗ്രസിൻറെ നേതൃത്വത്തിൽ യുപിഎ സർക്കാരാണ് അന്ന് അധികാരത്തിലേറിയത്.\n2004ൽ മാത്രമല്ല 2009ലും എക്സിറ്റ് പോൾ ഫലങ്ങൾ തെറ്റി. 2009 ൽ യുപിഎക്ക് ക്ഷീണമുണ്ടാകുമെന്ന എക്സിറ്റ് പോൾ നിരീക്ഷണങ്ങളും പാളിപ്പോയ പരീക്ഷണങ്ങളായി മാറി. ഇടതുപക്ഷം പിന്തുണ പിൻവലിച്ചതിനെത്തുടർന്ന് പ്രതിസന്ധിയിലായ യുപിഎ സർക്കാരിനെ സമാജ് വാദി പാർട്ടി ആണ് അന്ന് അധികാരത്തിൽ നിലനിർത്തിയത്. തുടർന്ന് നടന്ന തെരഞ്ഞെടുപ്പിൽ യുപിഎ വൻ തിരിച്ചടി നേരിടുമെന്ന് പ്രതീക്ഷിച്ചിരുന്നുവെങ്കിലും അതുണ്ടായില്ല. ബിജെപിയുടെ വിജയവും അധികാരം ഏറ്റെടുക്കലും അന്ന് എക്സിറ്റ് പോളുകൾ പ്രവചിച്ചുവെങ്കിലും അതെല്ലാം പാടെ തെറ്റുകയായിരുന്നു.\nമോദി തരംഗം വീശിയടിച്ച 2014 ൽ പ്രധാന എക്സിറ്റ് പോൾ ഫല പ്രവചനങ്ങളെല്ലാം കൃത്യമായി മാറി. മോദിക്കും ബിജെപിക്കും വൻ മുന്നേറ്റമുണ്ടാകുമെന്നായിരുന്നു എക്സിറ്റ് പോൾ ഫലങ്ങൾ പ്രവചിച്ചത്. തിരഞ്ഞെടുപ്പ് ഫലം പുറത്തുവന്നപ്പോൾ സർവേകൾ ഏറക്കുറെ സത്യമായിമാറിയെങ്കിലും കോൺഗ്രസ് നേടുന്ന സീറ്റുകളുടെ കാര്യത്തിൽ അവിടെയും മാധ്യമങ്ങൾക്ക് തെറ്റി. അന്ന് ബിജെപി നേടിയത് 282 സീറ്റുകൾ. കോൺഗ്രസ് 92 മുതൽ 102 സീറ്റുകൾ വരെ നേടുമെന്നായിരുന്നു പ്രവചനം. എന്നാൽ കോൺഗ്രസിന് ലഭിച്ചത് 44 സീറ്റുകൾ. 2014 ൽ ഇന്ത്യ ടുഡെ-സിസെറോ ബി.ജെ.പി.ക്ക് 261-283 സീറ്റുകളും കോൺഗ്രസിന് 110-120 സീറ്റുകളും പ്രവചിച്ചു.\n2014 ൽ സർവേകൾ പൊതുവേ എൻഡിഎക്ക് 249 മുതൽ 340 വരെ സീറ്റുകളും യു.പി.എ.യ്ക്ക് 70-148 വരെ സീറ്റുകളുമാണ് പ്രവചിച്ചത്. എ.ബി.പി-നീൽസൺ സർവേ ബിജെപിക്ക് 281 സീറ്റുകളാണ് പ്രവചിച്ചത്. തിരഞ്ഞെടുപ്പ് ഫലവുമായി ഏറെ അടുത്തുനിന്ന പ്രവചനം എബിപിയുടേതായിരുന്നു.


മധ്യയൂറോപ്പിലെ അഭയാർഥികളെ യഹോവയുടെ സാക്ഷികൾ സഹായിക്കുന്നു\nമധ്യയൂറോപ്പിലെ അഭയാർഥികളെ സഹായിക്കുന്നു\nകഴിഞ്ഞ കുറച്ച് വർഷങ്ങളായി ആഫ്രിക്കയിൽനിന്നും മധ്യപൂർവ ദേശങ്ങളിൽനിന്നും തെക്കേ ഏഷ്യയിൽനിന്നും യൂറോപ്പിലേക്ക് അഭയാർഥികൾ കുടിയേറുന്നു. അവർക്കു ഭക്ഷണവും താമസസൗകര്യവും ആരോഗ്യപരിചരണവും നൽകാനായി അവിടുത്തെ ഏജൻസികളും സാമൂഹികപ്രവർത്തകരും ശ്രമിക്കുകയാണ്.\nഅഭയാർഥികളുടെ ശാരീരികാവശ്യങ്ങൾ മാത്രം നിവർത്തിച്ചാൽ പോരാ. പെട്ടെന്നുണ്ടായ നടുക്കം നിമിത്തം അവരിൽ പലരും മാനസികപ്രശ്‌നങ്ങൾ നേരിടുന്നു. അതുകൊണ്ട് അവർക്ക് ആശ്വാസവും പ്രത്യാശയും നൽകേണ്ടതുണ്ട്. മധ്യയൂറോപ്പിലെ യഹോവയുടെ സാക്ഷികൾ അഭയാർഥികളുടെ പ്രശ്‌നങ്ങൾ കേൾക്കുകയും അവർക്കു ബൈബിളിൽനിന്നുള്ള ആശ്വാസകരമായ വചനങ്ങൾ കാണിച്ചുകൊടുക്കുകയും ചെയ്‌തുകൊണ്ട് അവരെ സഹായിക്കുന്നു.\n2015 ആഗസ്റ്റ് മുതൽ ഓസ്‌ട്രിയയിലും ജർമനിയിലും ഉള്ള യഹോവയുടെ സാക്ഷികളുടെ 300-ലധികം സഭകൾ അഭയാർഥികൾക്ക് ആശ്വാസം നൽകാനായി പ്രത്യേകശ്രമം ചെയ്യുന്നു. പിൻവരുന്ന ചോദ്യങ്ങൾക്കു ബൈബിളിൽനിന്ന് ഉത്തരം നൽകിയപ്പോൾ അഭയാർഥികൾ അതിനെ അങ്ങേയറ്റം വിലമതിച്ചതായി അവർ ശ്രദ്ധിച്ചു:\nഇത്രയധികം കഷ്ടപ്പാടുള്ളത് എന്തുകൊണ്ടാണ്?\nമരിക്കുമ്പോൾ എന്തു സംഭവിക്കുന്നു?\nതിരുവെഴുത്തുകളിൽനിന്നുള്ള സന്തോഷവാർത്ത എന്താണ്?\nആരാണ് യഹോവയുടെ സാക്ഷികൾ?\nമധ്യയൂറോപ്പിലെ ബ്രാഞ്ചോഫീസിൽനിന്ന് നാലു ടണ്ണിലധികം ബൈബിൾപ്രസിദ്ധീകരണങ്ങളാണ് 2015 ആഗസ്റ്റിനും ഒക്‌ടോബറിനും ഇടയ്‌ക്ക് അവിടുത്തെ സാക്ഷികൾ ആവശ്യപ്പെട്ടത്. ആ പ്രസിദ്ധീകരണങ്ങൾ അവർ വിലയൊന്നും ഈടാക്കാതെ അഭയാർഥികൾക്കു നൽകി.\nഭാഷ ഒരു തടസ്സമായില്ല\nമിക്ക അഭയാർഥികൾക്കും അവരുടെ മാതൃഭാഷ മാത്രമേ അറിയാവൂ. അതുകൊണ്ട് ലേഖനങ്ങളും വീഡിയോകളും നൂറുകണക്കിന് ഭാഷകളിൽ ലഭ്യമായ jw.org വെബ്‌സൈറ്റ് സാക്ഷികൾ ഉപയോഗിച്ചു. ജർമനിയിലെ എർഫർട്ടിൽ സ്വമേധയാ സേവിക്കുന്ന മത്ഥിയാസും പെട്രയും ഇങ്ങനെ പറഞ്ഞു: “ചില സമയത്ത് ആംഗ്യങ്ങളും ചിത്രങ്ങളും വരകളും ഉപയോഗിച്ചാണ് ഞങ്ങൾ കാര്യം ധരിപ്പിച്ചത്.” അഭയാർഥികൾക്ക് അവരുടെ മാതൃഭാഷയിൽ ബൈബിൾസന്ദേശം പറഞ്ഞുകൊടുക്കാനായി JW ഭാഷാസഹായി ആപ്ലിക്കേഷനും സാക്ഷികൾ പ്രയോജനപ്പെടുത്തി. ഇനി മറ്റു ചിലരാകട്ടെ, പല ഭാഷകളിൽ തിരുവെഴുത്തുകൾ വായിക്കാനും വീഡിയോകൾ കാണാനും കഴിയുന്ന JW ലൈബ്രറി ആപ്ലിക്കേഷൻ ഉപയോഗിച്ചു.\nജർമനിയിലെ ഷ്വിൻഫർട്ടിൽനിന്നുള്ള സാക്ഷികളായ ദമ്പതികൾ പറഞ്ഞു: “ഒരു വലിയ കൂട്ടം ആളുകൾ ഞങ്ങൾക്കു ചുറ്റും കൂടി. രണ്ടര മണിക്കൂറുകൊണ്ട് 360-ഓളം പ്രസിദ്ധീകരണങ്ങളാണ് അഭയാർഥികൾ സ്വീകരിച്ചത്. തല അൽപ്പം കുമ്പിട്ടുകൊണ്ട് പലരും ഞങ്ങളോടുള്ള നന്ദി കാണിച്ചു.” ജർമനിയിലെ ഡെറ്റ്‌സിൽനിന്നുള്ള സ്വമേധാസേവകനായ വോൾഫ്‌ഗാങ്ങ് പറഞ്ഞത് ഇങ്ങനെയാണ്: “ആരെങ്കിലും അവരിൽ താത്‌പര്യമെടുക്കുന്നതു കാണുമ്പോൾ അഭയാർഥികൾക്ക് വലിയ സന്തോഷമായിരുന്നു. ചില സമയത്ത് അഞ്ചും ആറും ഭാഷകളിൽ അവർ പ്രസിദ്ധീകരണങ്ങൾ ചോദിച്ചു.”\nമിക്കവരും അപ്പോൾത്തന്നെ പ്രസിദ്ധീകരണം വായിച്ചുതുടങ്ങി. മറ്റു ചിലർ സാക്ഷികളോടു നന്ദി പറയാനായി തിരിച്ചുവന്നു. ജർമനിയിലെ ബർലിനിൽനിന്നുള്ള ഒരു സാക്ഷിയായ ഇലോങ്ക പറയുന്നു: “രണ്ടു ചെറുപ്പക്കാർ കുറച്ച് പ്രസിദ്ധീകരണങ്ങൾ എടുത്തു. അര മണിക്കൂർ കഴിഞ്ഞപ്പോൾ ഏതാനും ബ്രെഡ്ഡുമായി അവർ തിരിച്ചുവന്നു. അവരുടെ നന്ദി അറിയിക്കാൻ ഇതല്ലാതെ മറ്റൊന്നും കൈയിലില്ലെന്ന് അവർ പറഞ്ഞു.”\n“നന്ദി, ഒരുപാട് നന്ദി!”\nസാമൂഹികപ്രവർത്തകരും അധികാരികളും അയൽക്കാരും സാക്ഷികളുടെ സ്വമേധാസേവനത്തെ വിലമതിക്കുന്നു. 300 അഭയാർഥികളുടെ കാര്യം നോക്കുന്ന ഒരു സാമൂഹികപ്രവർത്തകൻ പറഞ്ഞത് ഇങ്ങനെയാണ്: “അന്യദേശത്തുള്ള ഇവരുടെ കാര്യത്തിൽ ഇത്ര താത്‌പര്യം കാണിക്കുന്നതിന് നന്ദി, ഒരുപാട് നന്ദി!” മാതൃഭാഷയിലുള്ള പ്രസിദ്ധീകരണങ്ങൾ അവർക്കു വായിക്കാൻ കൊടുക്കുന്നത് സാക്ഷികൾ ചെയ്യുന്ന നല്ലൊരു കാര്യമാണെന്ന് അഭയാർഥിക്യാമ്പിലെ മറ്റൊരു സാമൂഹികപ്രവർത്തകൻ പറഞ്ഞു. “കാരണം മൂന്നു നേരം ആഹാരം കഴിക്കുക എന്നല്ലാതെ മറ്റൊന്നും അവർക്ക് ഇപ്പോൾ ചെയ്യാനില്ല.”\nഓസ്‌ട്രിയയിൽ താമസിക്കുന്ന സ്റ്റീഫനും ഭാര്യ മാരിയണും തങ്ങളുടെ സ്വമേധാസേവനത്തിന്‍റെ ഉദ്ദേശ്യത്തെക്കുറിച്ച് പട്രോളിങ്ങ് ഡ്യൂട്ടിയിലായിരുന്ന രണ്ടു പോലീസുകാരോട് വിശദീകരിച്ചു. പോലീസുകാർ അവരോട് നന്ദി പറയുകയും രണ്ടു പുസ്‌തകങ്ങൾ ആവശ്യപ്പെടുകയും ചെയ്‌തു. മാരിയൺ ഓർക്കുന്നു: “വീണ്ടുംവീണ്ടും നമ്മുടെ പ്രവർത്തനത്തെ അഭിനന്ദിച്ച് അവർ സംസാരിച്ചു.”\nഏതു കാലാവസ്ഥയിലും സാക്ഷികൾ അഭയാർഥികളോടു കാണിക്കുന്ന സ്‌നേഹം ഓസ്‌ട്രിയയിലെ ഒരു സ്‌ത്രീ ശ്രദ്ധിച്ചു. ക്യാമ്പിലുള്ളവർക്കു സാധനങ്ങൾ സ്ഥിരമായി സംഭാവന ചെയ്‌തിരുന്ന ആ സ്‌ത്രീ ഒരു ദിവസം ഇങ്ങനെ പറഞ്ഞു: “അഭയാർഥികൾക്ക് ഭൗതികസഹായം ആവശ്യമാണ്. എന്നാൽ ഒരു ശുഭപ്രതീക്ഷയാണ് അവർക്ക് അതിലും ആവശ്യം. അതുതന്നെയാണ് നിങ്ങൾ നൽകുന്നതും!”\nmailto:?body=മധ്യയൂറോപ്പിലെ അഭയാർഥികളെ സഹായിക്കുന്നു%0a%0ahttps%3A%2F%2Fwww.jw.org%2Ffinder%3Fdocid%3D502017502%26wtlocale%3DMY%26srcid=share⊂ject=മധ്യയൂറോപ്പിലെ അഭയാർഥികളെ സഹായിക്കുന്നു\nനൂറുകണക്കിനു ഭാഷകളിൽ വീഡിയോ


Janmabhumi| ബിഗ് ബോസ് നാലാം സീസണിന് നാളെ തുടക്കം; ബിഗ് ബോസ് ഹോമിന്റെ എക്‌സ്‌ക്ലൂസിവ് ചിത്രങ്ങള് കാണാം\nബിഗ് ബോസ് നാലാം സീസണിന് നാളെ തുടക്കം; ബിഗ് ബോസ് ഹോമിന്റെ എക്‌സ്‌ക്ലൂസിവ് ചിത്രങ്ങള് കാണാം\nMarch 26, 2022, 12:49 p.m.\nമാര്‍ച്ച് 27 മുതല് തിങ്കള് മുതല് വെള്ളിവരെ രാത്രി 9:30 മണിയ്ക്കും ശനി, ഞായര് ദിവസങ്ങളില്9മണിയ്ക്കുമാണ് ബിഗ് ബോസ് സംപ്രേഷണം ചെയ്യുക.\nതിരുവനന്തപുരം:മോഹന്‍ലാല് അവതാരകനായി എത്തുന്ന ബിഗ് ബോസിന്റെ നാലാം സീസണ് തുടങ്ങുന്നു. മുംബൈ ഫിലിം സിറ്റിയിലെ ബിഗ് ബോസ് വീടിന്റെ ഒരുക്കങ്ങള് പൂര്‍ത്തിയായി. ശനിയാഴ്ച നടക്കുന്ന ഗ്രാന്‍ഡ് ഓപ്പണിംഗ് എപ്പിസോഡ് ഞായറാഴ്ച വൈകിട്ട് ഏഴുമണിയോടെ ഏഷ്യാനെറ്റിലും ഹോട്ട്സ്റ്റാറിലും സംപ്രേഷണം ചെയ്യും.\nഈ സീസണിലെ മത്സരാര്‍ത്ഥികള് ആരാണെന്നറിയാനുള്ള ആകാംക്ഷയിലാണ് ബിഗ് ബോസ് ആരാധകര്. ഈ വര്‍ഷവും മത്സരാര്‍ത്ഥികളുടെ കൂട്ടത്തില് ഒരു സിനിമാ താരമുണ്ടാകുമെന്ന സൂചന ഏഷ്യാനെറ്റ് ഇതിനകം സോഷ്യല് മീഡിയയിലൂടെ നല്‍കിയിട്ടുണ്ട്. മുംബൈയില് അതിഗംഭീരമായ സെറ്റാണ് ബിഗ്‌ബോസിനായി ഒരുക്കിയിരിക്കുന്നത്. ഇത്തവണയും സിനിമാലോകത്തുനിന്നും ഒന്നിലധികം താരങ്ങള് ബിഗ് ബോസ് ഹൗസില് എത്തിയേക്കും. പക്ഷേ അതാരൊക്കെയാണെന്ന് അറിയാന് ഇനിയും കാത്തിരിക്കണം. മാര്‍ച്ച് 27 മുതല് തിങ്കള് മുതല് വെള്ളിവരെ രാത്രി 9:30 മണിയ്ക്കും ശനി, ഞായര് ദിവസങ്ങളില്9മണിയ്ക്കുമാണ് ബിഗ് ബോസ് സംപ്രേഷണം ചെയ്യുക.\nബിഗ് ബോസ് ആദ്യ സീസണില് ശ്വേത മേനോന്, ശ്രീലക്ഷ്മി ശ്രീകുമാര്, ഹിമ ശങ്കര്, അനൂപ് ചന്ദ്രന്, അദിതി രവി, സാബുമോന് തുടങ്ങിയവര് സിനിമാ മേഖലയില്‍നിന്നും പങ്കെടുത്തിരുന്നു. രണ്ടാം സീസണില് രജിനി ചാണ്ടി, സാജു നവോദയ, വാണ നായര്, തെസ്‌നി ഖാന്, പ്രദീപ് ചന്ദ്രന് തുടങ്ങിയവരായിരുന്നു സിനിമാ താരങ്ങള്. മൂന്നാം സീസണില് നോബി മര്‍ക്കോസ്, മണിക്കുട്ടന്, മിഷേല് ആന് ഡാനിയേല്, സജ്‌ന ഫിറോസ്, ഫിറോസ് ഖാന്, രമ്യ പണിക്കര് എന്നിവരായിരുന്നു ഉണ്ടായിരുന്നത്.\nലാലേട്ടന് ആര്‍ര്‍റാടുകയാണ്; ഈ സോഷ്യല് മീഡിയ താരം നിസാരക്കാരനല്ല; സന്തോഷ് മാത്യു വര്‍ക്കി ഉന്നത ബിരുദങ്ങളുള്ള സാഹിത്യകാരന്


മസൂദ് ഓസിലിന്റെ കാര് തടഞ്ഞു നിര്‍ത്തി കത്തി കാട്ടി കൊള്ളയടിക്കാന് ശ്രമം; അക്രമികളെ തുരത്തിയോടിച്ചു – Chandrika Daily\nBy web desk 1 Friday July 26, 2019 12:04 pm\nമസൂദ് ഓസിലിന്റെ കാര് തടഞ്ഞു നിര്‍ത്തി കത്തി കാട്ടി കൊള്ളയടിക്കാന് ശ്രമം; അക്രമികളെ തുരത്തിയോടിച്ചു\nലണ്ടന്: ആഴ്‌സണല് ഫുട്‌ബോള് താരങ്ങളായ മസൂദ് ഓസിലിനും സീഡ് കൊളാസിനാക്കിനും നേരെ ബൈക്കിലെത്തിയ സംഘങ്ങളുടെ ആക്രമണം. കാര് തടഞ്ഞുനിര്‍ത്തി കത്തി കാട്ടി ഇരുവരെയും കൊള്ളയടിക്കാന് ശ്രമിച്ചു. രണ്ടു…\nലണ്ടന്: ആഴ്‌സണല് ഫുട്‌ബോള് താരങ്ങളായ മസൂദ് ഓസിലിനും സീഡ് കൊളാസിനാക്കിനും നേരെ ബൈക്കിലെത്തിയ സംഘങ്ങളുടെ ആക്രമണം. കാര് തടഞ്ഞുനിര്‍ത്തി കത്തി കാട്ടി ഇരുവരെയും കൊള്ളയടിക്കാന് ശ്രമിച്ചു. രണ്ടു പേരും ചെറുത്തുനിന്നതോടെ അക്രമികള് ഓടി രക്ഷപ്പെട്ടു. വ്യാഴാഴ്ച ലണ്ടനിലെ ഗോള്‍ഡേഴ്‌സ് ഗ്രീന് ഡിസ്ട്രിക്ടിലേക്ക് കാറില് പോവുമ്പോഴാണ് സംഭവം.\nകൊളാസിനാക്ക് അക്രമികളെ നേരിടുന്ന വീഡിയോ സമൂഹമാധ്യമങ്ങളില് പ്രചരിച്ചിരുന്നു. കത്തി കാട്ടി ഭീക്ഷണിപ്പെടുത്തുന്ന അക്രമികളെ കാറില് നിന്നിറങ്ങി കൊളാസിനാക്ക് തുരത്തിയോടിക്കുന്നത് ദൃശ്യങ്ങളില് കാണാം. ഓസിലിന്റെ കറുത്ത മെഴ്‌സിഡസിലാണ് ഇരുവരും യാത്ര ചെയ്തിരുന്നത്. കാര് തടഞ്ഞു നിര്‍ത്തിയശേഷം കാറിന്റെ ചില്ല് അക്രമികള് കല്ലുവെച്ച് തകര്‍ക്കാന് ശ്രമിച്ചിരുന്നു.\nസംഭവത്തില് ഇരുതാരങ്ങള്‍ക്കും പരിക്കൊന്നുമില്ലെന്നും ഇരുവരും സുരക്ഷിതരാണെന്നും ആഴ്‌സണല് വക്താവ് അറിയിച്ചു. സംഭവത്തില് അന്വേഷണം തുടങ്ങിയെങ്കിലും ഇതുവരെ ആരെയും അറസ്റ്റ് ചെയ്തിട്ടില്ല. ഇതാദ്യമായല്ല ലണ്ടനിലെ തെരുവില് ഫുട്‌ബോള് താരങ്ങള് അക്രമണത്തിന് ഇരയാകുന്നത്. 2016ല് മുന് വെസ്റ്റ് ഹാം താരം ആന്‍ഡി കാരളിനെ അക്രമികള് തോക്കുചൂണ്ടി ഭീഷണിപ്പെടുത്തിയിരുന്നു.\nCategories: Culture, News, Sports, Video Stories, Views Tags: car attack, mezud ozil


adv. jayashanker about k.muraleedharan | 'സ്ഥാനാർത്ഥി നിർണയം കഴിഞ്ഞപ്പോൾ തന്നെ വിജയിച്ചയാളാണ് കെ. മുരളീധരൻ....ധാർമ്മികവും രാഷ്ട്രീയവുമായ വിജയം; കേരളത്തിലെ ഒരു കോൺഗ്രസ് പ്രവർത്തകനും ഏറ്റെടുക്കാൻ ധൈര്യമില്ലാത്ത വെല്ലുവിളിയാണ് അദ്ദേഹം ഏറ്റെടുത്തത്; മുരളീധരൻ പ്രബലനായ നേതാവാണെന്നും ഇത്തവണത്തെ തിരഞ്ഞെടുപ്പിൽ റിസ്‌ക്കെടുത്ത് മത്സരിക്കുന്നത് അദ്ദേഹവും അടൂർ പ്രകാശുമാണെന്നും അഡ്വ. എ. ജയശങ്കർ - MarunadanMalayali.com\nMarch 20, 2019 | 07:31 PM IST | Permalink\nകൊച്ചി: സ്ഥാനാർത്ഥി നിർണ്ണയം കഴിഞ്ഞപ്പോൾ തന്നെ വിജയിച്ചയാളാണ് കെ.മുരളീധരനെന്ന് പ്രമുഖ രാഷ്ട്രീയ നിരീക്ഷകനും ഹൈക്കോടതി അഭിഭാഷകനുമായ അഡ്വ: എ. ജയശങ്കർ. കേരളത്തിലെ ഒരു കോൺഗ്രസ്സ് പ്രവർത്തകരും ഏറ്റെടുക്കാൻ ധൈര്യമില്ലാത്ത വെല്ലുവിളി ഏറ്റെടുത്തയാളാണ് മുരളീധരൻ. ശക്തനായ എതിർ സ്ഥാനാർത്ഥി പി.ജയരാജനെതിരെ മത്സരിക്കാൻ കാണിച്ച ധൈര്യം മാത്രം മതി അദ്ദേഹം വിജയിച്ചു എന്നു പറയാൻ. ഒരുകാലത്ത്, അതായത് പത്തുകൊല്ലങ്ങൾക്ക് മുൻപ് മുരളീധരൻ എൻ.സി.പിയിൽ ആയിരുന്ന സമയത്ത് വടകര സീറ്റ് ചോദിച്ചപ്പോൾ ഉമ്മൻ ചാണ്ടിയും രമേശ് ചെന്നിത്തലയും നിഷേധിക്കുകയാണുണ്ടായത്.\nപകരം അവിടെ മുല്ലപ്പള്ളി രാമചന്ദ്രനെ സ്ഥാനാർത്ഥിയാക്കി. പത്തുകൊല്ലങ്ങൾക്ക് മുൻപ് നൽകാതിരുന്ന വടകര സീറ്റ് ഇപ്പോൾ അദ്ദേഹത്തിന്റെ കാലു പിടിച്ച് ഇവർ കൊടുക്കുകയായിരുന്നു എന്നും ജയശങ്കർ മറുനാടൻ മലയാളിയോട് പറഞ്ഞു. ഈ തിരഞ്ഞെടുപ്പിൽ എല്ലാവരും ഉറ്റു നോക്കുന്ന ഒരു മണ്ഡലം വടകരയാണ്. സിപിഎമ്മിന് ശക്തമായ അടിത്തറയുള്ള ഒരു പ്രദേശമാണിവിടം. കേരളത്തിൽ തന്നെ ഏറ്റവും അടിയുറച്ച ഇടതുപക്ഷ മണ്ഡലം എന്നത് വടകരയാണ്. ഇവിടെ സിപിഎമ്മിന്റെ സ്ഥാനാർത്ഥി വളരെ പ്രബലനും കണ്ണൂർ സെക്രട്ടറിയുമായിരുന്ന പി.ജയരാജനാണ്.\nകഴിഞ്ഞ രണ്ടു തവണയും ഇടതുപക്ഷത്തിന്റെ ആഭ്യന്തരമായ പ്രശ്നങ്ങളും മറ്റു ചില വൈകാരിക പ്രശ്നങ്ങൾ മൂലവും കോൺഗ്രസ്സ് സ്ഥാനാർത്ഥി മുല്ലപ്പള്ളി രാമചന്ദ്രനാണ് ജയിച്ചത്. ഇത്തവണ മണ്ഡലം തിരിച്ചു പിടിച്ചേ തീരു എന്ന വാശിയിലാണ് പി.ജയരാജനെ വടകരയിൽ സ്ഥാനാർത്ഥിയാക്കിയത്. മുല്ലപ്പള്ളി ഇത്തവണ മത്സരിക്കുന്നില്ല എന്ന് തീരുമാനിച്ചതോടും കൂടി സിപിഎമ്മിന്റെ വിജയ പ്രതീക്ഷ വർധിച്ചു. വടകരയിൽ മത്സരിക്കാൻ ആരും തയ്യാറല്ല എന്നത് കോൺഗ്രസ്സിന്റെ സ്ഥിതി ദയനീയമാക്കി. കോൺഗ്രസ്സിൽ മത്സരിക്കാൻ ആരും തയ്യാറല്ലെങ്കിലും ആ സീറ്റ് ആർ.എംപിക്കോ മുസ്ലിം ലീഗിനോ കൊടുക്കാനും തയ്യാറല്ല എന്നൊരു അവസ്ഥയിലേക്ക് പോയി.\nഅത് ഒരു ചർച്ചാ വിഷയമായി. വയനാട് സീറ്റ് എല്ലാവർക്കു വേണം, വടകര സീറ്റ് ആർക്കും വേണ്ട എന്ന ഒരു നിലയിലേക്ക് വന്നു. വയനാട് വലിയ ജയസാധ്യതയുള്ള പ്രദേശവും വടകര തീരെ ജയസാധ്യത ഇല്ലാത്ത പ്രദേശവുമാണ്. മാത്രവുമല്ല, പി.ജയരാജനാണ് അവിടെ സ്ഥാനാർത്ഥി. അപ്പോൾ എല്ലാംകൊണ്ടും ഇടതുപക്ഷം ഏകപക്ഷീയമായി വിജയം നേടാൻ പോകുന്നു എന്ന ഒരു ധാരണ ജനങ്ങൾക്കിടയിൽ ഉണ്ടായി. വടകരയിൽ മത്സരിക്കാൻ ആരും ഇല്ല എന്ന അവസ്ഥയിലേക്ക് പോയി. ഒരു വനിതാ സ്ഥാനാർത്ഥിയുടെ പേര് കേട്ടു. കേട്ടുകേൾവി പോലുമില്ലാത്ത ചില പ്രാദേശിക നേതാക്കളുടെ പേരുകളും ഉയർന്നു വന്നു.\nഏത് രീതിയൽ നോക്കിയാലും അവിടെ യു.ഡി.എഫ് തോറ്റു പോകും എന്ന പ്രതീതിയുണ്ടായി. ആ ഘട്ടത്തിലാണ് കെ.മുരളീധരൻ എന്ന സ്ഥാനാർത്ഥി വരുന്നത്. അതോടു കൂടി ചിത്രം മാറുകയായിരുന്നു. കെ.മുരളീധരൻ ചില്ലറക്കാരനായ സ്ഥാനാർത്ഥി അല്ല. അദ്ദേഹത്തിന്റെ തട്ടകമായിരുന്നു കോഴിക്കോട്. കോഴിക്കോട് ജില്ലയുടെ ഭാഗമാണ് വടകര മണ്ഡലം. വടകര മണ്ഡലത്തിലെ അഞ്ച് നിയോജക മണ്ഡലങ്ങളും കോഴിക്കോട് ജില്ലയിലും രണ്ടെണ്ണം കണ്ണൂർ ജില്ലയിലുമാണ്.\nകോഴിക്കോട് തട്ടകമാക്കിയ മുരളീധരൻ നേരത്തെ പാർലമെന്ററി നേതാവായിരുന്നു. അതു കൂടാതെ പ്രബലനായ നേതാവാണ്. പണമുണ്ട്, പ്രവർത്തകരുണ്ട്, സ്വാധീനമുള്ളവരുണ്ട്, അണികളെ ആവേശഭരിതരാക്കാനുള്ള കഴിവുണ്ട്. ഏതു നിലയിലും വടകരയിൽ യു.ഡി.എഫിന് നിർത്താൻ കഴിയുന്ന മികച്ച സ്ഥാനാർത്ഥിയാണ് മുരളീധരൻ. അവിടെ മത്സരിക്കാൻ മുരളീധരൻ ഒരു റിസ്‌ക്കെടുത്തു. ഈ തിരഞ്ഞെടുപ്പിൽ റിസ്‌ക്കെടുത്തു മത്സരിക്കുന്ന രണ്ടു സഥാനാർത്ഥികളെ യു.ഡി.എഫിൽ ഉള്ളൂ. ഒന്ന് അടൂർ പ്രകാശാണ്. എംഎ‍ൽഎ ആണെങ്കിൽ പോലും ആറ്റിങ്ങൽ മണ്ഡലത്തിൽ റിസ്‌ക്കെടുത്ത് മത്സരിക്കുകയാണ്.\nജയിച്ചാൽ എംപിയാകും തോറ്റാൽ എംഎ‍ൽഎ ആയി തുടരും. അതിനേക്കാൾ റിസ്‌ക്കെടുത്ത് മത്സരിക്കുന്നയാളാണ് മുരളീധരൻ. മുരളീധരനെ സംബന്ധിച്ച് ഇങ്ങനെയൊരു മത്സരത്തിന്റെ ആവശ്യവുമില്ല. എന്നിട്ടും അദ്ദേഹം വട്ടിയൂർക്കാവിൽ നിന്നും വടകരയിൽ വന്ന് മാറ്റുരയ്ക്കുകയാണ്. സത്യത്തിൽ വളരെ രാഷ്ട്രീയപരമായി ആലോചിച്ചാൽ ഈ തിരഞ്ഞെടുപ്പിൽ സ്ഥാനാർത്ഥി നിർണ്ണയം കഴിഞ്ഞപ്പോൾ തന്നെ മുരളീധരൻ ജയിച്ച ആളാണ്. എന്നു വച്ചാൽ തിരഞ്ഞെടുപ്പിലെ ജയവും തോൽവിയുമല്ല. ജയിക്കുക എന്നു പറഞ്ഞാൽ ധാർമ്മികവും രാഷ്ട്രീയവുമായ ഒരു വിജയം. പത്തുകൊല്ലം മുൻപ് തള്ളി പറഞ്ഞവരുടെ മുന്നിലെ ജയം.


മുഖ്യമന്ത്രി ഇടപെട്ടില്ലായിരുന്നെങ്കിൽ എന്തായേനെ? കോർപ്പറേഷനെതിരെ ആഞ്ഞടിച്ച് ഹൈക്കോടതി\nKochi, First Published 23, Oct 2019, 11:14 AM IST\nകൊച്ചിയിലെ വെള്ളക്കെട്ട് 4മണിക്കൂർ കൊണ്ട് ഓപ്പറേഷൻ ബ്രേക് ത്രൂ നടപ്പാക്കിയപ്പോൾ പരിഹരിച്ചുവെന്ന് ചൂണ്ടിക്കാട്ടിയ കോടതി മുഖ്യമന്ത്രി ഇടപെട്ടില്ലെങ്കിൽ കൊച്ചിയുടെ സ്ഥിതി എന്താകുമായിരുന്നു എന്ന് ചോദിച്ചു.\nഅതിശക്ത മഴയാണ് വെള്ളക്കെട്ടിന് കാരണമെന്ന് കോർപ്പറേഷൻ വാദിച്ചപ്പോൾ മഴയാണ് കാരണമെങ്കിൽ തെളിവ് എവിടെയെന്ന് കോടതി ചോദിച്ചു. വെള്ളക്കെട്ടിന് ശാശ്വത പരിഹാരം കാണാൻ കോർപ്പറേഷന് സാധിക്കുമോയെന്ന് ചോദിച്ച കോടതി. പരിഹാരത്തിന് ജില്ലാ കളക്ടർ അധ്യക്ഷനായ സമിതി രൂപീകരിക്കട്ടെയെന്നും ആരാഞ്ഞു. കോടതിയുടെ ഈ തീരുമാനം അംഗീകരിക്കുന്നുവെന്ന് കോർപ്പറേഷൻ അറിയിച്ചു. കോർപ്പറേഷനെ കൊണ്ട് ഒറ്റയ്ക്ക് ഒന്നും ചെയ്യാനാകില്ലെന്നും അമിക്കസ് ക്യൂറി വ്യക്തമാക്കി.\nഹൈക്കോടതിയുടെ രൂക്ഷ വിമർശനം.\nHIGH COURT CRITICIZES COCHIN CORPORATION\nWATER LOGGING ISSUE\nസ്വാശ്രയ വിദ്യാഭ്യാസ സ്ഥാപനങ്ങള്‍ക്കുള്ള വൈദ്യുതി നിരക്കിലെ ഇളവ് സുപ്രീംകോടതി റദ്ദാക്കി\nകരുണ സംഗീത നിശ സ്പോണ്‍സര് ചെയ്തിട്ടില്ലെന്ന് ഇംപ്രസാരിയോ സിഇഒ; കമ്പനികളുടെ മൊഴിയെടുക്കുന്നു\nകൊറോണ വൈറസ് ഭീതി; സ്വയരക്ഷയ്ക്ക് 'ജിറാഫിന്റെ വേഷം' ധരിച്ച് ആശുപത്രിയിലെത്തി യുവതി-വീഡിയോ\nട്രംപ് എത്തുന്നതിന് തൊട്ടുമുമ്പ് പൗരത്വ ഭേദഗതിക്കെതിരെ ശക്തമായ നിലപാടുമായി അമേരിക്ക\nമദ്യപാനവും കരള്‍രോഗവും, കൂടുതലറിയാം; കാണാം ഡോക്ടര് ലൈവ്


Sunday 15 March 2015 7:26 pm IST\nമുഹമ്മ: കാറ്റിലും മഴയിലും മരം വീണ് വീട് തകര്‍ന്നു. മുഹമ്മ പഞ്ചായത്ത് എട്ടാം വാര്‍ഡ് വലിയവീട്ടില് മിനി തങ്കച്ചന്റെ വീടാണ് തകര്‍ന്നത്. ആളപായമില്ല. മാര്‍ച്ച് 14ന് വൈകിട്ട് നാലോടെ വീശിയടിച്ച കാറ്റിലും മഴയിലും വീടിന്റെ മുകളിലേക്ക് മരം വീഴുകയായിരുന്നു. മേല്‍ക്കൂര ഉള്‍പ്പെടെ തകര്‍ന്നു. സംഭവം നടക്കുമ്പോള് വീട്ടില് ആരുമുണ്ടായിരുന്നില്ല. അതിനാല് കൂടുതല് അപകടമുണ്ടായില്ല. സ്ത്രീകള് മാത്രമാണ് ഈ വീട്ടില് താമസിച്ചിരുന്നത്. മുഹമ്മ ഏഴാം വാര്‍ഡ് വേമ്പനാട് കായലില് സ്ഥാപിച്ചിരുന്ന പൊന്നാട്ടുചിറ മനു, വലിയവീട്ടില് ബാലാനന്ദന് എന്നിവരുടെ കമ്പ വലകള് കാറ്റില് തകര്‍ന്നു. കഞ്ഞിക്കുഴി ഒമ്പതാം വാര്‍ഡ് മാങ്കൊമ്പില് കുമാരന്റെ പശു തൊഴുത്ത് മരം വീണ് തകര്‍ന്നു. ആലപ്പുഴ നഗരത്തിലെ വിവിധ പ്രദേശങ്ങളില് മരങ്ങള് കാറ്റില് കടപുഴകി.


Notice of no-confidence motion\nമന്ത്രിസഭയില് വിശ്വാസമില്ല; അവിശ്വാസ പ്രമേയത്തിന് നോട്ടീസ് നൽകി വിഡി സതീശൻ\nസ്പീക്കറെ മാറ്റണമെന്നും പ്രതിപക്ഷം ആവശ്യപ്പെടുന്നുണ്ട്\nPublished on : 17 Jul, 2020 , 7:02 am\nതിരുവനന്തപുരം: സ്വർണക്കടത്ത് കേസിൽ സര്‍ക്കാരിനെതിരെ പ്രതിഷേധം കടുപ്പിക്കുന്ന പ്രതിപക്ഷം നിയമസഭയിൽ അവിശ്വാസ പ്രമേയ നോട്ടീസുമായി മുന്നോട്ട്. സര്‍ക്കാരിൽ അവിശ്വാസം രേഖപ്പെടുത്തുന്ന പ്രമേയം അവതരിപ്പിക്കാനാണ് നീക്കം. ചട്ടം 63 പ്രകാരം ആണ് വിഡി സതീശൻ മന്ത്രിസഭക്കെതിരെ നിയമസഭാ സെക്രട്ടറിക്ക് അവിശ്വാസ പ്രമേയ നോട്ടീസ് നൽകിയത്.\nസർക്കാരിൽ അവിശ്വാസം രേഖപ്പെടുത്തുന്നു എന്ന ഒറ്റവരി പ്രമേയം ആണ് നിയമസഭാ സെക്രട്ടറിക്ക് കൈമാറിയിട്ടുള്ളത്. അതെസമയം, സ്പീക്കറെ മാറ്റണമെന്നും പ്രതിപക്ഷം ആവശ്യപ്പെടുന്നുണ്ട്. തിരുവനന്തപുരം അന്താരാഷ്ട്ര വിമാനത്താവളത്തിലൂടെ നയതന്ത്ര ബാഗ് വഴി സ്വര്‍ണ്ണം കടത്തിയെന്ന അതീവ ഗുരുതരവും രാജ്യദ്രോഹപരവുമായ കേസിലെ പ്രതികളുമായി കേരള നിയമസഭാ സ്പീക്കർക്ക് വ്യക്തിപരമായ ബന്ധവും സംശയകരമായ അടുപ്പവുമുണ്ടെന്നാണ് നിയമസഭ സെക്രട്ടറിക്ക് നല്‍കിയ നോട്ടീസില് പറയുന്നത്.\nധനകാര്യബിൽ പാസാക്കുന്നതിനായി നിയമസഭാ സമ്മേളനം ഈ മാസം 27 ന് ചേരാണ് മന്ത്രിസഭാ യോഗത്തില് ധാരണയായത്. പ്രത്യേക നിയമസഭാ സമ്മേളനം ചേരാൻ ഗവര്‍ണറോട് ശുപാര്‍ശ ചെയ്യാനാണ് തീരമാനം. ഏപ്രിൽ ഒന്നിന് പ്രാബല്യത്തിൽ വന്ന ധനകാര്യബിൽ ഈ മാസം 30 ന് അസാധുവാകും. ബിൽ പാസാക്കി ഈ സാഹചര്യം ഒഴിവാക്കുകയാണ് പ്രധാന അജണ്ട.


അഫ്ഗാനില് സംഘര്‍ഷം തുടരുന്നു: കാണ്ഡഹാര് വിമാനത്താവളത്തില് റോക്കറ്റാക്രമണം • Suprabhaatham\nAugust 1, 2021 | 8:17 pm IST\nകാബൂള്: അഫ്ഗാനിസ്ഥാനില് താലിബാന്- അഫ്ഗാന് സുരക്ഷാ സേനാ പോരാട്ടം തുടരുന്നു. നിരവധി പ്രദേശങ്ങള് പിടിച്ചെടുത്ത താലിബാനില് നിന്ന് തിരിച്ചുപിടിക്കാനുള്ള ശ്രമത്തിലാണ് അഫ്ഗാന് സുരക്ഷാ സേന. അതിനിടെ, ഇന്ന് കാണ്ഡഹാര് വിമാനത്താവളത്തില് റോക്കറ്റ് പതിച്ചു.\nറണ്‍വേയില് രണ്ട് റോക്കറ്റുകള് പതിച്ചുവെന്ന് എയര്‍പോര്‍ട്ട് മേധാവി മസൂദ് പഷ്തൂണ് പറഞ്ഞു. സംഭവത്തെ തുടര്‍ന്ന് എയര്‍പോര്‍ട്ട് അടച്ചിട്ടിരിക്കുകയാണ്. അറ്റകുറ്റ പണി നടക്കുകയാണെന്നും അദ്ദേഹം വ്യക്തമാക്കി.\nസംഭവത്തില് ആളപായങ്ങളൊന്നും റിപ്പോര്‍ട്ട് ചെയ്തിട്ടില്ല.\nറോക്കറ്റാക്രമണത്തിനു പിന്നില് തങ്ങളാണെന്ന് താലിബാന് വക്താവ് സൈബുല്ല മുജാഹിദ് പറഞ്ഞു. തങ്ങള്‍ക്കെതിരെ ആക്രമണത്തിനായി സൈന്യം വിമാനത്താവളം ഉപയോഗിക്കുന്നതു കൊണ്ടാണ് റോക്കറ്റ് വിട്ടതെന്ന് സൈബുല്ല മുജാഹിദ് പറഞ്ഞു.


കൊറോണ: ദക്ഷിണ കൊറിയയിൽ രോഗികളുടെ എണ്ണം 893 ആയി-Coronavirus: South Korea says number of infections has hit 893\nCoronavirus South Korea Says Number Of Infections Has Hit 893\nഅഫ്ഗാനിസ്ഥാന്, ഇറാക്ക്, കുവൈറ്റ്, ബഹറിന് എന്നിവിടങ്ങളിലും രോഗബാധ സ്ഥിരീകരിച്ചു. ചൈനയിൽ പുതിയ 508 പേർക്കു കൂടി രോഗബാധ സ്ഥിരീകരിച്ചു.\nFebruary 25, 2020 08:37:07 am\nസിയോള്: ദക്ഷിണ കൊറിയയില് ഭീതിവിതച്ച് കൊറോണ വൈറസ് കൂടുതല് ആളുകളിലേക്ക് പടരുന്നു. പുതുതായി 60 പേര്‍ക്ക് കൂടി രോഗം സ്ഥിരീകരിച്ചു. ഇതോടെ രാജ്യത്തെ രോഗബാധിതരുടെ എണ്ണം 893 ആയി. രാജ്യത്ത് രോഗം ബാധിച്ച് ഇതുവരെ എട്ടു പേരാണ് മരിച്ചത്.\nകിഴക്കന് കൊറിയയിലെ ഡെയിഗു, ചെങ്‌ഡോ നഗരങ്ങളിലാണ് രോഗബാധ പടരുന്നത്. ഭൂരിഭാഗം രോഗികളും ഡെയിഗുവിലെ ഒരു മതസംഘടനയുമായും ചെങ്‌ഡോയിലെ ഒരു ആശുപത്രിയുമായും ബന്ധമുള്ളവരാണ്. ഇരു നഗരങ്ങളെയും പ്രത്യേക പരിരക്ഷാ കേന്ദ്രങ്ങളായി പ്രഖ്യാപിച്ചിരുന്നു. രാജ്യത്ത് സര്‍ക്കാര് അതീവ ജാഗ്രതയും പ്രഖ്യാപിച്ചിട്ടുണ്ട്.\nഅതേസമയം, ഇറ്റലിയില് കൊറോണ ബാധിച്ചു മരിച്ചവരുടെ എണ്ണം ഏഴായി ഉയര്‍ന്നിട്ടുണ്ട്. ഇതേത്തുടര്‍ന്നു ഉത്തര ഇറ്റലിയില് കനത്ത നിയന്ത്രണം പ്രഖ്യാപിച്ചിരിക്കുകയാണ്. അഫ്ഗാനിസ്ഥാന്, ഇറാക്ക്, കുവൈറ്റ്, ബഹറിന് എന്നിവിടങ്ങളിലും രോഗബാധ സ്ഥിരീകരിച്ചു. ചൈനയിൽ പുതിയ 508 പേർക്കു കൂടി രോഗബാധ സ്ഥിരീകരിച്ചു.\nRead More: സിഎഎ: ഡൽഹി സംഘർഷത്തിൽ മരണം അഞ്ചായി, അമിത് ഷാ ഉന്നതതല യോഗം വിളിച്ചു\nതുർക്കി, പാകിസ്ഥാൻ, അർമേനിയ എന്നീ രാജ്യങ്ങൾ ഞായറാഴ്ച ഇറാനുമായുള്ള അതിർത്തി അടച്ചിട്ടു. കൊറോണ വൈറസ് അണുബാധയും മരണവും റിപ്പോർട്ട് ചെയ്തതിനാൽ അയൽരാജ്യമായ അഫ്ഗാനിസ്ഥാനും യാത്രാ നിയന്ത്രണങ്ങൾ ഏർപ്പെടുത്തി.\nCoronavirus south korea says number of infections has hit


Janmabhumi| നിരന്തരം റോക്കറ്റാക്രമണം നടത്തി ഹമാസ്; കടുത്ത തിരിച്ചടിയുമായി ഇസ്രയേല്; വ്യോമാക്രമണത്തില് റോക്കറ്റ് എന്‍ജിന് നിര്‍മാണ കേന്ദ്രം ചുട്ടുകരിച്ചു\nApril 21, 2022, 01:20 p.m.\nബുധനാഴ്ച രാത്രി ഗാസയില്‍നിന്ന് തെക്കന് ഇസ്രായേലിലേക്ക് റോക്കറ്റ് ആക്രമണം നടത്തിയതായും വീടിന് ഭാഗികമായി നാശനഷ്ടം സംഭവിച്ചതായും ഇസ്രായേല് പൊലീസ് അറിയിച്ചു.\nജറൂസലം: റംസാന് നോമ്പുകാലത്ത് ഹമാസ് നടത്തുന്ന നിരന്തരമായ റോക്കറ്റാക്രമണത്തിന് വ്യോമാക്രമണത്തിലൂടെ മറുപടിയുമായി ഇസ്രയേല്. റോക്കറ്റ് എന്‍ജിനുകള് നിര്‍മിക്കുന്ന ഭൂഗര്‍ഭ കോംപ്ലക്‌സാണ് ഇസ്രയേലിന്റെ യുദ്ധവിമാനങ്ങള് ചുട്ടുകരിച്ചത്. നാളുകളായി സമാധാനം പുലര്‍ന്നിരുന്ന മേഖലയില് റംസാന് നോമ്പുകാലം ആരംഭിച്ചതോടെയാണ് വീണ്ടും സംഘര്‍ഷഭൂമിയായി മാറിയത്.\nബുധനാഴ്ച രാത്രി ഗാസയില്‍നിന്ന് തെക്കന് ഇസ്രായേലിലേക്ക് റോക്കറ്റ് ആക്രമണം നടത്തിയതായും വീടിന് ഭാഗികമായി നാശനഷ്ടം സംഭവിച്ചതായും ഇസ്രായേല് പൊലീസ് അറിയിച്ചു. കൂടാതെ നാലു റോക്കറ്റുകള് വ്യോമ പ്രതിരോധ സംവിധാനം നിര്‍വീര്യമാക്കിയതായും പൊലീസ് വ്യക്തമാക്കി. ഇതിനു പിന്നാലെയാണ് കൃത്യമായ സൈനിക നീക്കത്തിലൂടെ ഗാസയിലെ റോക്കറ്റ് എന്‍ജിന് നിര്‍മാണ കേന്ദ്രം ഇസ്രയേല് വ്യോമസേന തകര്‍ത്തത്. ആക്രമണത്തില് ആളപായം റിപ്പോര്‍ട്ട് ചെയ്തിട്ടില്ല.


ആസൂത്രിത വികസനത്തിന്‍െറ തകര്‍ച്ചയും ഇടതുപക്ഷവും | Madhyamam\ndate_range 29 Jun 2016 8:41 AM GMT\nആസൂത്രിത വികസനത്തിന്‍െറ തകര്‍ച്ചയും ഇടതുപക്ഷവും\nഇടതുപക്ഷ പാര്‍ലമെന്‍ററി രാഷ്ട്രീയത്തിന് മുതലാളിത്ത സാമ്പത്തിക രാഷ്ട്രീയത്തോട് വിയോജിപ്പോടുകൂടിയ സമീപനം സ്വീകരിക്കാന് കഴിയുമോ? ഇടതുപക്ഷ രാഷ്ട്രീയത്തിന്‍െറ ചരിത്രത്തോളംതന്നെ പഴക്കമുണ്ട് ഈ ചോദ്യത്തിന്. മുതലാളിത്ത ഉല്‍പാദന രീതികളും സ്ഥാപനങ്ങളുംതന്നെയാണ് സമ്പത്ത് വര്‍ധിപ്പിക്കാനും കേന്ദ്രീകരിക്കാനും പ്രയോജനപ്പെടുന്നത്. സോഷ്യലിസ്റ്റ് വ്യവസ്ഥിതി നിലനിന്നിരുന്ന മിക്ക രാജ്യങ്ങളിലും മുതലാളിത്ത രീതിയില്‍നിന്ന് വ്യത്യസ്തമായിട്ടായിരുന്നില്ല ഉല്‍പാദനം നടത്തിയിരുന്നത്. സ്വകാര്യ വ്യക്തികള്‍ക്ക് പകരം ഭരണകൂടം ഉല്‍പാദനത്തെ നിയന്ത്രിക്കുകയായിരുന്നു. എന്നാല്, അത്തരം കേന്ദ്രീകൃത നിയന്ത്രണങ്ങള്‍തന്നെയാണ് സോഷ്യലിസ്റ്റ് വ്യവസ്ഥിതിയെ തകര്‍ക്കാനും സമ്പത്ത് ക്രമാതീതമായി കേന്ദ്രീകരിക്കപ്പെടാനും അതോടൊപ്പം സമ്പദ്വ്യവസ്ഥയില് തൊഴിലാളികള്‍ക്കുള്ള പങ്കാളിത്തം കുറയാനും നിമിത്തമായത്. സമ്പത്ത് കേന്ദ്രീകരിക്കപ്പെട്ടതിന്‍െറ ഫലമായി പൂര്‍ണമായ മുതലാളിത്ത വ്യവസ്ഥിതിയിലേക്ക് ഉല്‍പാദന വ്യവസ്ഥ മാറുകയും സ്വകാര്യ താല്‍പര്യങ്ങള് വ്യവസ്ഥിതിയെ കീഴ്പ്പെടുത്തുകയും അതുമൂലം വ്യവസ്ഥ ഇല്ലാതാവുകയും ചെയ്തു.\nഎന്നാല്, സോവിയറ്റ് രീതിയില്‍നിന്ന് വ്യത്യസ്തമായി ചൈന അതത് കാലങ്ങളില് പരിഷ്കരണങ്ങള് നടത്തി കേന്ദ്രീകൃത നിയന്ത്രണവ്യവസ്ഥയെ സംരക്ഷിച്ചിരുന്നു. ലോകം കുറ്റപ്പെടുത്തിയിട്ടും മാവോയുടെയും ഡെങ് സിയാവോപെങ്ങിന്‍െറയും നയങ്ങള് ചൈന നടപ്പാക്കിയത് സമ്പദ്വ്യവസ്ഥയെ സംരക്ഷിക്കുക എന്ന ഉദ്ദേശ്യത്തോടെ മാത്രമായിരുന്നില്ല; സര്‍ക്കാര് നിയന്ത്രണരീതി സംരക്ഷിക്കുക എന്നതും ലക്ഷ്യമായിരുന്നു. അതിന്‍െറ ഫലമായി ചൈനീസ് കമ്യൂണിസ്റ്റ് പാര്‍ട്ടിയും ഭരണകൂടവും കേന്ദ്രീകൃത സമ്പത്തിനെ ആഗോള മുതലാളിത്തത്തോട് ചേര്‍ത്ത് ലോക വിപണിയെ നിയന്ത്രിക്കുകയും അതിന്‍െറ ഭാഗമാകുകയും ചെയ്തു. അതോടുകൂടിയാണ് ചൈനീസ് വ്യവസ്ഥിതി വിപണി തകര്‍ച്ചയെ മറികടന്നതും തികച്ചും കേന്ദ്രീകൃത മുതലാളിത്തത്തിലേക്ക് മാറുകയും ചെയ്തത്.\nലോക സാമ്പത്തിക ക്രമത്തില് ചൈനീസ് പങ്കാളിത്തം ആഗോള വിപണിയെ മത്രമല്ല സോഷ്യലിസ്റ്റ് ഉല്‍പാദന വ്യവസ്ഥിതിയെ പോലും നിരാകരിച്ചു. അതോടൊപ്പം തൊഴില്‍ശക്തിയുടെ കേന്ദ്രീകൃത വിനിയോഗത്തിനും ചൈന മാതൃകയായി. മാവോയുടെ എല്ലാ ഉല്‍പാദന ഉപാധികളെയും സോഷ്യലിസ്റ്റ് വ്യവസ്ഥിതിയുടെ പങ്കാളികള് ആക്കുക എന്ന ആശയത്തിന്‍െറ പ്രായോഗികവത്കരണത്തിന് മുന്‍തൂക്കം നല്‍കിയ ചൈനീസ് മാതൃകയാണ് ചൈനയുടെ വളര്‍ച്ചക്ക് ആക്കംകൂട്ടിയത്. നേരത്തേ സൂചിപ്പിച്ചപോലെ അത് അസമത്വത്തിലേക്ക് നീങ്ങി എങ്കിലും ആ മാതൃകയായിരുന്നു ആധുനിക ചൈനയുടെ വികസനാടിത്തറ.\nഇന്ത്യന് ഇടതുപക്ഷം പിന്തുടര്‍ന്നത് ചൈനീസ് മാതൃകയായിരുന്നില്ല. പകരം സോവിയറ്റ് യൂനിയന് നടപ്പാക്കിയിരുന്ന ആസൂത്രിത വികസന മാതൃകയായിരുന്നു. നീണ്ടകാലം രാജ്യം ഭരിച്ച കോണ്‍ഗ്രസ് 1990കള് വരെ തുടര്‍ന്ന അസൂത്രിത വികസന മാതൃക ഒരിക്കലും രാജ്യത്തെ മുതലാളിത്ത ശക്തികളെ ഏതെങ്കിലും തരത്തില് ബുദ്ധിമുട്ടിക്കുന്ന ഒന്നായിരുന്നില്ല. അത്തരം മൂലധനങ്ങളെ പരമാവധി സംരക്ഷിക്കാനും എന്നാല്, സാമൂഹികരംഗത്ത് അസൂത്രിത പദ്ധതികള് നടപ്പാക്കാനും കോണ്‍ഗ്രസിന് കഴിഞ്ഞിരുന്നു. ദാരിദ്ര്യനിര്‍മാര്‍ജനം, ഗ്രാമീണ വികസനം തുടങ്ങിയ മേഖലകളില് നടപ്പാക്കേണ്ട പദ്ധതികള്‍ക്ക് ബി.ജെ.പി സര്‍ക്കാറിനുപോലും കോണ്‍ഗ്രസ് പരിപാടികളെ ആശ്രയിക്കേണ്ട അവസ്ഥയുണ്ടായി എന്നതുതന്നെയാണ് ഇതിന്‍െറ നേട്ടം. ഇന്ത്യയിലെ പാര്‍ലമെന്‍ററി ഇടതുപക്ഷത്തിന് ഇതില്‍നിന്ന് വ്യത്യസ്തമായി മറ്റൊരു വികസന നയവും ഉണ്ടായിരുന്നില്ല എന്നതാണ് വസ്തുത. അതുകൊണ്ടുതന്നെയാണ് പാര്‍ലമെന്‍ററി ഇടതുപക്ഷത്തോട് അനുഭാവം പുലര്‍ത്തിയിരുന്ന ബുദ്ധിജീവികളും മറ്റു വിദഗ്ധരും കോണ്‍ഗ്രസ് സര്‍ക്കാര് ഭരിച്ചിരുന്ന സമയങ്ങളിലെല്ലാംതന്നെ സര്‍ക്കാറിന്‍െറ പദവികള് വഹിച്ചിരുന്നതും നയരൂപവത്കരണത്തില് പങ്കാളികളായതും. 1990കള്‍ക്കു ശേഷമാണ് പാര്‍ലമെന്‍ററി ഇടതുപക്ഷം ഇത്തരം വികസനകാഴ്ചപ്പാടുകളെ വിമര്‍ശിക്കാന് തുടങ്ങിയതും.\nഎന്നാല്, 1990കളുടെ ആരംഭത്തോടെ തകര്‍ന്നുതുടങ്ങിയ ആസൂത്രിത വികസനം പാര്‍ലമെന്‍ററി ഇടതുപക്ഷത്തെ പ്രതിസന്ധിയിലേക്ക് തള്ളി. കാരണം, പാര്‍ട്ടി നയപരിപാടികള് എല്ലാംതന്നെ സര്‍ക്കാര് വികസന ഇടപെടലുകളെ ആശ്രയിച്ചുകൊണ്ടാണ് നിലനിന്നിരുന്നത്. ആസൂത്രിത വികസനം ഒഴിവാക്കപ്പെട്ടതോടെ, സ്വകാര്യ മൂലധനത്തെ സംരക്ഷിച്ചുകൊണ്ടുള്ള വികസന രീതിശാസ്ത്രം നടപ്പാക്കേണ്ടത് ഭരണകൂട ഉത്തരവാദിത്തമായി. ഈ ഉത്തരവാദിത്തത്തില്‍നിന്ന് മാറിനില്‍ക്കാന് ഇടതുപക്ഷത്തിന് കഴിയാതെയായി.\nവികസന മാതൃകകള്‍ക്ക് ബദല് കണ്ടത്തൊനോ, മൂലധനശക്തികളെ നിയന്ത്രിക്കാനോ കഴിയാത്തവിധം ഭരണകൂട രാഷ്ട്രീയം ഇടതുപക്ഷത്തിന്‍െറ രാഷ്ട്രീയാടിത്തറ തകര്‍ത്തു. ഈ രാഷ്ട്രീയ പ്രതിസന്ധിയെ മറികടക്കാന് ഇടതുപക്ഷം കണ്ടത്തെിയ മാര്‍ഗം ഇത്തരം മൂലധന കേന്ദ്രീകൃത വികസന മാതൃകയെ സര്‍ക്കാര് ഇടപെടലായി അവതരിപ്പിക്കുക എന്നതാണ്. കൃത്യമായി പറഞ്ഞാല് ഇത്തരം മൂലധന ശക്തികളെ സര്‍ക്കാര് സംവിധാനങ്ങളുടെ ഭാഗമാക്കുകയും അതിന്‍െറ രക്ഷാകര്‍തൃത്വം ഏറ്റെടുക്കുകയും ചെയ്യുക. ഈ നയത്തിന്‍െറ ഭാഗമായിട്ടാണ് പലപ്പോഴും ഇടതുപാര്‍ട്ടികള് പൊതുസമൂഹം അരാഷ്ട്രീയം എന്നു കരുതുന്ന പല സമരരംഗത്തും സജീവമാകുന്നത്. ഇതിനുദാഹരണമാണ് പലപ്പോഴും തൊഴിലാളികളുടെ പേരില് സ്വകാര്യകുത്തകകളെ സംരക്ഷിക്കണം എന്ന ആവശ്യമുയര്‍ത്തി ഇടതുപക്ഷ സമരങ്ങള് നടത്തിയത്.\nസി.എം.ആര്.എല് (കൊച്ചിന് മിനറല്‍സ് ആന്‍ഡ് റൂട്ടൈല്‍സ് പ്രൈവറ്റ് ലിമിറ്റഡ്) എന്ന സ്വകാര്യ ഖനന കമ്പനിക്കുവേണ്ടി തൊഴിലാളിപക്ഷത്തുനിന്നുകൊണ്ട് തൊഴില്‍ദിനം സംരക്ഷിക്കണം എന്ന ആവശ്യം ഉയര്‍ത്തി, ഇടതു തൊഴിലാളി സംഘടനയായ സി.ഐ.ടി.യു സെക്രട്ടേറിയറ്റുപടിക്കല് സമരം നടത്തിയതും, നാമമാത്രമായ തൊഴിലാളികളുടെ പേരുപറഞ്ഞ് ഹാരിസണ് മലയാളം കമ്പനിയുടെ എസ്റ്റേറ്റില് കുടില്‍കെട്ടി സമരം നടത്തിയ ചെങ്ങറ സമരക്കാരെ അധിക്ഷേപിച്ചതും, പ്ളാച്ചിമടയില് നടന്ന കൊക്കക്കോള സമരത്തെ തള്ളിപ്പറഞ്ഞതുമെല്ലാം ഇതിനുദാഹരണമാണ്. അധികാരമേറ്റ് മണിക്കൂറുകള്‍ക്കകം മുഖ്യമന്ത്രിയടക്കം അഭിപ്രായം പറഞ്ഞത് പുതിയ വികസന സമീപനത്തെപ്പറ്റിയല്ല, പകരം നേരത്തേ സൂചിപ്പിച്ചതുപോലെ മൂലധന കേന്ദ്രീകൃതമായ വികസനത്തെപ്പറ്റിയാണ്. അതിരപ്പിള്ളി പദ്ധതിയെപ്പറ്റി ഇടതുപക്ഷത്തിനും വലതുപക്ഷത്തിനും കോര്‍പറേറ്റുകള്‍ക്കും ഒരേ അഭിപ്രായമാണുള്ളത് എന്ന് വെളിവാക്കപ്പെട്ടു. കേരളത്തില് കഴിഞ്ഞ പത്തു വര്‍ഷമായി ഉയര്‍ന്നുവന്ന പരിസ്ഥിതി വിഷയങ്ങളില് ഇടതുപക്ഷത്തിന്‍െറതായ ഒരഭിപ്രായം ഉണ്ടായില്ല, അഥവാ ഉണ്ടാകാന് നേതൃത്വം അനുവദിച്ചില്ല. അതുതന്നെയാണ് അതിരപ്പിള്ളിയുടെ കാര്യത്തില് സംഭവിക്കുന്നത്. അതിരപ്പിള്ളി ജലവൈദ്യുതി പദ്ധതിക്കുവേണ്ടി വാദിക്കുന്ന ഇടതുപക്ഷം എന്തുകൊണ്ടാണ്, അവിടത്തെ ആദിവാസികളെയും, ആ ഭൂമിയുടെ മേല് നിലനില്‍ക്കുന്ന വനാവകാശ നിയമത്തെയും പാരിസ്ഥിതിക പ്രാധാന്യത്തെയും അവഗണിക്കുന്നത്?\nകേന്ദ്രീകൃത ജനാധിപത്യം നിലനില്‍ക്കുന്ന പാര്‍ട്ടി എന്ന നിലയില് ഇത്തരം ആശയങ്ങളെ പാര്‍ട്ടിയുടെ പൊതു നിലപാടായി മാറ്റാന് അനായാസം സാധിക്കുന്നു. അത്തരം പൊതു പാര്‍ട്ടി കാഴ്ചപ്പാടുകള് പരിസ്ഥിതിവിരുദ്ധ നിലപാടുകളെ ശക്തിപ്പെടുത്തും. മാത്രമല്ല പരിസ്ഥിതി സംരക്ഷണം പാര്‍ലമെന്‍റ് രാഷ്ട്രീയത്തിന്‍െറ പരിധിയില്‍നിന്ന് പുറന്തള്ളപ്പെടുകയും അതെല്ലാം പാര്‍ട്ടി നിലപാടായി മാറുകയും ചെയ്യും. കേന്ദ്ര വനം-പരിസ്ഥിതി മന്ത്രിയായി ചുമതലയേറ്റെടുത്ത ബി.ജെ.പി യുടെ പ്രകാശ് ജാവ്ദേക്കര് ആദ്യംതന്നെ പറഞ്ഞത് വികസനത്തിന് പരിസ്ഥിതി വകുപ്പ് തടസ്സം ഉണ്ടാക്കില്ല എന്നതാണ്. ഒരുതരത്തില് കേരളത്തിലെ ഇടതുസര്‍ക്കാറും സമാന നിലപാടുതന്നെ പിന്തുടരുന്നു. നേരത്തേ സൂചിപ്പിച്ചപോലെ ആസൂത്രിത വികസനത്തെ മുഖ്യ അജണ്ടയായി ഇടതുപക്ഷം കാണുന്നതുമൂലം ഉണ്ടാകുന്ന നയപരമായ മാറ്റം, എല്ലാത്തരം മൂലധനങ്ങളെയും അംഗീകരിക്കേണ്ടിവരും എന്നതാണ്. അതിന്‍െറ ഫലമായി വലതുപക്ഷ രാഷ്ട്രീയ പാര്‍ട്ടികള് ഭരിക്കുന്ന കാലത്തെക്കാള് ക്രിയാത്മകമായി സ്വകാര്യവത്കരണം ഇടതുപക്ഷത്തിന് നടത്താന് കഴിയും.\nജനകീയ ആസൂത്രണംപോലെയുള്ള പരീക്ഷണങ്ങള് ഇനി ഇടതുസര്‍ക്കാര് മുന്നോട്ടുവെക്കില്ല. അതുകൊണ്ടുതന്നെ പ്രകൃതി സംരക്ഷണത്തിനോ വന്‍തോതിലുള്ള ഭൂമി ഏറ്റെടുക്കല്‍പോലുള്ള പദ്ധതികള്‍ക്കോ ഒരു മാറ്റവും ഉണ്ടാകാന് പോകുന്നില്ല. വേണമെങ്കില് സുതാര്യമായ ഒരു മുതലാളിത്ത വികസന സമീപനം ഉണ്ടായി എന്നു വരാം. അത് വലതുപക്ഷത്തിന് പ്രായോഗിക ബുദ്ധിമുട്ടുകള് ഉണ്ടാക്കും; പ്രത്യേകിച്ചും, മൂലധനവും രാഷ്ട്രീയവും ഒന്നായിമാറിക്കഴിഞ്ഞ കേരളത്തിലെ കോണ്‍ഗ്രസ് പാര്‍ട്ടിക്കും അവരുടെ മുന്നണിക്കും. വലതുപക്ഷ ഭരണകൂടങ്ങളില്‍നിന്ന് വ്യത്യസ്തമായി പുതിയതായി ഒന്നും നടപ്പാക്കാന് ഇല്ലാത്ത ഒരു സര്‍ക്കാര് ഇടതുരാഷ്ട്രീയത്തെയും പ്രതിസന്ധിയിലേക്ക് തള്ളും.\n(മുംബൈയില് ഗവേഷകനാണ് ലേഖകന്)


ഷാര്‍ജയില് വാതക ചോര്‍ച്ച; ഒരാള് മരിച്ചു, 93 പേര്‍ക്ക് പരിക്ക്\nTue Oct 19 2021 19:54:20 GMT+0530 (India Standard Time)\nസ്ഥാപനത്തിലേക്ക് ക്ലോറിന് ഗ്യാസ് സിലിണ്ടര് നല്‍കിയയാളെ അധികൃതര് അന്വേഷിച്ചുവരികയാണ്. അപകടത്തില് പാക് സ്വദേശിയാണ് ആശുപത്രിയില് മരിച്ചത്.\nMTP9 Feb 2019 6:13 PM GMT\nദുബയ്: ഷാര്‍ജയിലെ സ്‌ക്രാപ്പ് കമ്പനിയിലുണ്ടായ വാതക ചോര്‍ച്ചയില് ഒരാള് മരിച്ചു. 93 പേരെ ആശുപത്രിയില് പ്രവേശിപ്പിച്ചു. സ്ഥാപനത്തിലേക്ക് ക്ലോറിന് ഗ്യാസ് സിലിണ്ടര് നല്‍കിയയാളെ അധികൃതര് അന്വേഷിച്ചുവരികയാണ്. അപകടത്തില് പാക് സ്വദേശിയാണ് ആശുപത്രിയില് മരിച്ചത്.\nവാതകം ശ്വസിച്ച് അവശനിലയിലായ 93 തൊഴിലാളികളെ ഷാര്‍ജ പോലിസും സിവില് ഡിഫന്‍സ് വിഭഗവും ചേര്‍ന്ന് നടത്തിയ അടിയന്തര ഇടപെടലിലാണ് രക്ഷപ്പെടുത്തിയത്. ഇന്ത്യക്കാരും പാകിസ്താന്‍കാരുമുള്‍പ്പെടുന്ന യുവാക്കളാണ് അപകടത്തില്‍പ്പെട്ടത്. ഇന്‍ഡസ്ട്രിയല് ഏരിയയിലെ തൊഴിലാളികള് താമസിക്കുന്ന മേഖലയിലാണ് ശനിയാഴ്ച്ച പുലര്‍ച്ചെയോടെ അപകടമുണ്ടായത്. വിഷവാതകം ശ്വസിച്ച് ശ്വാസ തടസ്സവും ക്ഷീണവും അനുഭവപ്പെട്ടവരെയാണ് കുവൈത്ത് ഹോസ്പിറ്റലിലും അല് ഖാസിമി ആശുപത്രിയിലും പ്രവേശിപ്പിച്ചത്.\nsharjah gas leak


നഫ്സി നഫ്സി നഫ്സി യാ.. | Boolokam\nനഫ്സി നഫ്സി നഫ്സി യാ..\nപാത്തുമ്മയുടെ ആട് ആരുടെതാണ് ?\nചോദ്യം ചുണ്ടില് നിന്ന് ചാടും മുമ്പേ ചിലരൊക്കെ കൈപൊക്കി. എല്ലാവരുടെയും ഉത്തരം ഒന്ന് തന്നെ.\n– വൈക്കം മുഹമ്മദ് ബഷീറിന്റെ.\nആകാശക്കണ്ണാടി നോക്കി മുഖംമിനുക്കുന്ന മലനിരകള്. തണുപ്പകറ്റാനെന്നോണം വെയില് കായുന്ന ചെറുകുന്നുകള്. പച്ചപ്പുറങ്ങുന്ന തെരുവോരങ്ങള്. പ്രസാദശബളിമ ഓളംവെട്ടുന്ന പൂന്തോപ്പുകള്. തീരെ പ്രതീക്ഷിക്കാതെ പറന്നിറങ്ങുന്ന മഴക്കിളികള്. കുളിരോലുന്ന നട്ടുച്ച. മഞ്ഞ് പെയ്തിറങ്ങുന്ന മലമുനമ്പ്. കനല്‍മലയുടെ നെറുകയില് നിന്ന് യന്ത്ര നൂലിലൂടെ കല്‍മുത്തശ്ശിയുടെ കാല്ച്ചുവട്ടിലേക്ക് ചില്ലുപേടകത്തില് ഒരു ആഘോഷയാത്ര.\nബസ്സ് പുറപ്പെടാറായി. ഒന്ന് രണ്ടു കുടുംബങ്ങള്‍കൂടി എത്താനുണ്ട്. മുപ്പത്തഞ്ചോളം സ്ത്രീ പുരുഷന്മാര്. പത്തു പന്ത്രണ്ടു കുട്ടികള്. ഭക്ഷണം പാകംചെയ്തു കൊണ്ട് പോകുകയാണ്. ഏതെങ്കിലും ഒരു പാര്‍ക്കില് ഒന്നിച്ചിരുന്നു കഴിക്കാം. അങ്ങനെയാവുമ്പോള് ഹോട്ടലുകള് തേടി അലയേണ്ട.\nനേരം വെളുക്കും മുമ്പേ എല്ലാം റെഡി. പ്രാതലിന് ഉപ്പുമാവ്. ഉച്ചയ്ക്ക് നെയ്‌ച്ചോറും ഇറച്ചിക്കറിയും. മൂന്ന് നാല് ഫ്‌ലാസ്‌ക്കുകളില് തിളച്ച വെള്ളം. വലിയ ബോട്ടിലുകളില് കുടിവെള്ളം. വേനല്‍ക്കാലം അതിന്റെ സര്‍വവിധ ഐശ്വര്യങ്ങളുമായി പൂത്തുനില്‍ക്കുന്ന സമയമാണ്. എത്ര വെള്ളം ഉണ്ടായാലും മതിയാവില്ല.\nആവിപൊന്തുന്ന നെയ്‌ചോറിന്റെയും ഇറച്ചിക്കറിയുടെയും വലിയ ചെമ്പുകള് ബസ്സിന്റെ അടിപ്പള്ളയിലേക്ക്. ഒരു ചെറിയകുടുംബത്തിനു അല്ലലില്ലാതെ ജീവിക്കാന് മാത്രം വിശാലമാണ് അവിടം!\nഉറക്കച്ചടവ് വിട്ടുമാറാത്ത വിജനമായ റോഡിലൂടെ ഞങ്ങളുടെ ബസ് ഒഴുകിത്തുടങ്ങി. വെള്ളിയാഴ്ച ആയതു കൊണ്ട് നാടും നാട്ടാരും ഉണരാന് അല്പം വൈകും.\nഅലി അല്‍ഹമദാനിയാണ് െ്രെഡവര്. പുറമേ കറുപ്പനാണെങ്കിലും അകമേ വെളുപ്പനാണ് കക്ഷിയെന്നു തോന്നുന്നു. െ്രെഡവര്‍ക്ക് ക്ഷമ കുറച്ചൊന്നും പോര. പ്രത്യേകിച്ച് മലയാളികളെ നയിച്ച് കൊണ്ട് പോകാന്. ക്ഷമയുടെ നെല്ലിപ്പടിയല്ല നെല്ലിയാമ്പതി തന്നെ ഒരു പക്ഷെ അവര് കാണിച്ചു കൊടുത്തെന്നിരിക്കും…!\nവണ് ഡേ ടൂറാണ്. ഉല്ലാസയാത്ര എന്ന് പറയാമെങ്കിലും ഉല്ലാസ ബസ് യാത്ര എന്ന വിശേഷണമാവും ഈ യാത്രയ്ക്ക് ചേരുക. കൂടുതല് സമയം ബസ്സില് തന്നെ ആവും. അതുകൊണ്ട് ഇതൊരു സല്ലാപ യാത്രയാക്കാം എന്നാണ് പ്ലാന്. ചില്ലറ പൊടിക്കൈകളും ചില നമ്പരുകളും കയ്യിലുണ്ട്. ‘കയ്യിലിരുപ്പ്’ മോശമല്ല എന്നര്‍ത്ഥം. ഈ യാത്രയില് ഒരു സൌകര്യമുണ്ട്. ഏതു നമ്പരും ഇറക്കാം. ആരും ഇറങ്ങി ഓടില്ല. കുത്തിയിരുന്ന് സഹിച്ചോളും.\nഷൌക്കത്തും ഹക്കീമും സഹായ സഹകരണ സംഘം പ്രസിഡന്റും സെക്രട്ടറിയും ആയി കൂടെത്തന്നെയുണ്ട്. കുട്ടികള്‍ക്ക് വേണ്ടിയാണ് ആദ്യത്തെ പരിപാടി. സീറ്റുകള്‍ക്കിടയിലെ നടവഴിയില് സ്‌കൂള് അസ്സംബ്ലിയിലെന്നപോലെ കുട്ടികളെ ലൈനാക്കി നിര്‍ത്തി, ഉയരക്രമം അനുസരിച്ച്.\nരണ്ടു വരി കവിത ചൊല്ലാമെന്നു വെച്ചു. ഒരു കുട്ടിക്കവിത.\nകട്ടിലിന്റെ ചോട്ടിലൊരു കൂട്ടം മൂട്ട\nമൂട്ടകളുടെ മൂട്ടില് ഒരു കൊട്ട മുട്ട\nഇത് അതിവേഗത്തില് നാലഞ്ചു വട്ടം ചൊല്ലണം. ടംഗ്ട്വിസ്റ്റ് മത്സരം. വിജയികളെ കാത്തിരിക്കുന്നത് അടിപൊളി സമ്മാനങ്ങള്. ഞാന് പ്രഖ്യാപിച്ചു.\nപലപ്രാവശ്യം കുട്ടികള്‍ക്ക് ഉച്ചത്തില് ചൊല്ലിക്കൊടുത്തു. അവര് ഏറ്റു ചൊല്ലി. പലവുരു ആവര്‍ത്തിച്ചിട്ടൊടുവില് ചോദിച്ചു:\nഇനീ ഇങ്ങനെ വേഗത്തില് ആര് പറയും?\nഎല്ലാവരും കൈപൊക്കി. മൂന്നു വയസ്സുകാരനായ ഒരു കൊച്ചുമിടുക്കനടക്കം. കൈപൊക്കാന് ചെലവൊന്നും ഇല്ലല്ലോ.\nകൈ പൊക്കിയവരെയൊക്കെ ഷൌക്കത്തും ഹക്കീമും മൈക്കിനു അടുത്തേക്ക് പൊക്കി. ഓരോരുത്തരും ചൊല്ലി, കൊട്ടയിലും മുട്ടയിലും മൂട്ടയിലും തട്ടി എട്ടു നിലയില് പൊട്ടി. ബസ്സിലാകെ ചിരിയുടെ അമിട്ട് പൊട്ടി. ഒടുവില് അധികം പൊക്കമില്ലെങ്കിലും നല്ല ഊക്കു കാട്ടി മുന്നോട്ടു വന്ന ആദില് സിനാന് എന്ന രസികന് കുട്ടി എല്ലാവരെയും ഞെട്ടിച്ചു കളഞ്ഞു.\nഹൈസ്പീഡിലാണ് അവന് ചെല്ലുന്നത്. ഒരു വട്ടമല്ല നാലഞ്ചു വട്ടം. ‘ഞാനിതൊക്കെ എത്ര കണ്ടതാ’ എന്ന ഭാവം. ബസ്സിലപ്പോള് കയ്യടിയുടെ തൃശൂര്‍പൂരം.\nപകല് മൂത്തു പഴുത്തു വരികയാണ്. വിശപ്പ് മെല്ലെ തലപൊക്കി ത്തുടങ്ങിയിട്ടുണ്ട്. പ്രാഥമിക സൌകര്യങ്ങള് ഒക്കെയുള്ള ഒരിടത്ത് ബസ്സ് നിര്‍ത്താന് െ്രെഡവര്‍ക്ക് നിര്‍ദേശം നല്‍കി. അധികം വൈകാതെ ഒരു പെട്രോള് പമ്പിനു സമീപം ബസ് നിര്‍ത്തി.\nവഴിയോരത്തെ മരത്തണലുകളില് ഇരുന്ന് പ്രാതല്.\nവീണ്ടും ബസ്സിലേക്ക്. അടുത്ത ഇരകള് കുടുംബിനികള് ആവട്ടെ. മനസ്സില് കരുതി. മത്സരങ്ങള് തുടരുകയാണെന്ന അറിയിപ്പ് കൊടുത്തു. ഒരു ‘ലേഡീസ് ഒണ്‍ലി’ മത്സരം.\nഒരു കുസൃതിചോദ്യമാണ്. എല്ലാ മഹിളാമണികളും കാതുകൂര്‍പ്പിച്ചു.\n‘തിന്നാന് പറ്റുന്ന പെണ് വിരല്’ ഏതാണ് ?\nപെണ്ണിന്റെ വിരല് തിന്നുകയോ?\nചോദ്യമെറിഞ്ഞു കുടുംബിനികളെ ശ്രദ്ധിക്കുമ്പോള് ചിലരൊക്കെ കണ്ണ് തുറിപ്പിച്ചു പരസ്പരം നോക്കുന്നു. ചിലര് തല ചൊറിയുന്നു. ചില കൌശലക്കാരികള് ഭര്‍ത്താവിനോട് ചോദിച്ചു\nകോപ്പിയടിക്കാന് ശ്രമിക്കുന്നു. ഒടുവില് ഒരു കൈ മെല്ലെ പൊങ്ങിവരുന്നത് കണ്ടു. അവള് ജസ്ന ഉത്തരം കൃത്യമായി പറഞ്ഞു:\n– ലേഡീസ് ഫിംഗര് (വെണ്ടക്ക )!!\nപിനീട് മറ്റൊരു ചോദ്യം കൂടി എടുത്തിട്ടു, കുസൃതി തന്നെ\n– പാത്തുമ്മയുടെ ആട് ആരുടെതാണ് ?\nഉത്തരം തെറ്റായിരുന്നു. ചോദ്യം കുസൃതി ആയതു കൊണ്ട്. ഏറ്റവും ഒടുവില് ഒരു സഹോദരി കൈ പൊക്കി. അവര് ഉത്തരം പറഞ്ഞു:\nഞാന് അവരുടെ പേര് ചോദിച്ചു:\nവീണ്ടും ബസില് കൂട്ടച്ചിരി, കയ്യടി..\nഅടുത്തത് നാവു വഴങ്ങുമോ എന്നാ പരിപാടിയായിരുന്നു. ഒരു കവിത തന്നെയാവട്ടെ എന്ന് കരുതി.\nവഴുതും വഴിയിലൂ –\nപലരും തെറ്റിച്ചു; ചിലര് പാതിവഴിക്ക് നിര്‍ത്തി പോയി. ഒടുവില് സ്മിത രാജന് വളരെ കൂളായി ചൊല്ലി കയ്യടി വാങ്ങി. പിന്നെയും മത്സരങ്ങള്. കലാപരിപാടികള്. ക്വിസ് പോഗ്രാമുകള്..\nഏകദേശം പന്ത്രണ്ട് മണിയായിക്കാണും. ഞങ്ങളുടെ ബസ്സ് ആകാശക്കവിളില് മിനാര ചുംബനം നടത്തി തലയുയര്‍ത്തി നില്‍ക്കുന്ന തായിഫ് സിറ്റിയിലെ പ്രശസ്തമായ ഇബ്‌നു അബ്ബാസ് പള്ളിയുടെ ഓരം ചേര്‍ന്ന് നിന്നു. വൃത്തിയും വിശാലതയുമുള്ള പള്ളി. ഇതൊന്നുമില്ലാത്ത ടോയ് ലെറ്റ്.\nജുമുഅ കഴിഞ്ഞ് ഞങ്ങള് പുറത്തിറങ്ങി. സിറ്റിയില് നിന്ന് ഒന്നൊന്നര കിലോമീറ്റര് അകലെയുള്ള ഒരു ഗാര്‍ഡന് ആണ് അടുത്ത ലക്ഷ്യം. അവിടെ വെച്ചാണ് ഉച്ചഭക്ഷണം.\nഭക്ഷണശേഷം കുട്ടികള്‍ക്കായി പ്രത്യേകം കളികളും പ്ലാന് ചെയ്തിട്ടുണ്ട്. ബലൂണ് പ്ലക്കിംഗ്, കസേരക്കളി തുടങ്ങിയ മത്സരങ്ങള്. ഇവ നേരത്തെ തന്നെ ശീലിക്കുന്നത് നല്ലതാണ്. ഭാവിയില് ആവശ്യം വരും. ആരാന്റെത് പൊട്ടിച്ചു തന്റേതു സംരക്ഷിക്കുക. പരിശീലനം വേണ്ട കാര്യം തന്നെ…!\nകസേരക്കളിയാണെങ്കില് പിന്നെ പറയുകയും വേണ്ട. ആ വിശിഷ്ട വസ്തുവിന് വേണ്ടി മനുഷ്യര് കാട്ടിക്കൂട്ടുന്ന കോപ്രായങ്ങള്‍ക്ക് കയ്യും കണക്കും സയന്‍സുമുണ്ടോ? അതും കഴിയുന്നതും നേരത്തെ ശീലിക്കുന്നത് നല്ലത് തന്നെ!\nബസ്സിളകി. കുട്ടികള് കരയാന്‍തുടങ്ങിയിട്ടുണ്ട്. വിശന്നു തുടങ്ങിക്കാണും. അല്‍പ ദൂരം ഓടി മനോഹരമായ ഒരു ഉദ്യാനത്തിനരികെ ബസ്സ് നിന്നു. പതുപതുത്ത പുല്പ്പുതപ്പു പുതച്ചു കണ്ണും പൂട്ടിയുറങ്ങുന്ന മലര്‍വാടിയില് തണല് പന്തലുകള് ഒരുക്കി സുന്ദരിമരങ്ങള് സന്ദര്‍ശകരെ മാടിവിളിക്കുന്നു. കുളിര്‍വിശറിയുമായി കല്യാണപന്തലിലെ കാരണവരെ പോലെ അങ്ങോട്ടും ഇങ്ങോട്ടും ഓടിനടക്കുന്ന കുസൃതിക്കാറ്റ്. കുട്ടികളെ വാത്സല്യത്തോടെ അരികിലേക്ക് വിളിക്കുന്ന കളിയൂഞ്ഞാലുകള്. തിരക്ക് കുറവാണ്. സന്ദര്‍ശകര് എത്തിത്തുടങ്ങുന്നേയുള്ളൂ.\nഷൌക്കത്തും ഹക്കീമും സജീവമായി. യാത്രക്കാരിലെ സഹായ മനസ്ഥിതിയുള്ള രണ്ടുമൂന്നു ചെറുപ്പക്കാരും അവരോടൊപ്പം കൂടി. നെയ്‌ച്ചോറും കറിയും ഗാര്‍ഡനിലെ ഒരു പ്രത്യേക ഭാഗത്തേക്ക്.\nചെമ്പിന്റെ മൂടി തുറന്ന പാടെ കൊതിയൂറും ഗന്ധം പുറത്തുചാടി. ഇറച്ചിക്കറിച്ചെമ്പ് ഇറക്കിവെക്കുമ്പോള് ആരുടെയോ കയ്യൊന്നു വഴുതി. കുറച്ചു പുറത്തേക്കു തൂവി. കറിച്ചെമ്പില് പാറിക്കളിക്കുന്ന ഒരു തരം നനുത്തവെളുത്ത പാട ഞങ്ങളെ ചെറുതായൊന്നു അലോസരപ്പെടുത്തി. മുതിര്‍ന്ന ഒരാളുടെ മൊയ്തീന് ഹാജിയുടെ ‘അത് നെയ്പ്പാടയാണ് ‘ എന്ന സാക്ഷ്യപത്രത്തിന്റെ ബലത്തില് ഞങ്ങള് വിളമ്പിത്തുടങ്ങി.\nസ്ത്രീകളും കുട്ടികളും നന്നായി കഴിച്ചു. രണ്ടും മൂന്നും വട്ടം ചോറും കറിയും ആവശ്യപ്പെട്ടു വരുന്നവരെയും കണ്ടു. ഭക്ഷണം എല്ലാവര്‍ക്കും നന്നേ പിടിച്ചെന്നു സംഘാടകരായ ഞങ്ങള് ആശ്വസിച്ചു. ഒടുവിലാണ് ഞങ്ങള് കഴിക്കാനിരുന്നത്. അപ്പോഴേക്കും കറിയൊക്കെ തീര്‍ന്നിരുന്നു. അത് നന്നായി എന്ന് പിന്നീടാണ് മനസ്സിലായത്…!\nനല്ല ഭക്ഷണം; കറി സൂപ്പര്. കമന്റ് വന്നുതുടങ്ങി.\nപിന്നീട് ബലൂണ് പ്ലക്കിംഗ്, കസേരക്കളി എന്നിവ അരങ്ങേറി. കാഴ്ചക്കാര് പെരുകി. വിദേശികളും സ്വദേശികളും കുട്ടികളും രക്ഷിതാക്കളും പുതിയ കളി കണ്ടു ചുറ്റും കൂടി. കളി വല്ലാതെ തലയ്ക്കു പിടിക്കുകയും കളിയുടെ ട്രിക്ക് മനസ്സിലാകുകയും ചെയ്തപ്പോള് സിറിയക്കാരി ജൌഹറക്കും സുഡാന്‍കാരനായ നഈമിനും മറ്റു കുട്ടികള്‍ക്കും മത്സരിച്ചേ തീരൂ .\nഒടുവില് അവര്‍ക്ക് വേണ്ടി പ്രത്യേകം ഒരു മത്സരം തന്നെ നടത്തി. എട്ടോളം കുട്ടികള് പങ്കെടുത്ത മത്സരത്തില് അഞ്ചു രാജ്യങ്ങളുടെ പ്രതിനിധികള് ഉണ്ടായിരുന്നു. ഏറെ സ്മാര്‍ട്ട് ആയ ജൌഹറക്ക് ഒന്നാം സ്ഥാനവും നഈം രണ്ടാം സ്ഥാനവും നേടി. നൂറയെന്ന ഈജിപ്തുകാരിക്കുട്ടിക്കു മൂന്നാം സ്ഥാനം. സമ്മാനങ്ങള് അവര്‍ക്കും കൊടുത്തു.\nഅങ്ങനെ ലോകചരിത്രത്തില് ആദ്യമായി ഒരു അന്താരാഷ്ട്ര കസേരക്കളി സംഘടിപ്പിച്ച ക്രെഡിറ്റ് ഞങ്ങള്‍ക്ക് സ്വന്തമായി !!\nകളി നിര്‍ത്തി എല്ലാവരോടും ബസ്സില് കേറാന് നിര്‍ദേശം നല്‍കി. യാത്ര തുടങ്ങിയിട്ടേ ഉള്ളൂ. അല്‍ഹദയിലെ റോപ് വേ ആണ് അടുത്ത ലക്ഷ്യം. ഒരു മണിക്കൂറോളം ഓടണം ഹദയില് എത്താന്.\nഎല്ലാവരും ബസ്സില് കേറുന്നതിനിടെ തീരെ പ്രതീക്ഷിക്കാതെ മഴ പെയ്തു. തകര്‍പ്പന് മഴ. കുട്ടികളും സ്ത്രീകളും നനഞ്ഞു കുതിര്‍ന്നു ബസ്സിലേ ക്കോടിക്കേറി. ചിലര് മഴ ആസ്വദിച്ചു, നിന്ന് കൊണ്ടു..!\nഹദയിലേക്കുള്ള യാത്രയില് റോഡ് അരികിലൂടെ വെള്ളം കുത്തിയൊലി ച്ചൊഴുകുന്നതും ബസ്സിന്റെ വലിയ ചില്ലുകളില് മഴത്തുള്ളികള് വീണു പൊട്ടിച്ചിതറുന്നതും ഇമ്പമുള്ള കാഴ്ചയായിരുന്നു. കര്‍ക്കിടകത്തിലെ കോരിച്ചൊരിയുന്ന മഴക്കാഴ്ച്ചകളിലേക്ക് ഒരു നിമിഷം മനസ്സ് പറന്നു പോയി.\nഹദയില് എത്തുമ്പോള് മഴ ശമിച്ചിരുന്നു. നന്നേ തെളിഞ്ഞ അന്തരീക്ഷം.\nകല്ലുമലയുടെ ഉച്ചിയില് നിന്ന് തായിഫിന്റെ കാല്ച്ചുവട്ടിലേക്ക് ചില്ലുവാഹനത്തിലൂടെയുള്ള യാത്ര രസകരമായിരുന്നു. താഴെ വളഞ്ഞു പുളഞ്ഞു പോകുന്ന ചുരം. ഒഴുകിയിറങ്ങുന്ന വാഹനങ്ങളുടെ വിദൂരദൃശ്യം. വാനരക്കൂട്ടങ്ങളുടെ കൌതുകക്കാഴ്ചകള്. ഇടുങ്ങിയ ഊടുവഴികള് തീര്‍ത്ത് മലമുകളിലേക്ക് കുത്തനെ കേറിപ്പോവുന്ന നടപ്പാതകള്. സ്കൂള് മുറ്റത്ത് നിന്ന് ഇരമ്പിപ്പാറുന്ന വിമാനങ്ങളെ നോക്കി നില്‍ക്കുന്ന കുട്ടികളുടെ കൌതുകത്തോടെ ഞങ്ങളെ തന്നെ നോക്കി നില്‍ക്കുന്ന മുള്‍ച്ചെടിക്കൂട്ടങ്ങള്.\nഎട്ടു പേര്‍ക്ക് അഭിമുഖമായി ഇരിക്കാവുന്ന ചില്ല് പേടകം. ഓട്ടോമാറ്റിക് സിസ്റ്റം. വാതിലുകള് അടയുന്നതും തുറയുന്നതും പ്രത്യേക പോയന്റില് എത്തുമ്പോള് മാത്രം.\nതാഴെ ജലക്രീഡകള്‍ക്കായി വാട്ടര് തീം പാര്‍ക്ക്.\nകുടുംബത്തോടൊപ്പം മലമ്പുഴ ഡാമിന് മീതെയുള്ള ഉണങ്ങിയ റോപ് വേ യാത്ര അന്നേരം ഓര്‍മ്മയിലെത്തി. അത് റോപ് വേ അല്ല ‘റേപ് വേ ‘ ആണെന്ന ഒരു ട്വിസ്റ്റ് തമാശ അപ്പോള് മനസ്സില് കിടന്നു വീര്‍പ്പുമുട്ടി.\nഹദയില് നിന്ന് ബസ്സ് വീണ്ടും ഒഴുകിത്തുടങ്ങി. അടുത്ത ലക്‌ഷ്യം മൃഗശാലയാണ്. മരുഭൂമിയിലെ മൃഗസങ്കേതം. ആനയെയും സിംഹത്തെയും കുരങ്ങിനെയും ഒന്നും ജീവനോടെ കാണാന് കഴിയാത്ത ഇവിടെ ജനിച്ചു വളര്‍ന്ന കുട്ടികള്‍ക്ക് ഈ മൃഗശാല നല്ല അനുഭവം തന്നെ. മൂന്നുകാലുള്ള ഒട്ടകം, ആറു കാലുള്ള പശു, എല്ലാവര്‍ക്കും തുമ്പിക്കൈ ഉയര്‍ത്തി സലാം പറയുന്ന ആന തുടങ്ങിയ ചില വിചിത്ര കാഴ്ചകളുമുണ്ട്.\nസമയമുണ്ടെങ്കില് തായിഫിന്റെ മൂര്‍ധാവ് എന്ന് പറയാവുന്ന ശഫാ കുന്നിലേക്ക് പോകണം. ഇങ്ങനെ വരുന്ന മിക്ക യാത്രകളിലും അങ്ങോട്ട് പോകാറുണ്ട്. സമുദ്രനിരപ്പില് നിന്ന് അനേകം അടി ഉയരത്തില് കുത്തനെ കിടക്കുന്ന പ്രദേശം. കുളിരിന്റെ കളിത്തൊട്ടില്. കോടമഞ്ഞിറങ്ങി കണ്ണ് മൂടുന്നയിടം. താഴ്വാരങ്ങളില് നിറയെ മുന്തിരിപ്പാടങ്ങള്. കുന്നുംപുറങ്ങളില് സമൃദ്ധമായി കായ്ക്കുന്ന ബര്‍ശൂമിപ്പഴങ്ങള്. മുള്ളുകള്‍ക്കുള്ളിലെ മധുരക്കനി.\nഅവധിക്കാലങ്ങളില് അറബികള് കുടുംബസമേതം ഇങ്ങോട്ടാണ് വരിക. കൃത്രിമ അടുപ്പുകള് ഉണ്ടാക്കി ഇറച്ചി ചുട്ടു തിന്നും ഒട്ടകപ്പാല് കുടിച്ചും ഹുക്ക ആഞ്ഞു വലിച്ചും വലിയ ജവനകളില് പൊതിനയിലയിട്ട സുലൈമാനി മൊത്തിയും ദിവസങ്ങളോളം ഇവിടെയവര് തമ്പടിക്കും.\nമൃഗശാലയില് എത്തുമ്പോഴേക്കും സമയം വൈകിയിരുന്നു. നാളെ പ്രവൃത്തി ദിവസം ആണ്. വല്ലാതെ വൈകിക്കൂടാ. ശഫ തല്‍ക്കാലം മാറ്റി വെക്കേണ്ടി വരും.\nമുക്കാല് മണിക്കൂറിനകം എല്ലാവരും തിരിച്ചെത്തണം എന്ന നിര്‍ദേശം നല്‍കിയാണ് മൃഗശാലയിലേക്ക് ആളുകളെ വിട്ടത്. സമയം ആറരയോടടുക്കുന്നു.\nമൃഗശാലയില് നിന്ന് തരിച്ചു വന്ന യാത്രക്കാരെല്ലാം തളര്‍ന്നിരിക്കുന്നു എന്ന് അവരുടെ മുഖഭാവത്തില് നിന്ന് മനസിലായി. എല്ലാ മുഖങ്ങളിലും ‘ഇനി തിരിച്ചു പോകാം’ എന്ന് എഴുതി വെച്ച പോലെ.\nതായിഫിനു മീതെ ഇരുട്ട് അടയിരിക്കാന് തുടങ്ങിയിരിക്കുന്നു. ഇപ്പോള് പുറപ്പെട്ടാല് പതിനൊന്നു മണിക്കെങ്കിലും ജിദ്ദയില് എത്താം. യാത്രക്കാരൊക്കെ നിറഞ്ഞ സംതൃപ്തിയില് ആയിരുന്നു.\nബസ്സ് ജിദ്ദ ലക്‌ഷ്യം വെച്ച് ഓടിത്തുടങ്ങി. ഏതോ ഒരു അറബിപ്പാട്ട് മൂളി സിഗരറ്റ് ആഞ്ഞുവലിച്ച് ഒരു ശുഭയാത്രയിലേക്കുള്ള ആക്സിലേറ്ററില് അമര്‍ത്തിച്ചവിട്ടി അലി ഹമദാനി ഡ്രൈവിംഗ് ആസ്വദിക്കുകയാണ്.\nതൊട്ടരികെയുള്ള സീറ്റില് അയാളോട് സംസാരിച്ചു കൊണ്ട് ഞാനിരുന്നു. രാത്രി യാത്രകളില് ഇത് അനിവാര്യമാണ്. ബസ്സിനകത്ത് എല്ലാവരും ഉറക്കിലൂടെ ഊളിയിടുമ്പോള് ഡ്രൈവറുടെ കണ്ണുകള് ഒന്ന് പാളിയാല്..\nതായിഫിന്റെ അതിര്‍ത്തിയും കഴിഞ്ഞ് ഞങ്ങളുടെ ബസ്സ് കുതിച്ചു പായുകയാണ്. ഏകദേശം ഒരു മണിക്കൂറോളം ഓടിയിട്ടുണ്ടാകും.\nഇടയ്ക്കെപ്പോഴോ പിറകില് നിന്ന് ചില അടക്കിപ്പിടിച്ച സംസാരം കേട്ടു. അത് കൂടിക്കൂടി വരുന്നു. അന്നേരം ഒരാള് എന്റെ കാതില് വന്നു മെല്ലെ പറഞ്ഞു!\nഡ്രൈവറോട് വണ്ടി ഒന്ന് സൈഡ് ആക്കാന് പറയണം\n– എന്ത് പറ്റി ?\n– ഭാര്യക്ക് വയറിനു എന്തോ അസ്വസ്ഥത .\nകുറച്ചു കൂടി കഴിഞ്ഞിട്ട് പോരെ?\nമനസ്സില്ലാമനസ്സോടെ അയാള് തരിച്ചു പോയി. ഒരു പത്തു മിനിറ്റ് കഴിഞ്ഞില്ല. അയാള് വീണ്ടും വന്നു. ഇനി കഴിയില്ല. നിര്‍ത്തിയെ പറ്റൂ.\nഞാന് ഡ്രൈവറോട് താഴ്മയോടെ പറഞ്ഞു:\nയാ അലീ. അല്ലാഹ് ഖല്ലീക് ബില്ലാ സവ്വിസ്സയ്യാ അലജന്ബ്\n( അലീ പ്ലീസ് വണ്ടി ഒന്ന് സൈഡ് ആക്കൂ )\n‘എശ്ഫി മുശ്കില’ ?\n( എന്താണ് പ്രശ്നം ?)\n‘ഹുര്‍മ ഹഖു ബതന് ഫീ മുശ്കില\n( ഇദ്ദേഹത്തിന്റെ ഭാര്യക്ക് വയറിനെന്തോ പ്രശ്നമുണ്ട് )\nഅയാള് വിജനമായ ഒരു സ്ഥലത്ത് ബസ്സ് നിര്‍ത്തി. ഡോര് തുറന്നപാടെ സ്ത്രീകളും കുട്ടികളും പുരുഷന്മാരും ഇറങ്ങി ഓടുന്നതാണ് പിന്നീട് കാണുന്നത്!!\nഎന്റെ മനസ്സിലൂടെ ഒരു മിന്നല്‍പിണര് കടന്നു പോയി.\nഒന്നും മനസ്സിലാവാതെ മിഴിച്ചു നില്‍ക്കുമ്പോള് ഷൌക്കത്തും ഹക്കീമും വന്നു പറഞ്ഞു:\n‘പലര്‍ക്കും വയറിനു പ്രശ്നമുണ്ട് ‘\nഎന്റെ ഉള്ളില് തീയാളി.\nഇറങ്ങിപ്പോയവര് തിരിച്ചു വരും മുമ്പ് മറ്റുള്ളവര് ഇറങ്ങി ഓടുന്നു. ഭദ്രമായി അടച്ചു കുറ്റിയിട്ടു തികച്ചും സ്വകാര്യമായി നിര്‍വഹിക്കേണ്ടുന്ന കാര്യം യാതൊരു പരിസരബോധവുമില്ലാതെ വരിവരിയായി ഇരുന്നു സാധിക്കുകയാണ്. ആണ് പെണ് വിത്യാസം ഇല്ലാതെ!!\nഭാര്യമാരെ ശ്രദ്ധിക്കാന് ഭര്‍ത്താക്കന്മാര്‍ക്കോ മക്കളെ നോക്കാന് രക്ഷിതാക്കള്‍ക്കോ കഴിയാതെ എല്ലാവരും ‘നഫ്‌സി നഫ്‌സി നഫ്‌സി യാ’ (സ്വന്തംകാര്യം സിന്ദാബാദ്..) എന്ന് ആശങ്കപ്പെട്ടു ഇരുട്ടിലേക്ക് ഓടി മറയുന്നു.\nശക്തനും ബുദ്ധിമാനും എല്ലാം തികഞ്ഞവനും എന്ന് അഭിമാനിക്കുന്ന മനുഷ്യന്റെ നിസ്സഹായത നേരില് കണ്ട ഞങ്ങള് ഇനി എന്ത് ചെയ്യുമെന്നറിയാതെ അന്തിച്ചു നിന്നു.\nഓടാനിനിയുമുണ്ട് ഒരുപാട് ദൂരം. വഴിയിലൊന്നും ആശുപത്രികള് കാണില്ല. മാത്രവുമല്ല ഇതെങ്ങാനും അധികൃതര് അറിഞ്ഞാല് പിന്നത്തെ പുകിലൊന്നും പറയുകയും വേണ്ട. ഞങ്ങള്‍ക്കുള്ളില് ആധി പെരുത്തു.\n‘ആ കറിയാണ് പറ്റിച്ചത്. എനിക്ക് അപ്പോഴേ സംശയം ഉണ്ടായിരുന്നു. ബസ്സിനകത്തെ ചൂടും പുറത്തെ ചൂടും കാരണം കറി ‘പിരിഞ്ഞു’ പോയതാണ്. ആ വെളുത്ത പാട അതിന്റെ ലക്ഷണം ആയിരുന്നു…’\nഷൌക്കത്ത് അത് പറയുമ്പോള് ഒരാള് ബസ്സില് നിന്ന് ഇറങ്ങി ഓടുന്നത് കണ്ടു. അത് മറ്റാരുമായിരുന്നില്ല മൊയ്തീന് ഹാജി !, നെയ്പാടയാണെന്ന് കണ്ടു പിടിച്ച ‘മഹാനായ’ ‘ഭക്ഷണശാസ്ത്ര വിദഗ്ധന്’ !!\nനിമിഷനേരം കൊണ്ട് ബസ്സ് ശൂന്യമായി. ഞങ്ങള് ചെന്ന് നോക്കുമ്പോള് സീറ്റുകളിലും നടവഴിയിലും ഫുട് ബോര്‍ഡിലുമൊക്കെ നിയന്ത്രണം വിട്ട നിസ്സഹായതയുടെ ശേഷിപ്പുകള് ..\nഇടയ്ക്കു ആരോ പറയുന്നത് കേട്ടു. അല്പമകലെ ഒരു പെട്രോള്‍പമ്പ് ഉണ്ട്. ബാത്ത് റൂമുകളും. എല്ലാവരും ജാഥയായി അങ്ങോട്ട് നീങ്ങി. ഞങ്ങള് ബസ്സിനടിയിലുണ്ടായിരുന്ന വലിയ ഒന്ന് രണ്ടു ബക്കറ്റുകളില് വെള്ളം കൊണ്ട് വന്നു വിശദമായ ‘സേവനവാരം ‘ തന്നെ നടത്തി.\nരണ്ടുമണിക്കൂര് നേരത്തെ കൊടിയപ്രയാസത്തിനും ചെറിയ ഒരു ആശ്വാസത്തിനും ശേഷം ബസ്സ് മെല്ലെ ഓടിത്തുടങ്ങി. യാത്രക്കിടെ മിക്ക പെട്രോള്‍പമ്പുകള്‍ക്കരികിലും ബസ് നിര്‍ത്തി.\nകുറച്ചു മുന്നോട്ടോടിയും ഇടയ്ക്കിടെ നിര്‍ത്തിയും പുലര്‍ച്ചെ മൂന്നര മണിക്ക് ഞങ്ങള് ജിദ്ദയില് എത്തുമ്പോള് യാത്രക്കാരെല്ലാം തളര്‍ന്ന വശരായിരുന്നു.\nഇന്നും ഈ യാത്രയെക്കുറിച്ച് ഓര്‍ക്കുമ്പോള് മനസ്സില് ഉത്തരം കിട്ടാത്ത ഒരു ചോദ്യമുയരും.\n‘തടികേടാകാതെ’ ഞങ്ങള് മൂന്നു പേര് എങ്ങനെ രക്ഷപ്പെട്ടു ?!\nചില കാസറഗോടന് ഭാഷാ വിശേഷങ്ങള്…….


പൊന്‍മകള് വന്താല് ഒടിടി റിലീസ് വിവാദത്തിലേക്ക്; സൂര്യയുടെ ചിത്രങ്ങള്‍ക്ക് തീയേറ്റര് നല്‍കില്ലെന്ന് ഉടമകള് | News Moments | The world in your palm top\nApril 25, 2020 1:42 pm\nചെന്നൈ: ജ്യോതിക നായികയാകുന്ന പൊന്‍മകള് വന്താല് എന്ന ചിത്രം ആമസോണ് പ്രൈമില് റിലീസ് ചെയ്യാനുള്ള നീക്കത്തിനെതിരെ തീയേറ്റര് ഉടമകള്. സൂര്യയുടെ ചിത്രങ്ങള് റിലീസ് ചെയ്യില്ലെന്ന് തീയേറ്റര് ഉടമകളുടെ സംഘടന അറിയിച്ചു. തമിഴ്‌നാട് തീയേറ്റര് ആന്‍ഡ് മള്‍ട്ടിപ്ലെക്‌സ് ഓണേഴ്‌സ് അസോസിയേഷനാണ് ഈ കടുത്ത തീരുമാനം എടുത്തത്. സൂര്യ അഭിനയിക്കുന്നതും താരത്തിന്റെ നിര്‍മാണക്കമ്പനിയാ ടു ഡി എന്റര്‍ടെയിന്‍മെന്റ്‌സ് നിര്‍മിക്കുന്നതുമായ ചിത്രങ്ങള്‍ക്കാണ് വിലക്കേര്‍പ്പെടുത്തിയിരിക്കുന്നത്.\nലോക്ക് ഡൗണില് തീയേറ്ററുകള് ലഭ്യമല്ലാതെ വന്നതോടെയാണ് ടു ഡി എന്റര്‍ടെയിന്‍മെന്റ്‌സ് നിര്‍മിച്ച പൊന്‍മകള് വന്താല് ആമസോണ് പ്രൈമില് റിലീസ് ചെയ്യാന് തീരുമാനിച്ചത്. മാര്‍ച്ച് 27ന് റിലീസ് ചെയ്യാന് തയ്യാറെടുത്ത ചിത്രം ലോക്ക് ഡൗണ് പ്രഖ്യാപിച്ചതോടെ പുറത്തിറക്കാന് കഴിയാതെ വരികയായിരുന്നു. ഈ തീരുമാനം അപലപനീയമാണെന്നാണ് തീയേറ്റര് ഉടമകളുടെ സംഘടന വ്യക്തമാക്കുന്നത്.\nതീരുമാനം പുനഃപരിശോധിക്കണമെന്ന് നിര്‍മാതാക്കളോട് ആവശ്യപ്പെട്ടിട്ടുണ്ടെന്നും അതിന് തയ്യാറായില്ലെങ്കില് നിര്‍മാണക്കമ്പനിയോ അതുമായി ബന്ധപ്പെട്ടവരോ ഉള്‍പ്പെടുന്ന ചിത്രങ്ങള്‍ക്ക് തിയേറ്റര് നല്‍കില്ലെന്നുമാണ് സംഘടനാ പ്രതിനിധികള് അറിയിക്കുന്നത്. സൂരറൈ പോട്ര് എന്ന ചിത്രമാണ് ഇനി സൂര്യയുടേതായി റിലീസിന് ഒരുങ്ങിയിരിക്കുന്ന ചിത്രം. സുധാ കൊങ്കര സംവിധാനം ചെയ്യുന്ന ചിത്രത്തില് അപര്‍ണ ബാലമുരളിയാണ് നായിക.\nവാളുപയോഗിച്ച് കേക്ക് മുറിച്ചത് വിവാദമായി; ക്ഷമ ചോദിച്ച് വിജയ് സേതുപതി\nവിജയ് ചിത്രം മാസ്റ്ററിന്റെ നിര്‍മാതാവിന് എതിരെ പകര്‍പ്പവകാശ ലംഘനത്തിന് കേസ്\nരജനികാന്തിന്റെ രക്തസമ്മര്‍ദ്ദം ഉയര്‍ന്ന നിലയില്; ആശുപത്രി വിടുന്ന കാര്യത്തില് തീരുമാനമായില്ല\nരജനികാന്തിന്റെ രാഷ്ട്രീയ പാര്‍ട്ടിയുടെ പേര് ‘മക്കള് സേവൈ കക്ഷി’ എന്ന് സൂചന; ചിഹ്നം ഓട്ടോറിക്ഷ


സൂപ്പർ സീരീസ് സ്വർണ്ണം ആദ്യമായി ഇന്ത്യയിലെത്തിക്കാൻ പിവി സിന്ധു-PV Sindhu vs Akane Yamaguchi Live, Dubai World Super Series Final: PV Sindhu looks to become first Indian to win gold\nജപ്പാൻ താരം അകെയ്ൻ യമാഗുച്ചിയെയാണ് പിവി സിന്ധു നേരിടുന്നത്\nUpdated: December 17, 2017 3:48:02 pm\nDubai: India's Pusarla V. Sindhu returnsashot to China's Chen Yufei duringasemi final match of the Dubai Badminton World Superseries Finals in Dubai, United Arab Emirates, Saturday, Dec. 16, 2017. AP/PTI(AP12_16_2017_000222B)\nദുബൈ: ലോകത്തെ ആദ്യ എട്ട് താരങ്ങൾ അണിനിരക്കുന്ന സൂപ്പർ സീരീസ് ബാഡ്മിന്റൺ ഫൈനലിൽ പിവി സിന്ധുവിന്റെ സുവർണ്ണ നേട്ടത്തിനായി കാത്തിരിക്കുകയാണ് ഇന്ത്യ. ജപ്പാന്റെ അകെയ്ൻ യമഗുച്ചിയെ ദുബൈയിൽ നടക്കുന്ന ഫൈനൽ മത്സരത്തിൽ നേരിടുകയാണ് സിന്ധു. ആദ്യ സെറ്റിലെ ആദ്യ പോയിന്റ് നേടി സിന്ധു ജപ്പാൻ താരത്തെ സമ്മർദ്ദത്തിലാക്കുന്നതാണ് ഫൈനലിലെ കാഴ്ച.\nമത്സരം വിജയിക്കാനായാൽ സൂപ്പർ സീരീസ് സ്വർണ്ണം ഇന്ത്യയിലെത്തിക്കുന്ന ആദ്യ താരമാകും സിന്ധു. ഗ്രൂപ്പ് തലത്തിൽ നടന്ന ലീഗ് മത്സരത്തിൽ യമഗാച്ചിയെ പരാജയപ്പെടുത്താനായതിന്റെ മേൽക്കോയ്മ സിന്ധുവിനുണ്ട്. 21-9, 21-13 എന്ന സ്കോറിന് നേരിട്ടുള്ള സെറ്റുകൾക്കാണ് യമാഗുച്ചി ഗ്രൂപ്പ് തലത്തിൽ സിന്ധുവിനോട് പരാജയപ്പെട്ടത്. എന്നാൽ യമഗുച്ചിയും മോശക്കാരിയല്ല. ഈ വർഷം ഇരുവരും രണ്ട് തവണ ഏറ്റുമുട്ടിയതിൽ ഒരിക്കൽ വിജയം യമാഗാച്ചിയ്ക്ക് ഒപ്പമായിരുന്നു.\nWeb Title: Pv sindhu vs akane yamaguchi live world super series final scores updates\nഅതിഥികള് ബാറ്റ് ചെയ്യട്ടേയെന്ന് ഇന്ത്യ; ലങ്കയ്ക്ക് ആദ്യ വിക്കറ്റ് നഷ്ടമായി


ഡല്‍ഹിയില് വാഹനങ്ങള് തകര്‍ത്തത് പോലീസ്; വീഡിയോ പുറത്ത് | | Mora News\nഡല്‍ഹിയില് വാഹനങ്ങള് തകര്‍ത്തത്…\nഡല്‍ഹിയില് വാഹനങ്ങള് തകര്‍ത്തത് പോലീസ്; വീഡിയോ പുറത്ത്\nഞായറാഴ്ച അലിഗഡ് മുസ്‌ലിം സര്‍വകലാശാലയില് നടന്ന വിദ്യാര്‍ഥി പ്രതിഷേധത്തിനു ശേഷം പൊലീസ് ഉദ്യോഗസ്ഥര് വാഹനങ്ങള് തകര്‍ക്കുന്ന വിഡിയോ ദൃശ്യങ്ങള് പുറത്ത്. നഗരത്തിലെ റോഡിന്റെ വശങ്ങളില് നിര്‍ത്തിയിട്ടിരിക്കുന്ന ബൈക്കുകള് പൊലീസുദ്യോഗസ്ഥര് തല്ലിത്തകര്‍ക്കുന്ന വിഡിയോയാണു പുറത്തുവന്നത്. ഡല്‍ഹിയിലെ ജാമിയ മിലിയ സര്‍വകലാശാല വിദ്യാര്‍ഥികള്‍ക്ക് ഐക്യദാര്‍ഢ്യം പ്രഖ്യാപിച്ച് അലിഗഡിലെ വിദ്യാര്‍ഥികള് നടത്തിയ മാര്‍ച്ചിനിടെയാണു പൊലീസുമായി ഏറ്റുമുട്ടലുണ്ടായത്.\nഡല്‍ഹി ജാമിയ മിലിയ സര്‍വകലാശാല വിദ്യാര്‍ഥികള് നടത്തിയ പ്രതിഷേധ മാര്‍ച്ച് തെരുവുയുദ്ധത്തില് കലാശിച്ചതോടെയാണു പ്രശ്‌നങ്ങളുടെ തുടക്കം. നിരവധി വാഹനങ്ങള് പ്രതിഷേധക്കാര് തീയിട്ടുനശിപ്പിച്ചു. എന്നാല് പൊലീസിനെ ആക്രമിച്ചതു പുറത്തുനിന്നെത്തിയവരാണെന്നാണു വിദ്യാര്‍ഥികള് പറയുന്നത്. ഇതിനു പിന്നാലെ അനുമതിയില്ലാതെ ക്യാംപസില് കടന്ന പൊലീസ് 100 ഓളം വിദ്യാര്‍ഥികളെ പിടികൂടി. വിദ്യാര്‍ഥികളെയും ജീവനക്കാരെയും പൊലീസ് മര്‍ദിച്ചതായി സര്‍വകലാശാല അറിയിച്ചു. രാത്രി വൈകി അലിഗഡ് സര്‍വകലാശാല വിദ്യാര്‍ഥികള് പ്രതിഷേധം തുടങ്ങിയതോടെ ഗേറ്റിനു സമീപത്തു തടയാന് പൊലീസ് ശ്രമിച്ചു. ജലപീരങ്കിയും കണ്ണീര് വാതകവും പ്രയോഗിച്ചു. പ്രതിഷേധത്തിനിടെ സര്‍വകലാശാലയിലെ സുരക്ഷാ ഉദ്യോഗസ്ഥര്‍ക്കു പരുക്കേറ്റതായി അലിഗഡ് സര്‍വകലാശാല പ്രൊഫസര് അഫീഫുല്ലാ ഖാന് പ്രതികരിച്ചു. പൊലീസ് ഉദ്യോഗസ്ഥര്‍ക്കു പരുക്കേറ്റ ദൃശ്യങ്ങളും പുറത്തുവരുന്നുണ്ട്\nTags: aligad cab Delhi JAMIYA MILIYA


കുട്ടി ഗർഭിണിയാണ്, വയറ്റിലെ കുട്ടിയെ കാണുന്നുമില്ല ! ഡോക്ടറെ പോലും അദ്ഭുതപ്പെടുത്തിയ സംഭവത്തെക്കുറിച്ച് ഡോ. ഷിംന..!! – Intensive Promoter\nHome / Lifestyle / കുട്ടി ഗർഭിണിയാണ്, വയറ്റിലെ കുട്ടിയെ കാണുന്നുമില്ല ! ഡോക്ടറെ പോലും അദ്ഭുതപ്പെടുത്തിയ സംഭവത്തെക്കുറിച്ച് ഡോ. ഷിംന..!!\nകുട്ടി ഗർഭിണിയാണ്, വയറ്റിലെ കുട്ടിയെ കാണുന്നുമില്ല ! ഡോക്ടറെ പോലും അദ്ഭുതപ്പെടുത്തിയ സംഭവത്തെക്കുറിച്ച് ഡോ. ഷിംന..!!\nIntensive Promo March 21, 2018\tLifestyle Leaveacomment 1,816 Views\nകുടുംബത്തിൽ ഒരു കു‍ഞ്ഞ് പിറക്കാൻ പോകുന്നു എന്നത് സന്തോഷം നൽകുന്ന വാർത്ത തന്നെയാണ്. ഒപ്പം ഒരായിരം ആശങ്കളുടെ കൂടി കാലമാണ് ആ പത്തുമാസം. ഉദരത്തിൽ കിടക്കുന്ന കുഞ്ഞും അമ്മയും രണ്ടായി പുറത്തുവരുന്നതുവരെ മനസ്സിൽ ആധി തന്നെയാണ്. ഗർഭത്തിന്റെ തുടക്കത്തിലുണ്ടാകുന്ന ചില വേദനകളെങ്കിലും ആദ്യത്തെ അസ്വസ്ഥത ആയി കണ്ട് പലരും അവഗണിക്കുകയാണ് പതിവ്.\nലക്ഷണങ്ങൾ സങ്കീർണമാകുമ്പോലാകും പലപ്പോഴും ഡോക്ടറുടെ സേവനം തേടിയെത്തുക. അത്തരമൊരു അനുഭവമാണ് ഇൻഫോക്ലിനിക്കിന്റെ അഡ്മിൻ കൂടിയായ ഡോ. ഷിംന അസീസ് പങ്കുവയ്ക്കുന്നത്. ഡോക്ടറുടെ കുറിപ്പ് വായിക്കാം.\nവിശേഷം അറിഞ്ഞതിന്റെ പിറ്റേന്ന് രാവിലെയോടെ അവൾക്ക് വയറിന്റെ മേലെ വലതു ഭാഗത്ത് നല്ല വേദന തുടങ്ങി. വേദന വലത് തോളിലേക്ക് കയറുന്നുമുണ്ട്. അവൾ ബേജാറായി വിളിച്ച നേരത്ത് ‘വല്ല ഗ്യാസുമാവും’ എന്നവളെ ആശ്വസിപ്പിച്ചെങ്കിലും എന്തായിത് കഥ എന്ന് ആലോചിക്കാതിരുന്നില്ല. വേദന സഹിക്ക വയ്യാതായപ്പോൾ അവൾ അവളുടെ വീടിനടുത്തുള്ളൊരു ആശുപത്രിയിൽ പോയി. അനിയൻ സ്‌ഥലത്തില്ല, ഞാനും മാതാപിതാക്കളും യാത്രയിലും. കുറച്ച് വൈകിയാണ് ഓടിപ്പിടച്ച് ഞങ്ങൾ ആശുപത്രിയിലെത്തുന്നത്.\nഞാനെത്തിയപ്പോൾ ഡോക്‌ടർ എന്നെ ലേബർ റൂമിലേക്ക് വിളിപ്പിച്ച് വിവരങ്ങൾ പറഞ്ഞു തന്നു. അവളെ പരിശോധിച്ചപ്പോൾ ഗർഭസംബന്ധമായ ഹോർമോണിന്റെ അളവ് വളരെയേറെ കൂടുതൽ. സ്‌കാൻ ചെയ്‌തപ്പോൾ ഗർഭപാത്രത്തിൽ ഭ്രൂണമില്ല. ട്യൂബിൽ ഗർഭമുണ്ടായി പൊട്ടിക്കാണുമെന്ന് കരുതി ഭയപ്പെട്ട് ഡോക്‌ടർ സ്‌കാൻ ചെയ്‌തപ്പോൾ അവിടെയില്ല. ആവർത്തിച്ച് നോക്കിയിട്ടും ആ പരിസരത്തെങ്ങുമില്ല. ‘കുട്ടി ഗർഭിണിയാണ്, വയറ്റിലെ കുട്ടിയെ കാണുന്നില്ല’ എന്ന് ഡോക്‌ടർ !\nഹോർമോണിന്റെ അളവ് വെച്ച് നോക്കുമ്പോൾ ഗർഭം എവിടെയോ ഉണ്ടെന്ന് നൂറ് ശതമാനം ഉറപ്പ്. ആശുപത്രിയിലെ ഏറ്റവും സീനിയർ ഗൈനക്കോളജിസ്‌റ്റ് വന്ന് സസൂക്ഷ്മം ആവർത്തിച്ച് സ്‌കാൻ ചെയ്‌തപ്പോൾ ഒടുക്കം ഗർഭപാത്രത്തിന് പുറത്ത് ഒളിച്ചിരുന്ന ഗർഭം കണ്ടെത്തി – കരളിന് താഴെ, വലത് കിഡ്‌നിയുടെ മീതെ ! ഗർഭപാത്രത്തിന് പുറത്ത് ഉണ്ടാകുന്ന ectopic ഗർഭങ്ങളിൽ വെറും 1% ആണ് വയറിനകത്തുള്ള ഗർഭം. അതിൽ തന്നെ ഏറ്റവും അസാധാരണമാണ് കരളിന് താഴെയുള്ള ഗർഭം.\nആശുപത്രിയുടെ എമർജൻസി ഡിപാർട്‌മെന്റിൽ തന്നെ ഗ്യാസ്‌ട്രോസർജൻ വന്ന് അവളെ കണ്ടു, ഗൈനക്കോളജിസ്‌റ്റും അനസ്‌തേഷ്യ വിദഗ്‌ധരും കണ്ടു. ദ്രുതഗതിയിൽ പ്രാരംഭനടപടികൾ വേഗത്തിലാക്കി അവളെ ഓപ്പറേഷൻ തീയറ്ററിൽ കയറ്റി. മൂന്നരമണിക്കൂറെടുത്ത് അവളുടെ കരളിൽ നിന്ന് ആ കുഞ്ഞിനെ അവളുടെ കരളിന്റെ വളരെ ചെറിയൊരു കഷ്‌ണത്തോടൊപ്പം വേർപെടുത്തി. ഓപ്പറേഷന് ശേഷം എടുത്ത് കളഞ്ഞ ഭ്രൂണത്തെ ഗ്യാസ്‌ട്രോസർജൻ ഞങ്ങൾക്ക് കാണിച്ച് തന്നു. ‘മെഡിക്കൽ സയൻസിൽ ഒന്നും അസംഭവ്യമല്ല’ എന്നത് പറഞ്ഞു തന്നിട്ടുള്ള അധ്യാപകരെ ഓർത്ത് പോയി.\nഎന്റെ കുടുംബം അനുഭവിച്ച അത്യപൂർവ്വമായ സംഘർഷം അതേ പടി തുറന്ന് പങ്ക് വെക്കുന്നതും ആ ഭീകരത മനസ്സിൽ നിന്ന് പോകാനുള്ള സമയം പോലുമെടുക്കാതെ ഇതെഴുതാൻ ശ്രമിക്കുന്നതും പ്രിയപ്പെട്ട വായനക്കാർ ചിലതെല്ലാം മനസ്സിലുറപ്പിക്കാനാണ്. ദയവ് ചെയ്‌ത് ചികിത്സ വൈകിക്കാതിരിക്കുക, ചികിത്സകരെ വിശ്വസിക്കുക. ഞങ്ങൾക്ക് എല്ലാവരെയും രക്ഷിക്കാനൊന്നുമാകില്ലെന്നത് നേര്. പക്ഷേ, നഷ്‌ടങ്ങളുടെ ആഴം കുറയ്‌ക്കാൻ ഞങ്ങളുള്ളിടത്തോളം ശ്രമിച്ചിരിക്കും. നെഞ്ചിൽ കൈ വെച്ചെടുത്ത പ്രതിജ്‌ഞയാണത്…\nPrevious വിമാനത്തിൽ നിങ്ങൾ അറിയാത്ത ചില കാര്യങ്ങൾ അറിഞ്ഞിരിക്കുക : ഷെയർ ചെയ്യുക\nNext ഡ്രൈവറുടെ മകൾക്ക് മംഗളം നേരാൻ യുഎഇ സംഘം കേരളത്തിൽ; താരമായി മൊയ്തീൻ കുഞ്ഞി..!!


വിദ്യാർത്ഥികൾക്ക് സൈക്കിളും മേശയും കസേരയും വിതരണം ചെയ്തു. \nഹോം Punalur വിദ്യാർത്ഥികൾക്ക് സൈക്കിളും മേശയും കസേരയും വിതരണം ചെയ്തു.\nവിദ്യാർത്ഥികൾക്ക് സൈക്കിളും മേശയും കസേരയും വിതരണം ചെയ്തു.\nഞായറാഴ്‌ച, ഫെബ്രുവരി 04, 2018\nപുനലൂര്: കരവാളൂര് ഗ്രാമപഞ്ചായത്ത് വാര്‍ഷിക പദ്ധതിയുടെ ഭാഗമായി പട്ടികജാതി വിഭാഗത്തിലെ ഹൈസ്കൂള് വിദ്യാര്‍ത്ഥികള്‍ക്ക് സൈക്കിളും, പ്രൈമറി വിദ്യാര്‍ത്ഥികള്‍ക്ക് മേശയും കസേരയും വിതരണം ചെയ്തു. വെഞ്ചേമ്ബ് ഗവ. എല്.പി സ്കൂളില് നടന്ന ചടങ്ങില് കാഷ്യു കോര്‍പ്പറേഷന് ചെയര്‍മാന് എസ്. ജയമോഹന് വിതരണോദ്ഘാടനം നിര്‍വഹിച്ചു. പഞ്ചായത്ത് പ്രസിഡന്റ് വി. രാജന് അദ്ധ്യക്ഷത വഹിച്ചു. വൈസ് പ്രസിഡന്റ് കെ. ജയലക്ഷ്മി, സ്ഥിരംസമിതി അദ്ധ്യക്ഷന് ആശ്രാമത്ത് ഗോപാലകൃഷ്ണന് നായര്, പഞ്ചായത്ത് അംഗങ്ങളായ എസ്. വിദ്യ, എസ്. ബിന്ദു, രാജേശ്വരി, മുരുകന്, പി.ടി.എ പ്രസിഡന്റ് സജികുമാര് തുടങ്ങിയവര് സംസാരിച്ചു.


മാണ്ഡ്യ: മലയാളികളുടെ പ്രിയപ്പെട്ട ‘ക്ലാര’യായ സുമലത തീരുമാനിച്ചുറച്ചാണ് തിരഞ്ഞെടുപ്പ് രംഗത്തിറങ്ങിയിട്ടുള്ളത്. മാസങ്ങൾക്കു മുൻപ് അന്തരിച്ച തന്റെ ഭർത്താവ് അംബരീഷിന്റെ മാണ്ഡ്യ മണ്ഡലം മറ്റാർക്കും വിട്ടുകൊടുക്കില്ലെന്നാണ് സുമലതയുടെ പ്രഖ്യാപനം.താൻ തന്നെ മത്സരിക്കുമെന്നും അവർ പ്രഖ്യാപിച്ചു. മാണ്ഡ്യ ലോക്‌സഭാ സീറ്റ് ജനതാദളിന് വിട്ടു കൊടുക്കാനുള്ള നീക്കത്തിനെതിരെയാണ് സുമലത രംഗത്തിറങ്ങിയിട്ടുള്ളത്.\nകന്നട ചലച്ചിത്രലോകത്തെ ത്രിമൂര്‍ത്തികളില് ഒരാളായിരുന്ന അംബരീഷ് 1998 മുതല് 2009 വരെ കോൺഗ്രസിന്റെ മാണ്ഡ്യ മണ്ഡലത്തില് നിന്നുള്ള ലോക്‌സഭാംഗമായിരുന്നു. മന്‍മോഹന്‍സിംങ് മന്ത്രിസഭയില് സഹമന്ത്രിയായും പ്രവര്‍ത്തിച്ചിട്ടുണ്ട്. കഴിഞ്ഞവർഷം നവംബർ 24-നാണ് അംബരീഷ് അന്തരിച്ചത്. ഈ തിരഞ്ഞെടുപ്പിൽ മാണ്ഡ്യ സീറ്റ് ഘടകകക്ഷിയായ ജനതാദളിന് നല്‍കുമെന്നാണ് കോണ്‍ഗ്രസ്സ് പ്രഖ്യാപിച്ചിരിക്കുന്നത്.\nരണ്ടാഴ്ചയായി മാണ്ഡ്യ ജില്ലയില് പര്യടനം നടത്തുന്ന സുമലത കഴിഞ്ഞ കര്‍ണാടക നിയമസഭാ ഇലക്ഷനില് മത്സരിച്ചു പരാജയപ്പെട്ട ഡോ: രവീന്ദ്രയെ സന്ദര്‍ശിച്ചു. കര്‍ണാടക മുഖ്യമന്ത്രി കുമാരസ്വാമിയുടെ മകന് നിഖില് കുമാരസ്വാമിക്ക് മാണ്ഡ്യ സീറ്റ് നല്‍കുന്നതില് പ്രതിഷേധിച്ച് നിരാഹാരം അനുഷ്ഠിക്കുകയായിരുന്നു രവീന്ദ്ര. സുമലതയുമായുള്ള കൂടിക്കാഴ്ചക്ക് ശേഷം രവീന്ദ്ര നിരാഹാരം അവസാനിപ്പിച്ചു. മുന് ഇന്ത്യന് മെഡിക്കല് അസോസിയേഷന് പ്രസിഡന്റുകൂടിയാണ് ഡോ.രവീന്ദ്ര.\n“മാണ്ഡ്യ മണ്ഡലത്തില് നിന്നും മല്‍സരിക്കാന് ഞാന് തീരുമാനിച്ചു കഴിഞ്ഞു. സ്വതന്ത്ര സ്ഥാനാര്‍ത്ഥിയായി മല്‍സരിക്കണോ, പാര്‍ട്ടി സ്ഥാനാര്‍ത്ഥിയാകണോ എന്നതുമാത്രമാണ് തീരുമാനിക്കാനുള്ളത്. മാര്‍ച്ച് 18ന് തീരുമാനം പ്രഖ്യാപിക്കും”- സുമലത പറഞ്ഞു.\nമാണ്ഡ്യ ജില്ലയിലെ പല കോണ്‍ഗ്രസ്സ് പ്രവര്‍ത്തകരും സുമലതക്ക് പിന്തുണ പ്രഖ്യാപിച്ചിട്ടുണ്ട്. അംബരീഷ് ഫാന്‍സ് നഗരത്തില് സുമലതയുടെ കൂറ്റന് ഫ്ലക്‌സുകള് സ്ഥാപിച്ചു കഴിഞ്ഞു.


about film industry Archives - Newscom - Malayalam News\nTag: about film industry\nപ്രഭാസിനെ നായകനാക്കി ‘കെജിഎഫ്’ സംവിധായകൻ പ്രശാന്ത് നീൽ ഒരുക്കുന്ന ആക്ഷൻ ത്രില്ലർ ചിത്രമാണ് ‘സലാർ’ . ചിത്രത്തിൽ മലയാളത്തിന്റെ പ്രിയതാരം പൃഥ്വിരാജും അഭിനയിക്കുന്നുവെന്ന റിപ്പോർട്ടുകൾ നേരത്തെ പുറത്തുവന്നിരുന്നു. ഇപ്പോഴിതാ ഇക്കാര്യം സ്ഥിരീകരിക്കുകയാണ് പ്രഭാസ്. സലാറിൽ ഞാനും പൃഥ്വിരാജും ഒന്നിച്ച് അഭിനയിക്കുന്നുണ്ട്. മികച്ചൊരു നടനാണ് അദ്ദേഹം. പൃഥ്വിരാജിനൊപ്പം അഭിനയിക്കാൻ അവസരമൊരുക്കിയ അണിയറ പ്രവർത്തകർക്ക് നന്ദിയെന്ന് പ്രഭാസ് പറയുന്നു….